MALTA DIBATTITI TAL-KAMRA TAD-DEPUTATI (Rapport Ufficjali u Rivedut) IS-SEBA' PARLAMENT Seduta Nru. 111 It-Tnejn, 1 ta' Marzu, 1993 Stampat fl-Ufficcju ta' l-Iskrivan Kamra tad-Deputati MALTA Prezz Lm1 IS-SEBA' PARLAMENT Seduta Nru. 111

It-Tnejn, 1 ta' Marzu, 1993

Il-Kamra tad-Deputati ltaqghet fil-Kamra tal-Parlament, il-Palazz, il-Belt Valletta, fis-6.14 p.m.

Talba

SEDUTA NRU.

It-Tnejn, 1 ta' Marzu, 1993

WERREJ

MINUTI ................................................

MISTOQSIJIET - TWEĠIBIET ORALI ........................

KONDOLJANZI ...........................................

TQEGĦID TA' KARTI FUQ IL-MEJDA ........................

ORDNIJIET TAL-ĠURNATA

ABBOZZ TA' LIĠI LI JEMENDA L-ORDINANZA DWAR IL-MEETINGS PUBBLIĊI

PUBLIC MEETINGS (AMENDMENT) BILL

It-Tieni Qari ......................................

ABBOZZ TA' LIĠI LI JEMENDA L-ATT DWAR L-IŻVILUPP INDUSTRIJALI

INDUSTRIAL DEVELOPMENT (AMENDMENT) BILL

AĠĠORNAMENT ...........................................

MISTOQSIJIET IMWIEĠBA BIL-MIKTUB ......................

MINUTI

Il-Minuti tas -Seduta Nru. 110 li saret fl-24 ta' Frar, 1993 ġew konfermati

MISTOQSIJIET - TWEĠIBIET ORALI

FURJANA - MANUTENZJONI TAL- FOSOS

L-ONOR.

SANDRO SCHEMBRI ADAMI staqsa lill-Ministru għall-Ambjent: X'se jsir biex il-fosos li hemm f'Robert Sammut Street, Floriana ma jibqgħux fl-istat li jinsabu fih attwalment u cioe' mitluqin, miksurin u maħmuġin ħafna?

ONOR.

MICHAEL FALZON (Ministru għall-Ambjent): Ma jirriżultax li dawn il- fosos huma fl-istat ħażin li semma l- Onor. Interpellant.

Ma hemmx dubju li għandhom jitnaddfu, iżda l-istat tagħhom hu riżultat taż-żmien u mhux ta' xi traskuraġni partikolari.

Parti mill-ħsara hi wkoll dovuta għall- fatt li, kif jaf sieħbi, parti minnhom jintużaw mill-Partit Laburista għall- attivitajiet tagħhom.

VALLETTA: CAMERATA BUILDINGS - MANUTENZJONI

L-ONOR.

SANDRO SCHEMBRI ADAMI staqsa lill-Ministru għall-Ambjent: B'referenza għat-tweġiba mogħtija lili rigward il-Camerata Buildings, Valletta, inżid nistaqsi: Meta se jsir ix-xogħol ta' manutenzjoni tant rikjest f'dan il-bini tal-Gvern?

Jaf il- Ministru li jeżistu talbiet biex anke jsiru l- galleriji/twieqi immermrin tar- residenti?

ONOR.

MICHAEL FALZON: Ix- xogħlijiet ta' manutenzjoni ta' postijiet tal- Gvern, inkluż il- Camerata, il-Belt, se jsiru skond policy approvata.

B'din il-policy, tiswijiet isiru biss jew fejn jeżisti periklu strutturali jew f'areas komuni.

Talbiet għal dan l-iskop għandhom jiġu referuti direttament lid-Dipartiment tal-Bini u Tiswija ta' Djar li twaqqaf għal dan il-għan.

MR SPEAKER (Onor. Lawrence Gonzi): L-Onor.

Salvu Sant, mistoqsija supplimentari.

ONOR.

SALVU SANT: Mr Speaker, jista' l-Ministru jgħidilna kemm intnefqu flus fuq embellishments li saru fuq faċċati ta' knejjes u bini ieħor li jinsab ġewwa l-Belt Valletta u kemm intnefqu flus fuq manutenzjoni ta' bini li qegħdin joqogħdu fih in-nies?

MR SPEAKER: Il-Ministru.

ONOR.

MICHAEL FALZON: L- informazzjoni dwar infiq ta' flus fuq xogħlijiet li saru fil-Belt Valletta, diġa' tpoġġiet fuq il-Mejda tal- Kamra.

L-Onor.

Sant jaf ukoll li jien kont wieħed minn dawk li spiss kont niġbed l-attenzjoni tal-Kamra rigward in-nuqqas ta' flus li kien hemm ivvotati għal dan l-iskop li qiegħed isemmi, jiġiferi biex ikunu jistgħu jsiru xogħlijiet ta' manutenzjoni fuq tenements tal- Gvern.

Fil-fatt din il- problema ġiet riżolta, u l- informazzjoni dwar kemm intnefqu flus f'kull sena li għaddiet, ġiet murija fil- Budget li għadda.

Nista' nassigura lill-Onor.

Interpel- lant li f'dan il-każ kienu ntnefqu ħafna aktar flus milli kien deher fil-Budget li għadda, għaliex ħafna drabi l- managers tad- distrett kienu jagħmlu dawn ix-xogħlijiet minn voti oħrajn li mhux neċessarjament kellhom jidhru fl-Estimi.

Huwa diffiċli ħafna biex nistabbilixxi eżattament kemm intnefqu flus għal dan il- għan, pero' jekk l-Onor.

Sant jixtieq jagħmel paragun bejn kemm nefaq il-Gvern fuq riabilitazzjoni u kemm intnefqu flus fuq manutenzjoni li kellha ssir f'tenements tal- Gvern, jidhirli li għandi ngħid li dan il-paragun ma jagħmilx sens.

Jekk l-Onor.

Interpellant qiegħed jinterpreta bħala fjask dak li għamel il-Gvern fuq restawr u manutenzjoni ta' bini storiku fil-Belt, ngħid li qiegħed jimmiżinterpreta l- fatti.

MR SPEAKER: L-Onor.

Alfred Portelli, mistoqsija suppli- mentari.

ONOR.

ALFRED PORTELLI Nixtieq nistaqsi lill-Ministru jekk kemm-il darba dan id- dipartiment il-ġdid għandux quddiemu xi talbiet dwar soqfa kkundannati, b'mod partikolari ta' postijiet li jkunu rekwiżizzjonati?

Aħna nafu li ċerti postijiet jiġu rikwiżizzjonati meta s-soqfa tagħhom ikunu kkundannati.

Nixtieq nistaqsi wkoll jekk hemmx talbiet dwar soqfa kkundannati f'postijiet li laħqu nkrew mill-Gvern.

Nixtieq niġbed l-attenzjoni tal-Ministru għall-fatt li ftit ilu għamilt parliamentary question rigward saqaf ta' post, u l-Ministru weġibni li minħabba dan il-proġett, dan is-saqaf mhux sejjer jiġi msewwi kif suppost.

Għalhekk nistaqsi lill-Ministru għaliex dan l-individwu għandu joqgħod f'din il-kondizzjoni għal dan it-tul ta' żmien?

MR SPEAKER: Il-Ministru.

ONOR.

MICHAEL FALZON: L- ewwel ħaġa li rrid ngħid hija li l-Onor.

Alfred Portelli għandu japprezza l-fatt li mhux il-postijiet kollha li huma rekwiżizzjonati huma proprjeta' tal-Gvern.

Hawn qegħdin nirreferu biss għal manutenzjoni ta' tenements tal-Gvern.

Id-Dipartiment tal-Housing jiffaċċja wkoll problemi ta' nies li joqogħdu f'postijiet privati u jilmentaw mill- fatt li s-soqfa tagħhom jinsabu fil- periklu.

Issa dan ma jaqax fl- ambitu ta' dan id-dipartiment u dan il-vot li qegħdin nitkellmu fuqu hawn.

Fil- fatt illum b'risposta għal mistoqsija parlamentari oħra mill-Onor.

Portelli stess u qegħda tingħata statistika dwar talbiet f'dan ir-rigward.

Minnha qiegħed jirriżulta li 69 każ jeħtieġu tiswija konsiderevoli li trid issir minn kuntrattur privat.

Din l- informazzjoni għandha tingħata llum stess f'mistoqsija oħra li għamel l-Onor.

Portelli.

MR SPEAKER: L-Onor.

Salvu Sant.

ONOR.

SALVU SANT: Nibda biex ngħid lill-Ministru li jien m'għidtlux biex ma jagħmilx ir-riabilitazzjoni tal-Belt, imma għidtlu li kif għandna l- flus biex nagħmlu dawn l-affarijiet, għandu jkun hemm flus allokati għal dawn ukoll.

Il-Ministru ma jaħsibx li l- flats tal-Gvern għandha ssirilhom xi forma ta' maintenance?

Jiena nifhem li l-poplu m'għandux iġorr il-piż ta' ħafna mill-ispejjeż ta' fejn hawn kirjiet redikoli, imma mill-aktar fis għandha tinstab xi formola kif dawn il- postijiet nagħmlulhom maintenance, għaliex inkella jispiċċaw bħala depressed areas jew slums u mbagħad ikollna nagħmlu spejjeż akbar biex nibnu dawk il-postijiet mill- ġdid.

Hemm bżonn li ssir xi ħaġa immedjatament għax ċerti areas qegħdin fi stat ħażin.

ONOR.

MICHAEL FALZON: Jiena naqbel ma' dak li qed jgħid l- Onor. Sant u fil-fatt ħadna dawn iż-żewġ passi, żidna b'mod sostanzjali l-vot għall- manutenzjoni ta' postijiet tal- Gvern - minn Lm89,000 issa tela' għal Lm0.25 miljun - u ħriġna policy li biha assigurajna li dawk il-flus ma jmorrux fuq affarijiet żgħar u ħmerijiet li sfortunatament kultant jitolbuna nagħmlu.

Ġieli jitolbu lill-Gvern biex jibdlilhom il-bozza.

Ovvjament jien jidhirli li nkunu qegħdin niżbaljaw jekk il-ftit flus li għandna ma nikkonċentrawhomx fuq affarijiet oħra li propju jevitaw l- problemi li semma l- Onor. Sant.

MR SPEAKER: L-Onor.

Charles Buhagiar, mistoqsija suppli- mentari.

ONOR.

CHARLES BUHAGIAR: Mr Speaker, jista' l-Ministru jgħidilna jekk id- Dipartiment tal-Manutenzjoni għandux isib sistema sempliċi ta' kif dawk ir- requests iż-żgħar għandhom jiġu proċessati b'aktar ħeffa, għax ħafna drabi - bħal fil- każ li semma l-Onor.

Alfred Portelli - dawn it-talin ikunu ilhom ibatu minn din il- konsegwenza għal snin sħaħ?

Niftakar li f'dan il- każ li għadu kif semma l-Onor.

Interpellant kien sar xi water proofing fuq bejt li kien ingħata b'mod ħażin bil- konsegwenza li issa jinsab dieħel l- ilma.

It-travi tal- ħadid qegħdin jissaddu u aktar minnhekk ser ikun hemm ħsara kbira fl-istruttura tal-bini nnifsu.

Għaldaqstant jiena nħoss li dan id-Dipartiment għandu jkollu proċess faċli biex requests ta' din in-natura jiġu proċessati aktar malajr.

MR SPEAKER: Il-Ministru.

ONOR.

MICHAEL FALZON: Mr Speaker, irrid ngħid li f'dan ir-rigward ilħaqqna għamilna database kompluta biex b'hekk inkunu nistgħu nimxu fuq dawk il-linji aktar malajr.

Rigward dak il-każ partikolari li għadu kif semma l-Onor.

Interpellant nixtieq ngħid li dik kienet it- tweġiba li tani d-Dipartiment, pero' aktar minn hekk inħossni tal-fehma li dan ix-xogħol għandna naraw kif nagħmluh aktar malajr ħalli din il- problema li hemm fuq dan il- post tiġi ssollevata mill-aktar fis possibbli.

MR SPEAKER: L-Onor.

Alfred Portelli.

ONOR.

ALFRED PORTELLI: Nixtieq niġbed l-attenzjoni tal-Ministru dwar ċertu każi li hemm fil-policy li nistgħu nsejħulhom eċċezzjonijiet.

Meta l-Ministru kien qal li se ssir policy u li se tintbagħat ittra lin- nies li joqgħodu f'postijiet tal-Gvern rigward ħsarat li jeżistu f'dawn il- postijiet, jien kont semmejtlu każ ta' wieħed li l- madum tad-dar tiegħu kien sfronda.

Meta rajt sew il- policy u ddiskutejtha mal-Perit Camilleri, sibt li din tgħid li mill-bieb 'il ġewwa huwa responsabilita' ta' l- individwu u jrid jirranġah huwa stess.

F'dan il-każ dan l-individwu kien joqgħod isfel nett u allura jidher li l-madum sfronda għax forsi sar xogħol ħażin jew ġrat xi ħaġa taħt il- madum.

Jiġifieri mhux għax ikun hemm linja fil-policy m'għandniex nagħtu kas ta' każijiet individwali.

Fil-fatt jien tlabt lil din il-persuna biex tagħtini l-photocopies tal-korrispondenza li kien hemm meta resqet il-każ tagħha fl- 1988, quddiem id-Dipartiment ta' l- Art, u dawn bgħatthom lill-Perit Camilleri, għax bir- rispett kollu, kultant iktar tasal b'dan il-mod milli tasal billi tagħmel mistoqsija parlamentari.

Jien naħseb li fil-policy hemm ħafna affarijiet li jridu jiġu rranġati.

ONOR.

MICHAEL FALZON: Bħal kwalunkwe liġi jew regoli miktubin, wieħed irid juża moħħu u japplikahom bis-sens.

Jekk aħna qed ngħidu li mhijiex il- policy tal-Gvern li jbiddel il-madum, ifisser li l-Gvern ma jbiddilx il- madum ta' xi ħadd, sempliċement għaliex ikun ittebbagħlu u jridu jleqq, jew għax ma jridux tas-siment imma jridu tal-mosaic.

Nifhem li l-madum seta' niżel għax daħal l-ilma taħt, biss il-policy m'għadhiex taplika f'dan il- każ.

Wieħed irid japplika kull policy bis-sens.

Fl-opinjoni tiegħi jekk wieħed verament kellu xi ħaġa straordinarja li kkaġunat li l-art tisfronda u l-madul jinżel, ovvjament din hija spiża straordinarja li għandu jagħmilha s-sid.

Jiġifieri wieħed irid japplika kollox b'mod intelliġenti u jekk hu hekk il-każ wieħed għandu jarah.

MANUTENZJONI F'POSTIJIET TAL- GVERN

L-ONOR.

SANDRO SCHEMRBI ADAMI staqsa lill-Ministru għall-Ambjent: Jista' l- Ministru jikkonsidra li jżid il-vot globali għal manutenzjoni ta' postijiet tal-Gvern u mhux jibqa' Lm89,000 (p 231 - Estimi Ġenerali - 1992 tal-Vot Rec 32 - Item 24 (I - IV) meta nafu li dan mhux biżżejjed?

Liema postijiet ġew irranġati fil-Belt Valletta u liema huma ppjanati li jsiru sa l-aħħar ta' din is-sena?

ONOR.

MICHAEL FALZON: Kif jaf l-Onor.

Interpellant, is- somma vvotata għal dan il-għan għas-sena 1993 hija ta' Lm250,000 (Vote X Capital, Item 3).

S'issa ġew approvati xogħlijiet fi 63 post tal-Gvern fil-Belt.

REVIŻJONI TA' RATI TA' L-IMGĦAX

L-ONOR.

SANDRO SCHEMBRI ADAMI staqsa lill-Ministru għas-Servizzi Ekonomici: X'miżuri ttieħdu s'issa bis- serjeta' biex tiġi riveduta l- politika dwar l-imgħaxijiet bl- iskop li titqawwa l-inizjattiva imprenditorjali ħalli niżviluppaw aktar suq kapitali dinamiku, u x'diffikultajiet sab s'issa l-Gvern fil-mixja għall-attwazzjoni ta' dan?

ONOR.

GEORGE BONELLO DU PUIS (Ministru għas-Servizzi Ekonomiċi): Nissuġġerixxu lill- Onor. Interpellant jagħmel il- mistoqsija lill-Ministru tal- Finanzi.

ĦAMRUN FOOTBALL GROUND

L-ONOR.

SANDRO SCHEMBRI ADAMI staqsa lill-Ministru għaz-Zgħazagħ u Kultura: B'referenza għall-Interpellanza Numru 3614, jista' l-Ministru jgħid jekk s'issa ġewx allokati l-finanzi biex il-ground tal- Hamrun Spartans ikun jista' jsir?

Jekk għadhom ma ġewx allokati l-flus, x're- assessment baqa' xi jsir?

Veru li spiċċaw il-flus biex ikun jista' jsir il-ground?

Billi għal Gvern il-flus m'għandhomx ikunu problema kemm se jalloka flus biex dan il- ground jitkompla fl-iqsar żmien possibbli?

ONOR.

LOUIS GALEA (Ministru ta' l-Intern u Żvilupp Soċjali) (f'isem il- Ministru għaż- Żgħażagħ u Kultura): L-Onor.

Interpellant hu mitlub li jirreferi għar-risposta mogħtija għal-mistoqsija 1854 u għall- assigurazzjoni li jiena tajt fis-Seduta No 55 li saret fit-12 t'Ottubru 1992 u għad- dettalji relevanti li jiena tajt fir-risposti għall- mistoqsijiet Nri.

116,690, 1072, 1854, 2901, 2955, 3614 u 4225 fuq l-istess suġġett.

MR SPEAKER: L-Onor.

Schembri Adami, mistoqsija supplimentari.

ONOR.

SANDRO SCHEMBRI ADAMI: Jista' l-Ministru jassigurani li dan ix-xogħol - għalkemm nifhem li l-Ministru Galea mhux il-Ministru kompetenti - se jibda u jitkompla u mhux jibda u jieqaf kif fil-fatt qed jiġri?

Din hija xi ħaġa li l- pubbliku qed iġiegħelna nistaqsu fuqha.

Naf li hemm diversi areas oħra li nistgħu nistaqsu fuqhom u ma rridux li nistaqsu fuq l- istess ħaġa imma nħossu li għan-nom ta' dawn in-nies din id- domanda għandna nagħmluha.

Irridu nkunu nafu għaliex ripetutament qed jibda x-xogħol u jieqaf.

Jekk hemm flus ivvotati għaliex m'għandniex nużaw dawn il-flus?

MR SPEAKER: Il-Ministru.

ONOR.

LOUIS GALEA: L-Onor.

Membru assuma sew li m'inix il- Ministru kompetenti biex inwieġeb fuq din il-ħaġa, Mr Speaker.

Jiddispjaċini li ma nistax inwieġbu.

Forsi la jkun hawn il-Ministru Frendo jkun jista' jwieġeb hu.

SERVIZZ ĊIVILI - ĦADDIEMA ŻEJDA

L-ONOR.

SANDRO SCHEMBRI ADAMI staqsa lill-Prim Ministru: Billi wara l- elezzjoni ta' l-1987, il-Gvern Nazzjonalista dejjem kien igerger li hemm ħaddiema żejda mal-Gvern, jista' l-Prim Ministru jiżgura lill-poplu li ma żiedx ħaddiema ma' dawk li sejħilhom "żejda"?

Jekk le, kemm daħlu mal- Gvern/Korpi Parastatali mill- 1987 'l hawn u dawn il-Prim Ministru kif iqishom - żejda jew le?

ONOR.

UGO MIFSUD BONNICI (Ministru ta' l-Edukazzjoni u Riżorsi Umani): (f'isem il-Prim Ministru): L-Onor.

Interpellant jirreferi għal-livell ta' impiegi fis-settur pubbliku li l-Gvern sab wara l-elezzjonijiet ta' l-1987.

Tajjeb li wieħed ifakkar li f'Settembru ta' l-1986, l-impjiegi mas- settur pubbliku kienu ta' 38,484.

F'Mejju ta' l-1987 dawn telgħu għal 46,534 żieda ta' 8,050 jew 21% f'temp ta' tmien xhur.

M'hemmx dubju li din iż- żdieda daqshekk qawwija mas- settur pubbliku la kien hemm bżonnha u lanqas ma kienet ibbażata fuq xi eżerċizzju ta' liema snajja kien hemm nuqqas tagħhom u għalhekk kellhom bżonn jimtlew.

Għalhekk f'Mejju ta' l-1987, is-sitwazzjoni fis-settur pubbliku kienet waħda fejn kien hemm over employment qawwi f'ċerti gradi, iżda nuqqas kbir fi gradi oħra bħal nurses u teachers.

Il-Gvern magħmul mill-Partit Nazzjonalista żamm il-wegħda tiegħu li ħadd minn dawn it-8,050 ma jitlef il- post tax-xogħol, allavolja ħafna minnhom kienu mpjegati b'mod irregolari.

Dawn il-ħaddiema kienu sfaw vittmi ta' politika żbaljata tal-Gvern preċedenti u l-Gvern magħmul mill-Partit Nazzjonalista ddeċieda li l- ġustizzja soċjali kienet tirrikjedi li l-Gvern iġorr dan il-piż.

Infakkar ukoll li f'Mejju ta' l-1987 kien hemm 3,989 ħaddiem fid-Dejma u Auxiliary Workers, biex b'hekk l-impjieg totali mas-settur pubbliku kien ta' 50,523.

Kif hemm spjegat fl-Economic Survey January-September 1992, l-impjieg totali mas-settur pubbliku f'Settembru ta' l-1992 kien ta' 50,649, jiġifieri żieda ta' 126 fuq l-istatistika komparabbli għal Mejju ta' l- 1987.

MR SPEAKER: Il-ħin tal- mistoqsijiet għadda.

L-Onor.

Joe Mizzi.

ONOR.

JOE MIZZI: Nitlob il- permess tal-Kamra biex isiru żewġ mistoqsijiet oħra li jidhru fuq l-aġenda.

MR SPEAKER: Hemm permess?

(Onor. Membri: Iva)

Il-permess ingħata.

SKEJJEL - FAĊILITAJIET SPORTIVI

7457. l-ONOR.

JOE MIZZI (F'isem l-Onor.

Joe Cilia) staqsa lill- Ministru ta' l-Edukazzjoni u Riżorsi Umani: Liema clubs privati ta' Football, Judo, Basketball u Badminton għamlu użu mill-faċilitajiet ta' l- iskejjel statali wara l-ħin ta' l-iskola matul l-1992?

Dan sar kontra xi ħlas?

Jekk fl-affermattiv, kemm kien il-ħlas magħmul minn kull club separatament?

ONOR.

UGO MIFSUD BONNICI: Qed inpoġġi l-informazzjoni mitluba fuq il- Mejda tal-Kamra.

TELEMALTA - PROMOZZJONIJIET

L-ONOR.

JOE MIZZI staqsa lill-Ministru għat- Trasport u Komunikazzjoni: Jista' l-Ministru jpoġġi fuq il-Mejda tal-Kamra ir- riżultati tal-promotions għal TT2 li għadhom kif ingħataw fil- Korporazzjoni Telemalta?

ONOR.

FRANCIS ZAMMIT DIMECH (Ministru għat-Trasport u Komunikazzjoni): Qiegħed inpoġġi fuq il-Mejda tal-Kamra r-riżultati ta' l-intervisti għall- promozzjonijiet li ngħataw fil-grad ta' TT2 fil- Korporazzjoni Telemalta.

Nixtieq ngħid ukoll li l- Korporazzjoni se tippubblikahom ukoll internament bil-proċeduri tagħha.

MR SPEAKER: Grazzi.

Il- Ministru ta' l-Edukazzjoni u Riżorsi Umani.

KONDOLJANZI

ONOR.

UGO MIFSUD BONNICI: Billi kemm il-Prim Ministru kif ukoll il- Leader of the House huma t-tnejn imsefrin, huwa kompitu tiegħi li f'isimna lkoll nagħti l-kondoljanzi lill-Onor.

Francis Zammit Dimech u lill-familja kollha għat-telfa li ġarrbu ta' missierhom, is-Sur George Zammit Dimech.

Is-Sur George Zammit Dimech jien kont nafu u nista' ngħid li kien bniedem ta' rispett u bniedem li għadda ħajjtu fix- xogħol, jiġifieri fil-qasam tat-tagħlim.

Kien bniedem li dejjem ħa pjaċir jgħallem lil ħaddieħor, kien jaf jittratta ma' ħaddieħor u kont tieħu pjaċir tkellmu.

Ma nistax ngħid li kont ili nafu, imma mill-ftit li kont nafu stajt napprezza l-karattru tajjeb li kellu għax kien bniedem ta' dirittura morali u għalhekk nista' nifhem kemm rabba' tajjeb lil uliedu u kemm ħalla warajh eredita' ta' effett.

Naħseb għan-nom ta' kulħadd għandi nagħti l-għomor twil lill-familja tiegħu, lis- Sinjura Zammit Dimech, lil uliedu u lill-familjari kollha tiegħu.

MR SPEAKER: L-Onor.

George Vella.

ONOR.

GEORGE VELLA: F'isem sħabi ta' l-Oppożizzjoni kollha naqsam is- sentimenti li għadu kemm esprima l-kollega tagħna l-Onor.

Ugo Mifsud Bonnici u nagħti l-kondoljanzi lis- Sinjura Zammit Dimech, lil seħibna l- Onor. Francis Zammit Dimech u lil ħuh.

MR SPEAKER: Grazzi.

Jien ukoll nassoċja ruħi mas- sentimenti espressi miż-żewġ naħat tal-Kamra u ninkariga lill-Iskrivan tal-Kamra sabiex iwassal il-kondoljanzi espressi lill-familjari ta' l-Onor.

Zammit Dimech.

ONOR.

FRANCIS ZAMMIT DIMECH: Mr Speaker, għan-nom tal-mama', ta' ħija John, tiegħi u tal- familjari kollha nixtieq nesprimi mill-qalb is- sodisfazzjon għal dan is- sentiment espress mill-kollegi parlamentari u nirringrazzjakom ilkoll.

Li kieku kelli nesprimi ħsieb wieħed minn dawk li jingħadu f'okkażjoni bħal din, nixtieq insemmi wieħed mill-ħafna eżempji li kien jagħtina l- papa' li huwa l-eżempju tat- tfittxija għat-tagħlim kontinwu.

Naħseb li dik hija ispirazzjoni kbira li mal- kumplament tal-familja nipp- rovaw nsegwu bl-akbar umilita' li nistgħu.

Grazzi.

MR SPEAKER: Stqarrijiet ministerjali?

L-Onor.

Salvu Sant.

ONOR.

SALVU SANT: Wara l- qtugħ ta' dawl li hawn f'Malta kollha - issa għandna qtugħ programmat għat-tlett ijiem li ġejjin - u meta hemm żewġ boilers li minħabba nuqqas ta' maintenance huma weqfin u hemm ieħor li żviluppa ħsara, wara li l-Ministru qal li għamel power station ġdida, iħossx il- Ministru li llejla għandu jagħmel stqarrija wara s- sofferenzi tan-nies minħabba l-qtugħ ta' dawl?

Jien ippretendejt li kellha ssir stqarrija ministerjali.

MR SPEAKER: Qegħdin out of order.

ONOR.

SALVU SANT: Qatt m'hi ssir stqarrija ministerjali.

Dan hu l-uniku mezz li l- affarijiet isiru b'mod sewwa.

MR SPEAKER: Ma nistax nisforza lill-Ministri biex jagħmlu stqarrijiet ministerjali.

ONOR.

SALVU SANT: Hemm programm li qed jingħad fuq it- television u hawnhekk ma nafu b'xejn.

MR SPEAKER: Jekk inħalli dan it-tip ta' interventi jsiru, allura niftħu d- dibattitu.

Dan hu ħin meħud mill-ħin tal-Kamra.

ONOR.

MICHAEL FALZON: Ma jidhirlix li għandi nagħmel stqarrija ministerjali.

Illejla Enemalta għamlet press conference biex tispjega x'inhi s-sitwazzjoni li rriżultat.

MR SPEAKER: Tqegħid ta' Karti.

TQEGĦID TA' KARTI FUQ IL-MEJDA

ONOR.

LOUIS GALEA: Inqiegħed fuq il-Mejda tal-Kamra:

Avviż Legali Nru. 24 ta' l-l993 - Att dwar il-Ħabs, Kap. 260.

MR SPEAKER: Mozzjonijiet?

Ordnijiet tal-Ġurnata.

ORDNIJIET TAL-ĠURNATA ABBOZZ TA' LIĠI LI JEMENDA L-ORDINANZA DWAR IL-MEETINGS PUBBLIĊI

PUBLIC MEETINGS (AMENDMENT) BILL

L-ordni għat-Tieni Qari ġie moqri.

Ikompli mill-24 ta' Frar, l993.

Il-mistoqsija reġgħet tqegħdet.

MR SPEAKER: Rimarki?

L-Onor.

Leo Brincat.

ONOR.

LEO BRINCAT: Għalkemm il-partiti politiċi u t-trade unions jistgħu jintlaqtu mill- provvediment li għandna quddiemna llum, se jintlaqat aktar iċ-ċittadin komuni, flimkien mal-pressure groups u l-minority groups li jistgħu jeżistu f'dawn il-ġżejjer li, fil-fehma tiegħi, se jintlaqtu l- agħar b'din il-liġi.

Biex insemmu ftit eżempji prattiċi, Mr Speaker, b'din il- liġi, l- istudenti tan-New Lyceum mhux se jkunu jistgħu jiddemostraw aktar spontanjament kif għamlu fl-imgħoddi dwar il-qagħda ħażina ta' l- iskola tagħhom.

L-istess igħodd għall-istudenti ta' skola bħal dik ta' Verdala li mhux se jkunu jistgħu jinġabru spontanjament wara l-bieb tal- Ministru responsabbli biex jagħmluh konxju mit-telqa fl- iskola tagħhom.

Biex nagħti eżempji oħrajn, Mr Speaker, l-istess igħodd għal dawk id- diversi studenti li spiss jinġabru minn rajhom wara l-uffiċini tal- Ministeru ta' l-Edukazzjoni f'Beltissebħ sabiex jilmentaw dwar nuqqasijiet serji ta' għalliema u trasport b'mod partikolari meta tkun għadha kif bdiet is- sena skolastika.

Ma' dawn, Mr Speaker, wieħed irid iżid ukoll lil dawk id-diversi familji li mingħajr ma jkolhom irbit politiku partikolari ma' xi naħa jew oħra, ġieli jorganizzaw - kif organizzaw fl-imgħoddi - protesti kwieti u paċifiċi dwar problemi li jolqtu l-lokalita' tagħhom fuq affarijiet speċifiċi bħall- kwestjoni ta' l-ilma u affarijiet oħrajn.

Wieħed irid iżid ukoll l- ilmenti li kellna, li għandna u li żgur jibqa' jkollna ta' dawk il-familji, b'mod partikolari nies li jgħixu fil-housing estates - partikolarment estates mibnija minn Gvernijiet Laburisti - li kull tant żmien iħossu l-ħtieġa li jipprovaw iqanqlu kuxjenza pubblika dwar l-istat ta' telqa u abbandun li jkunu qegħdin jitħallew fih.

Dan rajnih fl- imgħoddi mir- residenti ta' St Andrews u mir- residenti ta' Tigne', u jien persważ li dan se nerġgħu narawh fil-ġejjieni, b'mod partikolari fil-każ ta' dawn ta' l-aħħar, minħabba dak li jista' jkun hemm ikkontemplat għalihom.

Jekk dawn jiġu biex jiddemostraw b'mod spontanju, skond il- provvedimenti tal- liġi, dawn ikunu qegħdin jagħmlu xi ħaġa kontra l-liġi.

Ma' dan, Mr Speaker, wieħed irid iżid ukoll lil dawk in- nisa li mhux l- ewwel darba ħassew id-dmir li jmorru wara l-bieb ta' Kastilja biex isemmgħu leħenhom dwar problemi jaħarqu tal-mument kif ukoll lil dawk id-diversi pressure groups li kemm-il darba nġabru f'numru ta' aktar minn 20 persuna quddiem dan l-istess Parlament biex jagħmlu lilna l- Parlamentari konxji minn xi problema li tkun qed tinkwetahom.

Iżda, fil-fehma tiegħi, Mr Speaker, aktar minn hekk il- Gvern donnu qed jipprova jilqa' għall-ġejjieni għaliex qisu qed jibża' minn xi reżistenza li jista' jkollu mhux minn xi partiti politiċi, minn xi sindakati jew minn xi trade unions imma miċ-ċittadin komuni.

Jekk l-affarijiet jibqgħu sejrin kif inhuma, l- miżuri tal-politika żbaljata u anti-soċjali tal-Gvern bilfors ikollhom iwasslu għal dawn l- affarijiet hekk kif dawn il- miżuri jibdew jaqtgħu u jigdmu fil-laħam il-ħaj.

Dan qed ngħidu għaliex fil-fehma tiegħi, għalkemm il-Budgets li saru taħt l-Amministrazzjoni Nazzjonalista kellhom xi difetti, kollha kellhom xi ftit sfumaturi soċjali biex taparsi hemm ċerta kontinwita' ma' dak li kien isir taħt Gvern Laburista.

Jekk nieħdu l- Budget ta' din is-sena ninnotaw - apparti diversi miżuri li se jolqtu direttament ħażin ħafna setturi tas-soċjeta' Maltija - li tħares mil- liema angolu tħares issib li dan huwa Budget, fil-fehma tiegħi, anti- soċjali għax ma kien jinkludi ebda miżura ta' wens soċjali, biex ngħid hekk, għaċ-ċittadin Malti.

Għalkemm ċerti miżuri għadhom kif bdew jolqtu u jigdmu fil-laħam il-ħaj, jien persważ li jekk l-affarijiet jibqgħu sejrin kif inhuma, jistgħu jwasslu għal dan it-tip ta' dissens li ma jkunx id- dissens tal-politiċi u tal- front organisations imma jkun id-dissens taċ- ċittadin kwalunkwe li jħoss ruħu maqrus, hu x'inhu t-twemmin politiku tiegħu.

Aspett ieħor li jista' jwassal għal dan id-dissens hija l- kwestjoni ta' l- ekonomija moħbija.

Naħseb li ħadd minna hawn ġew ma jista' japprova jew jiġġustifika ekonomija moħbija għax din tmur kontra kull sens ta' loġika.

Jekk min-naħa l-oħra wieħed jaqleb l-argument u jipprova jiżen x'effetti jistgħu jkollhom ċerti miżuri li l- Gvern jista' jieħu u forsi għandu dmir li jieħu biex irażżan l-ekonomija moħbija, allura wieħed m'għandux jiskanta jekk dawn l-affarijiet iwasslu għal ċerta reżistenza fuq livell popolari.

Qed ngħid dan għax illum kulħadd jaf li kieku ma kienx hemm persentaġġ qawwi ta' ekonomija sewda, jiġifieri underground economy, kieku llum għandna ħafna nies li għalkemm qed jaqilgħu l- minimum wage - u aktar mill- minimum wage - bl-inflazzjoni li hawn fil- pajjiż żgur li jkunu qed igħixu taħt dik li pajjiżi oħrajn jiddefinixxu bħala l-poverty line.

Meta wieħed jinnota din il- liġi ma jistax ma jurix tħassib dwar emenda żgħira li, fil- fehma tiegħi, għandha implikazzjonijiet kbar.

Wieħed m'għandux għalfejn jiskanta b'dawn l-affarijiet u lanqas jista' jistenna mod ieħor minn din l-Amministrazzjoni.

Mingħajr ma nkun partiġġjan irrid ngħid li din hija l- istess Amministrazzjoni li meta kellna l-inċidenti tal-ħabs erbat-ijiem ilu, il- Ministru minflok ma tgħabba bir- responsabbilita' għal dak kollu li sar ħażin u offra r-riżenja tiegħu kif jagħmlu Ministri oħrajn barra minn Malta, ipprova b'xi mod jew ieħor jesponi n-nuqqasijiet li wiret mingħand il-Ministru ta' qablu.

U kulħadd jaf kemm dan ta l- lala lill-ħabsin ġewwa Kordin.

Fil-fatt spiċċajna fis- sitwazzjoni redikola li nwaħħlu fi stazzjon tar-radju, bħallikieku r-rewwixta tal-ħabs ġiet istigata minn Super One Radio.

Illum ġejna fl-assurdita' li l-Gvern meta kien fl- Oppożizzjoni, bir- raġun kien kontra d-discretionary powers, kemm tal-Ministri kif ukoll tal- Pulizija, iżda issa spiċċa biex anke b'din il-liġi se jżid dawk id- discretionary powers li fl-imgħoddi kien tant jitkaża bihom.Ma nistax ma nsemmix ċerti affarijiet li ntqalu f'din il-Kamra l-ġimgħa li għaddiet waqt id-diskussjoni ta' dan l-Abbozz.

Minn dak li fhimt, ħassejt li konna qisna qed nisiltu xi ħaġa mill-ktieb "Nineteen Eighty-Four" ta' George Orwell, meta meta Deputat Parlamentari min-naħa tal-Gvern qal li dan l- Abbozz ta' Liġi m'għandu jinkwieta lil ħadd, għax id-dimostrazzjonijiet spontanji mhux se jiġu mittiefsa għax sal-lum dan id- dritt qatt m'eżista.

Għalhekk nixtieq nistaqsi: Kieku konna għadna aħna fil-gvern, x'kienet tkun il-pożizzjoni ta' pressure groups bħalma huma ż-Żgħażagħ tan-Numri u diversi human rights groups, li Alla jbierek għosfru malli twarrab mill- poter il-Partit Laburista?

Jista' jkun li fl-imgħoddi saru certi nuqqasijiet - u naħseb li ebda gvern ma kellu record perfett - imma jekk se noqogħdu nagħfsu fuq in-nuqqasijiet ta' l-imgħoddi biex niġġustifikaw din il-liġi, allura nkunu qed nagħmlu iktar disservice lill- poplu Malti, għax inkunu qed nagħtu lill-poplu x'jifhem li dak li qed isir din id-darba, iktar milli qed isir b'sens komun, qed isir bħala att ta' tpattija għal xi nuqqasijiet jew heavy handedness li seta' kien hemm taħt gvernijiet preċedenti.

Jien inħoss li din l-emenda qed issir b'mod strateġiku, u ngħid għaliex.

Huwa veru li l- firxa tat- television naqset ħafna l-importanza tal- meetings pubbliċi madwar id-dinja, imma huwa fatt magħruf - u dan issibu f'diversi kotba li jittrattaw dwar communications - li l-firxa tal-mass media speċjalment tar-radjijiet, żiedet l-importanza tad- dimostrazzjonijiet, l-aktar dawk spontanji.

U għalhekk jien ngħid li l- Gvern qed jagħmel dan bi skop wieħed biss għaliex jibża' li jekk iħalli d- dimostrazzjonijiet spontanji jibqgħu jipprevalu din tkun xi ħaġa li tista' xxellef l- image ġewwa pajjiżna li dan il- Gvern iħobb jipproġetta fejn kollox qisu miexi fuq ir- rubini.

MR SPEAKER: Grazzi.

Aktar rimarki?

L-Onor.

Joe Cassar.

ONOR.

JOE CASSAR (Segretarju Parlamentari): Jien nibda billi nikkwota silta mid-diskors li għamel l-Onor.

Joseph Brincat fis-27 ta' Settemrbu, 1971, Seduta Nru. 15.

Dan għamel distinzjoni bejn meeting pubbliku u dimostrazzjoni u ta importanza lid-dimostrazzjoni kif toħloq aktar diffikultajiet lil min irid iżomm l-ordni.

U dan qal hekk:

"Meta għandek meeting pubbliku, inti għandek il- post ristrett, għandek oġġett statiku, għandek il-platform, għandek oġġett statiku ieħor, il- loudspeaker, il-microphone u għandek il-folla li l- attenzjoni tagħha hija ċċentrata fuq dak il- platform u fuq l-ispeaker.

Meta l-folla qed timmarċja, l-attenzjoni hija mifruxa mal-mixja tagħha, mifruxa maż-żewġ naħat tat-triq, hemm il- passi miexja u diffiċli biex tikkontrollaha għax il-puliżija mhux se joqogħdu josservaw il- folla miġbura imma jridu joqogħdu jimxu u jħarsu lura biex jaraw x'inqala' 'l hawn u x'inqala' 'l hemm."

Mr Speaker, min sema' lill- kelliema tan-naħa l-oħra jaħseb li hawnhekk hawn xi emenda kbira li biha se jiċċaħdu xi drittijiet, li se jsir xi sforz biex tiġi soppressa s-soċjeta' u l-liberta' ta' l-espressjoni.

Fil-fatt kulma qiegħed isir huwa li min ser jorganizza meeting għandu jagħti avviż minn qabel.

Jekk l-istudenti tas-Sixth Form iridu jagħmlu dimostrazzjoni quddiem l- uffiċċju tiegħi u ta' sieħbi, jistgħu jiġu għada stess u nilqgħuhom u nkellmuhom xorta.

Dak l-argument li qajjem l- Onor. Leo Brincat dwar it- television napplikah bil- maqlub.

Jien naħseb li qabel, meta ma kienx hawn dawn il- mezzi kollha tal-mass media in-nies kienu iktar jiddimostraw u jsemmgħu leħinhom mentri llum għandhom mezzi oħra biex jiddimostraw u jsemmgħu leħinhom.

Jien nifhimha bil- kuntrarju, li aktar m'hawn mass media, inqas huwa importanti li bniedem imur fit-triq u jsabbat u jagħmel affarijiet bħal dawn.

Huwa importanti li ngħidu li wara l-Indipendenza, fl-ewwel kawża kostituzzjonali fuq dan is-suġġett - mingħalija kien il-każ ta' Galea, fl-1965 - il-Qorti tagħna kienet qalet hekk:

"... hu terren komuni illi anke f'sistema demokratiku dawk id-drittijiet u l- libertajiet mhumiex assoluti u jistgħu f'ċerti limiti jiġu ristretti biex jiġi assigurat illi t- tgawdija tagħha ma tippreġudikax id- drittijiet u l-libertajiet ta' oħrajn jew l-interess pubbliku.

L-aspirazzjoni u x- xewqa ta' kulħadd ċertament għandha tkun li dawk ir-restrizzjonijiet ikunu mill-inqas."

Hawnhekk iqum l-argument tas- soltu fejn trid tibbilanċja dak id-dritt fil- konfront ta' ħaddieħor.

Kull meta ssir xi ħaġa bħal din, kulħadd irid juża b'xi mod id-diskrezzjoni tiegħu biex jara li d-dritt ta' wieħed ma jimmilitax kontra d- drittijiet ta' ħaddieħor.

Jien sibt kwotazzjoni fejn "dimostrazzjoni" ġiet definita bħala "a meeting on the move" u din tirrifletti l-iżvilupp matul iż-żmenijiet, kif qal l- Onor. Joe Brincat.

S'intendi f'każijiet bħal dawn wieħed irid jagħti kas tal-post, taċ- ċirkostanzi, tal-ħinijiet fejn qed isiru, u ta' l- iskop tad- dimostrazzjoni, jiġifieri jekk bniedem hux se jagħmel dimostrazzjoni biex jiġġieled kontra xi ħaddieħor, biex ipattiha lil xi ħadd, jew inkella għal skop komuni biex juri l-opinjoni tiegħu.

Hemm dawn id-differenzi u min għandu d-diskrezzjoni jrid jibbilanċja.

Issa se nikkwota minn sentenza ta' qrati Amerikana - u lill-Onor.

Lino Spiteri ngħidlu li llejla għandi quddiemi ħafna deċiżjonijiet ta' diversi qrati - li tgħid hekk:

"The privilege of a citizen to use the streets and parks for the communication of use on national questions may be regulated in the interest of all. It is not absolute but relative and must be received in subordination of the comfort and inconvenience and in consonance with peace and goodwill.".

Mr Speaker, dan kollu juri bilanċ ta' drittijiet u nista' niddikjara li dan il-Gvern dejjem hekk mexa, mingħajr qatt ma kiser id-drittijiet ta' ħadd.

Il-ħabib tiegħi qagħad isemmi ħafna drittijiet ta' dimostrazzjoni għal diversi skopijiet u donnu beda jħeġġeġ lil xi ħadd biex kuljum jagħmel xi dimostrazzjoni.

Jiena nista' ngħid li, per eżempju, meta kont responsabbli mill- Housing qatt ma nkisret darba waħda biss il-liġi u d- Dipartiment tal- Housing qatt ma tilef kawża waħda.

Jien naf li bis-serjeta' li għandu dan il- Gvern bis-serjeta' li mexa' biha u miexi biha qatt m'hu se jkun ħati li kiser id- drittijiet tal-bniedem anzi, dawn id-drittijiet illum qiegħed jerfgħahom mill-art.

Kien hawn żmien meta dawn id- drittijiet kienu mkasbra, mitfugħa fl-art, kulħadd jgħaffeġ fuqhom u l-forzi ta' l-ordni assolutament ma kienu jagħmlu xejn.

Illum is- sitwazzjoni tbiddlet u j'Alla jkollna liġijiet aktar sodi milli għandna llum biex kemm min juża' dritt u kemm min jara lil ħaddieħor juża' dritt, ħadd minnhom ma jonqos milli josserva l-liġi u l-aktar il- Kostituzzjoni li hija l-liġi suprema f'dan il-pajjiż.

Grazzi.

MR SPEAKER: Grazzi.

Aktar rimarki?

L-Onor.

Joe Fenech.

ONOR.

JOE FENECH (Ministru tal-Ġustizzja): Sur President, ħassejtni ftit sorpriż b'din l- emenda li għalkemm hija żgħira, tagħmel ħafna sens.

Għax kull Gvern illi jrid iżomm jew għandu l-intenzjoni li jkollu aktar possibilita' illi jżomm l-ordni pubbliku, għandu bżonn ta' xi ħaġa simili.

X'kienet il-kritika tan-naħa l-oħra?

Kien hemm xi ħadd li qal illi kulħadd jaf kif intużat din il- liġi fis-snin sittin u kif il- Gvern Nazzjonalista kien abbuża minnha, u semmew daqq ta' qniepen eċċ. Huma qalu wkoll illi jissuspettaw li din l- emenda tista' tiġi abbużata.

Rigward dak li ntqal li qegħdin nissoprimu dimostrazzjonijiet spontanji u qed nassoġġettawhom għal permess, irrid ngħid li dan huwa konċett żbaljat.

Nibda biex ngħid illi l-liġi tagħmilha ċara partikolarment fit-test Ingliż, aktar milli fit-test Malti - għax fit-test Malti hemm kelma li forsi fil- Kumitat għandha tiġi tradotta aħjar - liema dimostrazzjonijiet trid il-permess għalihom u tgħid li huma dawk "specifically organised, advertised, called or otherwise promoted".

Hawn qed ngħidu li min jaħseb biex jorganizza dimostrazzjoni minn qabel irid jitlob permess.

Forsi d-diżgwid qam bit-traduzzjoni għall-Malti tal- kelma "promoted" - flok "reklamata għal dak il-għan" daħlet il-frażi "miżmuma għal dak il-għan" - u allura forsi hu l-każ illi t-test Malti għandu jiġi emendat fil-mument propizzju, cioe' fl-istadju tal-Kumitat, u b'hekk nassiguraw li t-traduzzjoni jew biex inkunu eżatti l-intenzjoni tal- Gvern tagħmilha aktar ċara li b'ebda mod ma jiġu mittiefsa d- dimostrazzjonijiet spontanji.

Naħseb li b'hekk ma jkunx hemm iżjed lok għall- perturbazzjoni tal-ħabib tiegħi l-Onor.

Brincat illi xi ħadd għal xi raġuni jew oħra jkun irid jagħmel xi dimostrazzjoni spontanja u b'hekk se jkollu jitlob permess u jista' ma jingħatalux.

Tqanqlu wkoll xi suspetti li din se tiġi użata biex ma jingħatawx permessi għal dimostrazzjonijiet.

Illi wieħed ma jagħtix permess b'mod kapriċċuż huwa diġa' protett mil-liġi għax irid ikollu raġuni valida.

Barra minn hekk, dan il-Gvern mar iżjed 'il bogħod biex jipproteġi d- dritt tal-free assembly.

Il- Konvenzjoni Ewropea għamilniha parti mil-liġijiet tal-pajjiż biex nassiguraw illi mhux biss il-Qrati tagħna jkollhom id- dritt li jippronunzjaw ruħhom dwar xi abbuż ta' xi ħadd kontra d-drittijiet fundamentali tal-bniedem imma anke li l- Qorti ta' l-Ewropa għandha dan id- dritt jekk xi ħadd jikser id-dritt fundamentali taċ- ċittadin.

L-ewwel liġi li għadda dan il-Gvern kienet l-inkorporazzjoni tal- Konvenzjoni Ewropea fil-liġijiet tal-pajjiż.

Mhux hekk biss; dan il-Gvern tant irid l-espressjoni libera u li kulħadd ikun jista' jimmanifesta, illi kif jaf kulħadd, il- mezzi tal-media żdiedu għax kull min għandu l-permess, għandu l-possibilita' li 24 hours round the clock jitkellem bl-iktar mod liberu biex iwassal kull messaġġ illi jkun hemm bżonn.

Allura jien ngħid: Fejn huma dawn is- suspetti kbar illi b'dan li qed nagħmlu rridu nissoprimu l- espressjoni ta' xi ħadd f'dimostrazzjoni?

Min irid jissoprimi li xi ħadd jesprimi ruħu f'forma ta' dissent b'dak il-mod kien jagħmel dak li għamel dan il-Gvern, illi jaderixxi għall-Konvenzjoni Ewropea u jagħmilha parti mil- liġijiet tal-pajjiż u jassigura l-pluraliżmu fix-xandir?

Dak jagħmel min verament irid jabbuża minn din il-liġi?

Dan il-Gvern meta kkontempla din il-liġi ikkontemplaha eżatt għall-iskop li hi, għal skop loġistiku, skop ta' organizzazzjoni u ta' ordni pubbliku.

Naturalment il- Pulizija f'ċerti okkażjonijiet jista' jkollha bżonn, u m'hemmx għalfejn teżerċita' dak li tikkontempla section 20 ta' l-Ordinanza, li kemm jekk tkun dimostrazzjoni spontanja kemm jekk ma tkunx, tkun tista' tferrixha għal raġuni ta' ordni pubbliku.

Anke hemm, jekk irid il-Gvern jista' jabbuża billi taparsi jferrex dimostrazzjoni meta ma jkun hemm xejn ta' detriment għall-ordni pubbliku.

Fil-fatt rajna dan l-abbuż isir fis-snin Sebgħin.

Niftakru fid- dimostrazzjonijiet li kien jagħmel il-Partit Nazzjonalista fl-anniversarju ta' l- Indipendenza.

Konna nibdew b'dimostrazzjoni minn ħdejn il- Palazz u malli naslu ħdejn il- Qorti - għalkemm id- dimostrazzjoni tkun saret bil- permess ta' l-awtoritajiet u bl- iktar mod korrett - il- Pulizija minflok ma kienu jneħħu l-ftit nies li kienu jipprovaw jisfrattaw id- dimostrazzjoni billi jitfgħu l-affarijiet, kienu jisfrattaw id-dimostrazzjoni.

Din rajniha ssir.

Dan l-abbuż jista' jsir allavolja jkollok din l-emenda fil-liġi għax mhumiex il- liġijiet li jagħmlu l-ordni imma min iħaddimhom.

Mhux il- liġijiet jeliminaw l-abbuż, jew jassiguraw li ma jistgħux jiġu abbużati, imma jiddependi jekk min iħaddimhom jabbużax mil- liġijiet jew le.

Dawn semmew kemm sofra l- Partit Laburista permezz ta' din il-liġi f'każijiet ta' meetings fis-snin '60.

Ma nistax nifhem kif din il-liġi - għax ma nafx li kien hemm xi każijiet fejn kien hemm xi meeting li ma ħallewhx isir għax kien ikun abbuż ta' din il-liġi ...

Issemmew daqq ta' qniepen (Interruzzjonijiet) Bis-serjeta' qed nitkellem.

M'inix insemmi r- riots ta' l- 1958, qed ngħid fi żmenijiet normali.

MR SPEAKER: Point of order l-Onor.

Debono Grech.

ONOR.

JOE DEBONO GRECH: Qed nipprovaw nimmislijdjaw lill- Kamra li ma kien ġara xejn f'dawk iż-żmenijiet.

Li nipprovaw naqilbu l-istorja ma naċċettahiex.

Jista' jkun li jien ninsa, imma li avukat jinsa ċerti affarijiet ta' l- istorja ma nniżżilix.

F'Birkirkara kienu ħassrulna ħames meetings fi żmien li qed insemmi jien.

Darba ħassrulna meeting għax marru jġibu d- Duluri li kienu rrestawraw!

ONOR.

JOE FENECH: Jien qed ngħid li dak li qed isemmi l- Onor. Debono Grech m'għandux x'jaqsam ma' din il-liġi.

Il- meeting jista' jitħassar jew għax xi ħadd idoqq il-qniepen, jew għax joħroġlok id-Duluri, jew għax jitfagħlek in-nies fit-triq.

Mitt elf mod jista' jisfratta meeting.

Il- liġi li qed nikkontemplaw hija dwar jekk għandekx titlob permess.

Il-ħsieb li jista' jiġi abbużat hu li ma jagħtukx dan il- permess.

Għall-finijiet ta' l- ordni pubbliku wieħed jista' jirranġa biex ma jagħmilx meeting waqt il-Barka Sagramentali imma jagħmlu ftit qabel jew ftit wara, mhux se jagħmel differenza.

Il- Pulizija għandha żżomm l-ordni pubbliku u għandha timxi b'mod li tara li ssir ġustizzja ma' kulħadd.

Jien nistagħġeb kif avolja qed igħidu li din il-liġi kkawżatilhom ħafna sofferenzi fil-meetings, qatt ma waslu biex emendawha.

Il-partijiet fil- liġi ta' kif jiġu organizzati l-meetings u permessi hekk kienu fi żmienhom u hekk baqgħu u hekk għadhom sal-lum.

Allura jekk veru kien hemm xi ħaġa ħażina fil- liġi li tat lok għall-abbuż - mhux abbuż uman għax abbuż uman se jibqa' dejjem; tista' tagħmel liġi perfetta u xorta xi ħadd jista' jabbuża mil-liġi - allura f'16-il sena ma setgħetx ġiet emendata?

Allura jekk ma ġietx emendata, għalfejn dan il-ħafna diskors fuq abbuż li ġara fi żmien is- sittinijiet rigward meetings?

Kull min hu fil-gvern u jrid jassigura li jkun hemm l-għodda neċessarja biex ikun jista' jżomm l-ordni pubbliku meta jinqala' l-bżonn, irid jammetti li din hija neċessarja.

Din tista' tiġi abbużata bħall- aktar liġi perfetta.

Kull strument li hu intiż għal użu tajjeb jista' jiġi abbużat.

Imma dik hija l-parti umana ta' kif tħaddem il-liġijiet u mhux il- liġi per se'.

Aħna nassiguraw li ma jsirux abbużi.

Illum aħna pprovdejna l-istrumenti neċessarji biex nassiguraw li dan ma jsirx.

Semmejt il-Konvenzjoni Ewropea u l-pluraliżmu fix- xandir.

Dawn huma kollha mezzi biex jiġi assigurat li wieħed ma jingħatax permess għal dimostrazzjoni b'mod kapriċ- ċjuż.

Irridu nammettu li għal skopijiet ta' ordni pubbliku, jekk wieħed iħaddem il-liġi kif għandu jħaddimha, din hija emenda neċessarja.

MR SPEAKER: Aktar rimarki?

L-Onor.

Dom Mintoff.

ONOR.

DOM MINTOFF: Mr Speaker, fiż-żmenijiet meta għandna Gvern li jiftaħar li issa hawn il-buon ordni fil- pajjiż, ir-rikonċiljazzjoni, il- paċi, u dawn l-affarijiet kollha, nixtieq li nħarsu lejn dawn l-affarijiet b'mod aktar oġġettiv u ma nipprovawx niġġustifikawhom bil-gideb dwar l- imgħoddi.

M'hemmx kelma oħra ħlief ngħid "gideb".

Min sema' l-Onor.

Tonio Borg jitkellem ħa l-impressjoni li fiż-żmenijiet meta l- Oppożizzjoni Nazzjonalista ħarġet minn dan il-Parlament, aħna għamilnielha bħal Mussolini u neħħejna s-sistema parlamentari.

Iżda minflok ma għamilnielha hekk, ħadna l- paċenzja li nirranġaw il-liġi biex nerġgħu nġibuhom fil- Parlament ħalli d-demokrazija tkompli taħdem.

Din imissu semma l-Onor.

Borġ, imma minflok semma dawn l-affarijiet il-kbar, semma xi affarijiet żgħar ħdejn dawn li qed insemmi issa.

L-ebda pajjiż qatt ma kellu ċirkostanzi bħalma kellna aħna, fejn l- Oppożizzjoni qabdet u telqet mill-Parlament, għamlet sena ma tiġix fil- Parlament u aħna qgħadna nieħdu paċenzja - qisu qatt ma ġara xejn - nagħmlu minn kollox biex nerġgħu ndaħħluhom fil- Parlament u nirranġaw il- liġijiet biex jerġgħu jiġu jieħdu posthom fil-Parlament.

Issa jekk kien hawn xi ħadd li kellu dittatura u għamel dawn l-affarijiet fl-istorja tad- dinja, għiduli.

Jien din biss se nsemmi mill-affarijiet il- kbar.

Lanqas se nsemmi li kull riforma li kien hawn li tagħti liberta' politika lill- individwu - u mhux liberta' reliġjuża, għalkemm issa nitkellmu fuq dan meta niġu għal-liġijiet reliġjużi li qed iddaħħlu intom issa - ...

Għaliex dwar din ukoll beħsiebni nitkellem.

Jien ħsibt li f'dan il-Parlament hawn nies biżżejjed tajba biex jitkellmu fuq dan imma kont diżappuntat fuq dak li ġara għaliex kont fehemt li kemm min-naħa u kemm minn oħra hemm il-ħeġġa biex din id- demokrazija nsaħħuha u mhux indgħajfuha.

Ħalli nieħdu l-affarijiet li semma l-Onor.

Borġ.

Hu ta l- impressjoni li fi żmienna ma setgħux isiru dimostrazzjonijiet spontanji.

Min qallu dan?

Kemm-il waħda saru!

Jien iddejjaqt Kastilja nisma' l- istorbju tal- landi, tal- plattini u ta' l-affarijiet l- oħra li kienu jġibu n-nisa tagħkom minn Tas-Sliema, organizzati taparsi se jagħmlu dimostrazzjoni spontanja biex jipprotestaw fuq l-ilma u li ma jistgħux isajru.

Waħda saru minn dawn id-dimostrazzjonijiet?

Allura, għaliex darba dawn l- istudenti li qed isemmi kienu jagħmlu dawn id- dimostrazzjonijiet il-ħin kollu - u din kienet farsa għax kienu kontinwament jorbtu lilhom infushom bil-katina biex jeħdulhom ir-ritratti, iġibuhom fuq it-television - dak l- eroj li kellkom hemmhekk ...

U ħadd ma kien jista' jagħmillu libell għal dak li qed jagħmel għaliex lanqas illum ma tista' tmur l- Italja u tagħmel dawk l- affarijiet, aħseb ordni bħal din fl-Italja, aħseb u ara kemm kont tista' tagħmel libelli dak inhar!

Lil dan li kien jagħmel dawn l- affarijiet bil-liċenzja għamiltuh eroj kbir.

Mhux Garibaldi għamiltuh lil dan!

Dawn l-affarijiet kontu tagħmluhom kontinwament.

Issa se nitkellem fuq dak li qal l-Onor.

Cassar.

Jien jiddispjaċini li ma nkunx naf eżatt min ikun Ministru jew Segretarju Parlamentari għax in- numru żdied.

Dan għalfejn ma qarax id- debate kollu ta' meta tkellem l-Onor.

Joe Brincat u tkellem meta rranġajna l-liġi?

F'16-il sena rranġajniha l-liġi mhux kif qal hu!

Aħna konna rranġajna dak li kien hemm bżonn dak inhar.

Kieku ma rranġajniex il-liġi kieku llum fil-Belt u fil-Furjana ma tistax titkellem.

Fid-disa' snin li tan-naħa l-oħra għamlu fil-gvern, dawn l- affarijiet ħallewhom.

Dan qal li ma konniex irranġajna l-liġi għax hekk għoġbu jgħid.

Hawn ġew l-Istorja ta' Malta tinbidel minn ġurnata għal oħra!

Kieku dan qara dak li qal l- Onor. Joe Brincat ma kienx jaqbad din il- parti out of its context biex jipprova ħaġa li m'għandha x'taqsam xejn.

L- Onor. Brincat qal li aħna ma nistgħux ma nsemmux kemm huma perikolużi dawk il-mass meetings li fihom issaħħan in- nies imbagħad wara tagħmel dimostrazzjoni.

Hemm differenza bejn dimostrazzjoni spontanja u sitwazzjoni fejn wara li tagħti avviż għal mass meeting, f'daqqa waħda tħeġġeġ lill-eluf ta' nies li jkunu miġbura biex jimmarċjaw sal-Belt u jagħmlu dimostrazzjoni, għax ma jkunx hemm numru kbir ta' pulizija.

Dak li kien qed jgħid għax allavolja ma qgħadtx naqra, il-memorja għadha sservini xi ftit.

Kif taf inti, jien dalwaqt nagħlaq 80 sena u ma nippretendix li għadni niftakar daqsek, imma l-memorja għadha sservini xi ftit.

Jiġifieri mhux id- dimostrazzjonijiet spontanji huma l-aktar perikolużi, imma meta jkollok, per eżempju, 20,000 ruħ quddiemek u wara li tkun għamilt meeting u saħħanthom, tgħidilhom biex immorru jimmarċjaw ġewwa l-Belt.

Imkien ma jsir hekk minn nies responsabbli, aħseb u ara kemm tista' tagħti l- possibilita' għal dawn l-affarijiet permezz tal-liġi!

Imma dan kontu tagħmluh intom kull meta kontu tagħmlu meeting l-Furjana!

Kieku aħna ridna napprofitaw ruħna mil-liġi, mhux bgħatnikom il-ħabs ... imma aħna konna ngħidu: Għalfejn se nibagħtuhom il-ħabs?

Billi jgħaddu mill-Furjana jkissru xi każin biex taparsi jbeżżgħu lin-nies x'se jiġri?"

Dawn l- affarijiet kontu tagħmluhom kull meta kien ikollkom mass meeting fil- Furjana, u dak huwa ħażin, għax b'dan il-mod l-affarijiet jistgħu jiggravaw.

Ħalli nsemmi xi ħaġa oħra li tista' tkun perikoluża.

Jekk se tagħmel dimostrazzjoni u tavża biha lill-Pulizija jumejn qabel, min ma jaqbilx miegħek, se jkollu żmien biżżejjed biex jorganizza counter-demonstration u allavolja l-Pulizija tkun taf, ma tista' tagħmel xejn biex iżżommu.

Jekk aħna tal-Partit Laburista, biex nieħu eżempju, nagħmlu dimostrazzjoni nhar il-Ġimgħa għax il-Ministru responsabbli mill-Pulizija għoġbu jmur jitkellem fuq it-television dwar in-nies li kienu feruti ġewwa l-ħabs u ma ndenjax ruħu biex lill-ogħla istituzzjoni tal-pajjiż jagħtiha l- informazzjoni u jagħtiha ċ-ċans tistaqsi fuq l-informazz- joni ....

Dak li kien isir fi żmienna?

Xi ħadd qalilna li żmienna kien żmien ikrah, żmien ta' dittatura, u d-drittijiet tal-bniedem kienu spiċċaw!

Fi żmienna konna nieħdu ħsieb li jsiru statements ministerjali fil-Parlament, għax din hija l- aqwa istituzzjoni tal-pajjiż u ma kellniex Speaker li jgħid, bħalma jgħid l-iSpeaker tal- lum, li ma jista' jikkmanda lil ħadd - u għandu raġun.

Veru li ma jistax jikkmanda, imma għandu d-dover li meta jara li l- Parlament ikun qed jiġi denigrat, jgħid li l-Parlament mhux qed jiġi kkalkolat.

Jekk is-Sedja m'għandhix dan id- dover, min għandu?

Veru li s- Sedja ma tistax tikkmanda, imma jekk ma tridx tara li din il- Kamra ma tibqax iktar istituzzjoni fejn l-affarijiet jiġu mistħarġa bis-serjeta' u fejn kulħadd ikollu ċ-ċans jifli l-affarijiet, għandha d- dover li tiġbed l- attenzjoni għal dak li qed jiġri hawn.

Mhux biżżejjed li tgħid li ma tista' tikkmanda lil ħadd.

Kieku aħna llum noħorġu avviż u ngħidu li tant iddejjaqna b'din is-sitwazzjoni, fejn in- naħa tal-Gvern ma tikkalkolax lil dan il-Parlament u qatt ma tagħmel statements għax tippretendi li la jkunu dehru fuq it-television, hawnhekk m'għandux isir il-probing li għandu jsir minn istituzzjoni demokratika, nhar il-Ġimgħa se nagħmlu dimostrazzjoni, kieku ma tkunx ħaġa kbira li n-naħa tal-Gvern tipprova tagħmel dimostrazzjoni oħra kontra tagħna dak inhar stess, peress li dawn ikunu jafu l-ħin u l- ġurnata li fihom inkunu se norganizzaw id- dimostrazjoni tagħna, u għandhom id-dritt u ż-żmien biex jorganizzaw dik il- counter-demonstration.

Mhux hekk biss, imma jekk b'kumbinazzjoni l-avviz tagħhom jasal qabel tagħna, allura ssir id-dimostrazzjoni tagħhom.

Għaliex?

Għaliex hawn m'intix qed titkellem fuq dimostrazzjonijiet spontanji imma fuq dimostrazzjonijiet organizzati.

Dan li qed nipprovaw nagħmlu hawn huwa ħrafa kbira, għax jew qegħdin nitkellmu fuq dimostrazzjonijiet spontanji - u jekk huma spontanji ma tistax tagħti avviz ta' jumejn - jew inkella qed nitkellmu fuq dimostrazzjonijiet organizzati.

Fuq xiex qed nitkellmu?

Dawn qalu li aħna ma konniex nafu li bil-liġi dawn l-affarijiet jistgħu jsiru.

Jekk se nimmaġinaw li fis-16-il sena li domna fil-gvern, ma konniex nafu li bil- liġi dawn it-tip ta' attivitajiet jistgħu jsiru, imma b'danakollu aħna ħallejniehom isiru, allura dan huwa kredtu akbar għalina.

Għax aħna ma konniex nafu illi bil-liġi setgħu jagħmlu dawn l- affarijiet u xorta ttollerajniehom.

Issa nafu li bil-liġi jistgħu jsiru, u mhux se nittollerawhom!

Imbagħad niftaħru illi aħna aktar liberali u nħobbu l- liberta' aktar minn ħaddieħor.

Din x'serjeta' hi!

Imbagħad niġu ngħidu li din qed nagħmluha bħala kortesija lejn il- Pulizija!

Mela l-Pulizija għandha bżonn ta' xi kortesija?

Din ma tistax tiftiehem.

Jekk ħaddieħor li kontu tgħajruh despota jew kriminali u tgħidu li kien iċaħħad il-human rights u ħafna affarijiet oħra - u dan f'ċirkostanzi li kien qed jiġġieled mal-Gvern Ingliż biex ineħħi t-truppi minn hawn u biex iħallas id-dejn li kellu mal-poplu Malti - dawn iċ- ċirkostanzi, li issa m'għadhomx jeżistu iktar, kien jittollerahom, kemm hi kbira li issa, wara dak il-ftaħir kollu ma' l- Ewropa - u hawn qed nirreferi għall-Onor.

Tonio Borg, l-ewwel wieħed - xi ħadd jiġi jgħid dawn il-ħmerijiet hawn ġew!

Jiena wieħed minn dawk li nemmen li meta iċ-ċirkostanzi jirrikjedu, il-poplu lanqas iħares lejn liġijiet.

U din nemminha għax iċ-ċirkostanzi jkunu jirrikjedu kemm jekk ikunu lejn in-naħa tax-xellug u kemm lejn in-naħa tal-lemin.

Min jaf kemm kien hemm liġijiet ħorox u serji, ta' nies gwappi, ta' nies li jafu l-liġi u ta' nies li studjaw u għamlu minn kollox biex tela' l-ħajt ta' Berlin u biex taw il-poteri lill-Gvern ta' East Germany biex jiddefendi dawk l- affarijiet u jispara fuq in- nies u jagħmel dawk l- affarijiet kollha.

Dan kollu seħħ bis-saħħa tal-liġijiet ta' dak iż-żmien.

U kieku n- nies ta' East Germany qagħdu għal dawk il-liġijiet, kieku l-ħajt li kien jiddividi East Berlin minn West Berlin ma kienx jaqa'.

Mhux hekk biss, iżda min dakinhar applika l-liġijiet li kienu jeżistu, spiċċa biex kellu jidher quddiem tribunal.

U intom tafu x'ġara u ma ġarax u kemm taħwid kien hemm.

Mela jew se nemmnu li f'pajjiżna tant wasalna f'ċirkostanzi koroh li qed nibżgħu illi issa l-pajjiż iddejjaq u l- affarijiet se jmorru out of hand.

Allura b'dawn il- liġijiet li qegħdin nagħmlu qed niġġustifikaw li nżommu l- ordni?

Allura nkunu qed ngħidu li minflok ma morna 'l quddiem u minflok ma ġibna f'pajjiżna dak li niftaħru li ġibna, jiġifieri iktar tolleranza, ftehim u djalogu u iktar kunsens għall-affarijiet ...

(Interruzzjonijiet) Allura issa waslu ċirkostanzi fejn bilfors ikollna nagħmlu hekk, għax inkella l-konsegwenzi se jkunu koroh, bħalma ġara fil- ħabs.

Kieku l-ħabs ma kellux dik is- sitwazzjoni kerha, kieku ma konniex nispiċċaw biex ikun hemm min jiġi ferut.

Issa ħalli nitkellem ftit dwar dak li semma' l-Onor.

Tonio Borg.

Dan semma' l- Monsinjur Philip Calleja għax qal li dan wara ...

(Interruzzjonijiet) Peress li ma nafux ħafna jien, allura mhix ħaġa kbira li ninsa kunjomu.

Jien ridt inkun ċert ħalli ma nwaħħalx f'xi Monsinjur ieħor.

Dan qal li Mons. Philip Calleja darba kellu placard fejn kien kiteb xi ħaġa u wara pulizija kien mar jgħidlu biex ineħħih għax inkella kien se jarrestah.

Din x'inhi ħdejn l-oħrajn?

Aħna kellna Membru Parlamentari li għax meta kien għaddej l- Arċisqof ħareġ tabella li tgħid: Ave ...

Mela tafha l- istorja, u allura lanqas hemm għalfejn inkompli.

Dan lill- Isqof fit-tabella kitiblu: Insellmulek, eċċ. Dan ġara fi żmienkom u minħabba f'hekk kien mar il-ħabs.

Allura għaliex issemmi dawn l-affarijiet?

Din għamiltha bi kbira ħafna.

Dawn l-affarijiet għandna narawhom fil- perspettiva tagħhom.

Nerġa' ngħid li fil-1964 intom ftaħartu li ġibtu l- Indipendenza ta' Malta u biex tiċċelebrawha, f'dawk iż-żmenijiet, ħriġtu liġi li dak li jkun jista' jmur għad- dimostrazzjonijiet li tagħmlu intom u jċapċpu fihom għax inkella, mhux biss kien hemm il-liġi li setgħat titfgħek il- ħabs, imma setgħu jidħlu fik biż-żiemel b'kollox jew inkella l-pulizija jiġu jagħtuk xebgħa.

Hekk kontu tagħmlu intom?

Allura kif imbagħad għandek il- kuraġġ issemmi l- imgħoddi ta' naħa u l-imgħoddi ta' naħa oħra u ma jkollokx daqsxejn sens li tara li int li qed tgħid lill- Ewropej: Aħna Ewropej daqskom, anzi iktar minnkom f'dawk li huma drittijiet, għalkemm m'għandniex xi kultura aħjar minn tagħkom.

Jien naħseb li intom tgħidu li intom Ewropej għal mod liberali kif taħsbu.

Allura mbagħad se tmorru fl- Ewropa u tgħidu li minflok ma komplejtu żżidu mad-drittjiet li taw dawk li ma jemmnux fil- liberta' u li kienu kissru l- liberta' f'Malta - u lilkom kienu tawkom il- flus biex tiftħu stazzjon tat-television fl-Italja - intom irrest- rinġejtu dawk id-drittijiet?!

Din x'serjeta' hi?

Kif irridu li f'dawn iż- żmenijiet ikun hemm xi ħadd li jemminna?

Jista' jkun li xi ħadd jemminna meta naraw dan?

Jista' jkun xi ħadd jemminna meta ngħidulu li hu għandu dritt li jagħmel dimostrazzjonijiet, imma jrid jagħmel dimostrazzjonijiet spontanji u mhux l-ewwel imur il-pjazza jagħmel meeting li jdum tliet sigħat u mbagħad imur ikisser l-affarijiet.

Naħseb li mhux dan intom tridu allavolja kontu tagħmlu dawn l-affarijiet.

Aħna ma rridux dan, aħna rridu dimostrazzjonijiet spontanji.

Intom qed tgħidulna biex neħdukom bis-serjeta' sabiex tipproteġuna.

Intom lilna tipproteġu?

Minn meta bdejtu tipproteġuna?

Fiex bdejtu tipproteġuna?

Meta ħriġna minn dan il-Parlament għaliex nafu li f'dan il-Parlament ma nistgħux nieħdu sodisfazzjon, wieħed minn sħabna qala' daqqtejn, irrapportajna lill- Pulizija dwar dan - seħibna kellu l-provi kollha - u meta l-każ instema' fil-Qorti ta' Isfel, l-akkużat instab ħati, u meta l- każ mar fil-Qorti ta' Fuq, ma nafux kif, mingħajr ma kien hemm ħadd jisma', il-każ waqa'.

Din hija l-protezzjoni li qed tagħtuna?

Aħna jkollna nieħdu l-protezzjoni b'idejna għaliex mhuwiex veru li qed tagħtuna protezzjoni.

Fiex qed tagħtuna protezzjoni?

Illum qed tagħtuna protezzjoni?

Ir- raba' darba f'post fejn ma nagħti fastidju lil ħadd, qabdu u daħlu u għamlu li riedu.

X'passi ħadet il-pulizija?

Allura aħna nistgħu nemmnukom li qed tagħtuna l-protezzjoni?

Ara taħseb li qed nigdeb!

Għid lil sieħbek jagħtik ir-records.

Allura taħsbu li aħna xi darba se nemmnukom li qed tagħmlu dan għall-protezzjoni tagħna?

Dan li tridu tbellgħulna, li l- pulizija jipproteġuna sabiex ma jkun hemm ħadd li jagħtina xebgħa?

Jien għidtlek li m'inthomx tagħtuna protezzjoni, pero' lill-Kummissarju diġa' għidtlu li dak li mhux se jagħtini hu se jġegħeli nieħdu b'idejja.

Għaliex aħna hekk ikollna nagħmlu, dak li ma tagħtuniex intom, neħduh b'idejna bħal dawn id- dimostrazzjonijiet spontanji.

Intom taħsbu li xi ħadd minna li jkun irid jagħmel dimostrazzjoni serjament, se joqgħod għal- liġi u jmur igħid lill-Pulizija li se jagħmel dimostrazzjoni?

Min hu li se jieħu l-inkarigu li jgħid li hu r-ringleader u jmur jgħid lill-Pulizija li jridu jagħmlu dimostrazzjoni meta din tkun dimostrazzjoni spontanja?

Dan qed tippretednu intom?

Ġimgħatejn ilu jien kont tiela' - u dan qed ngħidu biex nurikom kif jiġru l-affarijiet ħalli ma taħsbux li dawn inkun qed nivvintahom - minn Delimara, għaddej minn Marsaxlokk biex immur għad-dar tiegħi f'Ħal Tarxien.

Jien rajt qabda nies irrabjati fit- triq li waqqfuni u qaluli: "Perit, ara x'għarukaża, mingħajr ma qalulna xejn minn fil-għodu sa fil-għaxija qabdu u għamlu trinka wiesgħa xi sitt piedi u fonda xi tmien piedi, għalqulna l-garaxxijiet, il-karozzi la jistgħu jidħlu u lanqas joħorġu u qatgħulna d- drenaġġ.".

Imbagħad qaluli: "Taf x'ġara?

Issa kien hawn wieħed li biex isewwulu d- drenaġġ tad-dar, qabad u ħareġ il-karozza tiegħu minn ġewwa ħalli dak li kellhom jaħdmu ma setgħux jaħdmuh aktar.

Dan qalilhom: Irranġawli d- drenaġġ, għax jien mhux se mmur nisserva fil- wied.".

Lili mhux hekk qaluli, qaluhieli aktar ċara bil-Malti.

Jekk tridu ngħidilkom ukoll, għaliex jien ma nistħix ngħid il-kliem Malti.

Imbagħad ġew il- pulizija u qalilhom: "Intom tippretendu li jien issa mmur nikxef il-qmis f'dak ir-riħ kollu ġol-wied għaliex dan fettillu qatagħli d-drenaġġ mid-dar?".

Dawn qaluli: "X'nistgħu nagħmlu?"

Jien għidtilhom li meta t- tfal ta' l-iskola ta' Bormla ddejqu, għamlu dimostrazzjoni u għidtilhom biex jagħmlu dimostrazzjoni huma wkoll.

Darba oħra xorta hekk ngħidilhom għax intom b'hekk biss tifhmu.

Lil dawn in-nies ta' din it-triq la avżajtuhom biex joħorġu jew idaħħlu l- karozza u lanqas għidtulhom li se taqtgħu d-drenaġġ u mill- ewwel sar xi xogħol bil-makna, qisu ma ġara xejn.

Jien ma nagħmilx mistoqsijiet parlamentari u ma nitkellimx fl-Aġġornament għax naf li għalxejn.

Jien qed nitkellem għax fuq il-kuxjenza tiegħi ma rridx li ma nitniffisx fuq kwestjoni serja bħal din.

Jien tant nemmen li intom baxxejtuh lil dan il-Parlament u tant nemmen li lid-demokrazija ħallejtulha biss id-dehra u mhux is-sustanza li qtajt qalbi li jien nista' nikkontribwixxi għall-ġid ta' dan il-pajjiż.

Xi ħadd għadu kemm qalilna li għandna ħafna stazzjonijiet tar-radju.

Jien ma ngħidx li aktar ma jkun hemm stazzjonijiet tar-radju iktar ikollna demokrazija.

Is-serjeta' ma tiġix għax ikun hawn ħafna stazzjonijiet ixandru imma tiġi jekk dak li jingħad ikun bis- sens u jekk l-affarijiet isiru bis-serjeta'.

Jien ma ngħidx li għax ikollna 50, 100 jew 200 stazzjon tar-radju se tikber id-demokrazija.

Dan x'argument hu!

Allura mhux aħjar kieku kellna stazzjon tar-radju wieħed u serju u jkun hemm ċans għal kulħadd?

Issa taparsi qed nagħtu ċans lil kulħadd jitkellem u kull biċċa ċuqlajta ...

M'għandniex noqogħdu nitkessħu u ngħidu kemm saħħaħna d-demokrazija għax ħallejna lil kulħadd jagħmel l-istorbju!

Qed ngħid hekk għax b'dawn l-istazzjonijiet storbju biss qed isir.

Jekk wieħed jistaqsi fiex inhu l-livell tal-broadcasting fuq ir-radio u fuq affarijiet oħrajn ...

Fejn huma s-serjeta' u djalogu li qed isiru?

Id- djalogu tagħna qisu dak id- dwett li smajt fuq ir-radju bejn wieħed mill-aqwa tenuri ta' dan is- seklu, Richard Tauber ...

U naħseb li lkoll naqblu li hu tenur mill-aqwa, għalkemm m'inix xi awtorita' mużikali jew letterarja bħalma għandkom intom.

Għax intom għandkom awtoritajiet fuq kollox.

Per eżempju, hawnhekk dejjem issemmu tnejn li jafu fuq l-affarijiet kollha ta' Malta, u m'inix se noqgħod insemmi min huma għax intom tafuhom.

Jien ma nippretendix li se nħabbatha ma' dawn in- nies, imma jekk naħseb li ma nkunx qed ngħid ħrafa jekk ngħid li Richard Tauber huwa tenur mill-aqwa.

Dan id-dwett kien bejn Richard Tauber u Richard Tauber stess, għax għamel iż- żewġ vuċijiet f'daqqa b'ċerta perfezzjoni.

U d-djalogu tagħkom qisu dan id-dwett, imma intom aqwa minn Richard Tauber, għax minflok vuċi waħda mill-istess naħa, joħorġu xi 50.

Imma b'daqshekk xi tkun qed tisma'?

(Interruzzjonijiet) Jiġifieri m'għandniex inħalltu l-affarijiet iżda għandna nitkellmu bis-serjeta'.

Jien nixtieq li verament nimxu 'l quddiem u mhux lura.

Jien niftakar żmenijiet - u forsi dawn ħadd ma jiftakarhom - meta biex wieħed kien jitkellem fil- pubbliku, ried jagħmel il- permess.

Imma mhux talli hekk - u sħabi dan ma jafuhx u rrid nikkorreġi dan il-punt - talli qabel ma l-istenografu kien jiġi fil-meeting, qisu ġej biex jagħmel inkjesta, u bil- pompożita' kollha joqgħod mal- mejda ...

Veru li hija tad- daħk, imma hekk kien jiġri.

Ma nafx jekk fadalx ħajjin minn dawn l- istenographers li kienu jiġu fil-meetings - u dan huwa historically correct - u qabel ma jiġi l-istenographer ħdejk biex jikteb kull kelma li tgħid, u jinformak biex tibda inti ma tkunx tista' titkellem.

Hu jabqad u jittraskrivi dak kollu li tkun għidt u wara jarawh l-awtoritajiet biex jekk tkun għidt xi ħaġa li hija sedizjusa, malajr itellgħuk il- Qorti.

Dan mhux ċajt.

Aħna bdejna fi żmenijiet koroh ħafna, u jiddispjaċini ngħid li min-naħa tal-partit tagħkom qatt ma kellna l-appoġġ biex dawn l-affarijiet jinbidlu.

Issa f'dawn l-aħħar snin, jien fhimt li n-natura tagħkom tant inbidlet li se tieħdu l-inizjattiva biex dawn l-affarijiet nkabbruhom.

Imma jiddispjaċini ngħid li kont diżappuntat ħafna meta għall- ewwel darba li ġejtu biex tbiddlu affarijiet fundamentali bħalma hi din, il-liberta' tal- kelma, minflok wessajtuha, irristrinġejtuha.

U jien ngħidilkom li dan mhux ħsara lilna qed jagħmel imma ħsara lilkom għax huma affarijiet li ma tistgħux tiddefenduhom aktar.

In-nies ta' qabel kienu jistgħu jiddefenduhom bl-iskuża tal-bon ordni.

Issa dawn qed jidhru kapriċċi li qed idejqu lin-nies.

Min jagħmel liġijiet fid-dinja biex nagħmlu kortesija lill-pulizija?

Għax hawnhekk hekk qegħdin ngħidu.

Din hija r- raġuni li wara dan iż-żmien kollu, jiena ħassejt li kelli l-obbligu sagrosant li nitkellem f'dan il-Parlament.

MR SPEAKER: Grazzi.

Aktar rimarki?

(Onor. Membri : No) Il-Ministru jgħaddi għall- winding up.

ONOR.

LOUIS GALEA: Mr Speaker, naħseb qabel ma ngħaddi biex nirrispondi xi rimarki li saru minn diversi kelliema ta' l-Oppożizzjoni ikun tajjeb li nerġgħu naraw x'qiegħed jipproponi dan l-Abbozz ta' Liġi għaliex, fil- fehma tiegħi, l-Oppożizzjoni qegħda timmiżinterpreta t- tifsira ta' l- emenda li qegħda titressaq.

Jien donni fhimt li l- Oppożizzjoni ma ssib ebda diffikulta' li l- Pulizija tiġi avżata dwar manifestazzjonijiet politiċi u pubbliċi li jiġu ppjanati u organizzati.

Fhimt ukoll illi l-Oppożizzjoni l- iktar illi qegħha toġġezzjona huwa għaliex qed tinterpreta l- emenda b'mod li tfisser illi dimostrazzjoni spontanja ma tkunx tista' ssir mingħajr avviż.

U naħseb li jkun tajjeb li jiġi ċċarat mill-bidu nett illi l-emenda kif proposta ma tfissirx kif kostantement ipprovat tgħid l-Oppożizzjoni fid- diskorsi li saru f'dan id- dibattitu.

Jien nerġa' nofri u ninvita lill- Oppożizzjoni illi jekk għandha suġġerimenti u tibdiliet oħra li jidhrilha li jkunu opportun li jsiru għal din il-liġi, in-naħa tal-Gvern hija għal kollox disposta illi tifli dawn is-suġġerimenti u tagħti l-konsiderazzjoni meħtieġa.

L-uniku skop ta' tibdil li nixtiequ nagħmlu f'din il-liġi huwa illi aħna nassiguraw l- iktar implimentazzjoni wiesgħa tad-dritt fundamentali ta' l- espressjoni u ta' drittijiet fundamentali oħra bħalma huwa d-dritt ta' l- assoċjazzjoni u li nagħmlu ħilitna kollha biex kemm jista' jkun l- affarijiet isiru b'mod ordnat u organizzat ta' pajjiż ċivili li aħna, ta' pajjiż illi jippretendi illi jekk ikun hawn xi organizzazzjoni illi qegħda tippjana attivitajiet ta' protesta, wieħed għandu jagħti avviz biex ikunu jistgħu jsiru l- arranġamenti meħtieġa min-naħa tal-Pulizija għar- raġunijiet l- iktar prattiċi bħalma huma r-re-routing tat-traffiku li jista' jkun meħtieġ, bħalma huma l-miżuri kollha meħtieġa biex min irid jipprotesta u jkun qiegħed jippjana li jagħmel dan, ikun jista' jagħmel dan bil-liberta' kollha u biex ukoll jittieħdu l-miżuri meħtieġa biex il-liġi tiġi osservata waqt li wieħed ikun qed jeżerċita dan id-dritt fondamentali ta' l-espressjoni.

Il-liġi kif inhi proposta ma teskludix illi jsiru d- dimostrazzjonijiet spontanji.

In-naħa ta' l-Oppożizzjoni li tkellmet fuq dan il-punt kienet qegħda tikkontradixxi lilha nnifisha il-ħin kollu għaliex kienet qegħda titkellem fuq dimostrazzjonijiet spontanji bħallikieku dawk id- dimostrazzjonijiet huma maħsuba minn qabel, ippjanati u organizzati imma kienet qed issejħilhom dimostrazzjonijiet spontanji.

Aħna f'dan il-pajjiż nafu illi l-Oppożizzjoni mhux darba u tnejn ippjanat u organizzat dimostrazzjonijiet illi mbagħad sejħitilhom dimostrazzjonijiet spontanji meta ma kienu xejn spontanji.

Allura wieħed jara li fl- Abbozz ta' Liġi li qed inressqu aħna, qegħdin sempliċement ngħidu illi meta wieħed ikun se jagħmel dimostrazzjoni li hija speċifikament organizzata mhux spontanja - jiġifieri mhux xi grupp ta' ħaddiema jew studenti li għal xi raġuni spontanjament iridu jipprotestaw - irid jagħti avviż tagħha.

Qegħdin ngħidu għal dimostrazzjoni speċifikatament organizzata, dimostrazzjoni speċifikament imħabbra, imsejħa, promossa u reklamata.

Jiġifieri l-liġi mhijiex qegħda tipprova tirregola dimostrazzjonijiet spontanji, għax dawn huma permessi jiġifieri jistgħu jsiru taħt il-liġijiet ta' pajjiżna, taħt il-Kostituzzjoni li tiggarantixxi d-drittijiet fondamentali tal-bniedem.

Dawn id- dimostrazzjonijiet spontanji jistgħu jsiru għax huma garantiti bil- Konvenzjoni Ewropea dwar id-Drittijiet tal- Bniedem u dan ngħidu wkoll biex jekk xi darba jinqala' xi argument f'xi Qorti, dan id- debate ikun jista' jitressaq bħala prova ta' l-intenzjoni tal-Gvern illi din il-liġi mhijiex maħsuba biex b'xi mod tikkontrolla jew tipprojbixxi d-dimostrazzjonijiet spontanji, Mr Speaker.

Jien insostni li l-Oppożizzjoni bħalma tagħmel f'ħafna okkażjonijiet, ħadet l- opportunita' waqt id- diskussjoni dwar dan l-Abbozz ta' Liġi biex toħroġ għal kollox barra mit-tifsira tiegħu u tipprova titfa' dubju u toħloq biża' dwar dak li jista' jsir.

Din hija strateġija ta' l- Oppożizzjoni.

Diversi drabi rajna li wara dan il-biki ta' biża', dan it- tfigħ ta' dubju u ż-żrigħ ta' sfiduċja dwar ħafna mill-proposti li jsiru mill- Gvern - għax dawn jgħidu li se jġibu d-diżastri, il- fallimenti, in- nuqqas ta' demokrazija u tant affarijiet oħra - jgħaddi ż-żmien u mhux biss talli dak li tkun ipprofetizzat u ħabbret l- Oppożizzjoni jirriżulta għal kollox żbaljat, talli mbagħad l-Oppożizzjoni tagħmel a complete u-turn u tibda anke taħsibha u targumenta kif ikun ippropona l-Gvern.

U dan sar f'ħafna każijiet, Mr Speaker.

Mela nerġa' nenfasizza li l- Abbozz ta' Liġi li għandna quddiemna mhux veru qiegħed jipproponi dak li qalet l- Oppożizzjoni b'mod miżinter- pretat.

Dan l-Abbozz ta' Liġi mhux veru qiegħed jipprova jirregola u jipprojbixxi d- dimostrazzjonijiet spontanji imma qiegħed biex jirregola d- dimostrazzjonijiet li jkunu ppjanati, organizzati, imsejħa, mħabbra u reklamati.

Mela la dan li qed ngħid jien jirriżulta minn dan l-Abbozz ta' Liġi, ħafna mill-kritika li saret mill-Oppożizzjoni kienet kritika barra minn lokha, mgiddba minn dan l-Abbozz ta' Liġi, mill-prattika, mill- fatti, mill-eżempju u mir- record tal-Gvern.

U jekk kien hawn xi Gvern li ħadem biex iwessa' d-drittijiet tal- liberta' ta' l-espressjoni fil- fehma tiegħi huwa dan il-Gvern.

Jien nerġa' ngħid illi l- Abbozz li għandna quddiemna m'għandux ikun hawn xi kontroversja partikolari fuqu, fis-sens li din in-naħa trid biss li ttejbu.

Din in-naħa trid biss li jkun Abozz ta' Liġi li jiggarantixxi l- organizzazzjoni ta' manifestazzjonijiet pubbliċi ta' kwalunkwe forma fl- ordni.

U nerġa' ngħid li l-Gvern huwa dispost li jisma' s- suġġerimenti ta' l-Oppożizzjoni biex dan l-Abbozz ta' Liġi nkunu nistgħu ntejbuh.

Imma li l-Oppożizzjoni tallarma u tesaġera billi tgħid li qed inneħħu d- dritt fondamentali ta' l-espressjoni taċ-ċittadin komuni, jien ma nafx min qiegħed iħawwad l- irjus hawnhekk għax kien hawn kelliem ta' l-Oppożizzjoni li qal li qed inħawdu l-irjus.

Veru li l-Oppożizzjoni għamlet minn kollox biex tħawwad l- irjus fuq din l-emenda għax qatt ma kont nistenna li fuq emenda ċkejkna maħsuba biex tirregola l-affarijiet ippjanati u organizzati, l- Oppożizzjoni tieħu dak it-tip ta' atteġġjament.

Lanqas hu veru li jiġi xi ħadd u jgħid li għax din in-naħa għandha l- maġġoranza u l-poter allura nibqgħu għaddejjin.

Hawnhekk l-Oppożizzjoni turi kemm dejjem tkejjel b'xibirha.

Mhux l-ewwel darba li l-Gvern wera s-sens tar-raġuni u mhux veru li nibqgħu għaddejjin.

Min jaf kemm saru emendi frott ta' kummenti li jkunu saru f'din il-Kamra miż-żewġ naħat tal-Kamra.

L-istess irridu ngħidu fuq il-ftehim tal-Knisja.

(Interruzzjonijiet) Jien mhux qed niġġeneralizza b'dan il-mod imma qed ngħid li naturalment hemm ħwejjeġ li kull naħa tkun lesta li tbiddel u tieħu in konsiderazzjoni l-proposti li jsiru min-naħa l-oħra, u hemm kwestjonijiet fejn meta naħa tħossha li hija materja ta' ċerta importanza li dwarha ma tħossx li għandha tagħmel kompromess, b'daqshekk ma jfissirx li wieħed għandu jiġġieled għax wieħed jaħsibha mod u l-ieħor jaħsibha mod ieħor.

Jien nerġa' ngħid li nħossni verament diżappuntat li jkollok membri ta' l- Oppożizzjoni li jgħixu f'pajjiżna u raw kif ħadem dan il-Gvern fis-snin li għaddew, meta raw id-diversi liġijiet u proposti li għadda dan il-Gvern, jiġu f'din il- Kamra u jipprovaw jagħmlu kampanja qarrieqa, li din il- liġi tfisser li se nneħħu d- dritt tal-liberta' ta' l- espressjoni.

Jien naħseb li min qed isegwi din it-tip ta' diskussjoni u jisma' l- Oppożizzjoni tibki li din il- liġi se tolqot ħażin lill- pressure groups u lill-gruppi ż-żgħar u imsieken ...

Naħseb li l-gruppi ż-żgħar u l- pressure groups jaqbdu jidħku bl-Oppożizzjoni għaliex jafu li meta l-partit ta' l- Oppożizzjoni kien fil-gvern ipprova jikkrexxja mhux biss lill-gruppi ż-żgħar, mhux biss lill-pressure groups iżda kwalunkwe oppożizzjoni li jsib quddiemu.

Issa ma ngħidux li lill- gruppi ż-żgħar, bħalma xi ħadd semma l-SRC, b'xi mod aħna se nċaħħdulhom xi dritt li għandhom illum il-ġurnata.

Xi ħadd qalilna li din hija emenda li tqanqal biża' għaliex jekk il-gruppi ż- żgħar ikunu se jagħmlu xi dimostrazzjoni, dawn ikunu jridu jagħtu isimhom, u meta jagħtu isimhom allura l- Gvern se jkun jaf li hemm grupp żgħir li jrid jagħmel dimostrazzjoni.

Imma possibbli li intom iddaħħkuna b'dan il- mod?

Din hija s-serjeta' ta' l-Oppożizzjoni, li jagħmlu dibattitu fuq din l-emenda b'dan il-mod?

Dan il-Gvern għamel sensiela ta' proposti u fuq kull proposta jibdew ibeżżgħu lill- poplu.

Għamlu dan wara kull sena.

Qegħdin fis-sitt sena u għandna Oppożizzjoni li għadha tipprova tbeżża' għal kull proposta ġdida.

Ma nafx x'ma qalux meta konna se nintroduċu l-pluraliżmu fix-xandir.

Qalu li dan il-Gvern se jġib diżastru u diżgwid.

Wara li min-naħa tal- Partit Laburista għamlu kampanja kontra dan kollu, illum għandhom stazzjon tar-radju u qed jitolbu wkoll stazzjon tat-television li jriduh illum qabel għada u diġa' nxtara l-makkinarju ħalli jfittex jiġi!

U dan taħt Gvern li jrid ikisser id-dritt tal- liberta' ta' l-espressjoni!

Meta nisma' lill- Oppożizzjoni titkellem b'dan il-mod, Mr Speaker, jien ngħid li din hija Oppożizzjoni li ma tistax tittieħed bis-serjeta'.

Din hija Oppożizzjoni li m'għandhiex kredibilita'.

Ma jafux li dan il-Gvern huwa Gvern li wessa' beyond imagination ...

Lanqas ħadd qatt ma stenna li fi żmien hekk qasir id-dritt tal-liberta' ta' l-espressjoni kellu jsib daqstant possibbiltajiet kif sab taħt dan il-Gvern u taħt kull forma li wieħed irid jimmaġina.

Ngħidu li rridu nnaqqsu d-drittijiet tal- liberta' ta' l-espressjoni, meta l-Gvern diġa' ppubblika l- Liġi dwar il-Kunsilli Lokali li biha se jiddeċentralizza l- amministrazzjoni, li biha flok elezzjoni kull ħames snin, se jkollna elezzjonijiet kontinwi fejn il-poplu Malti jista' jesprimi l-fehma tiegħu f'elezzjonijiet liberi, f'elezzjonijiet ħielsa u f'elezzjonijiet ordnati?

Irridu nnaqsu dawn id-drittijit meta dan il-Gvern qiegħed jipproponi li jittrasferixxi parti mill- poter amministrattiv tiegħu għal dak li jolqot id-diversi lokalitajiet lil gruppi li jiġu eletti mil-lokal?

Allura l-Oppożizzjoni ma tarax li bl- ebda mod ma tista' tittieħed bis-serjeta'?

Imbagħad igħid- ulna - u lanqas jistħu jitkellmu fuq George Orwell - li din il-liġi qegħda tersaq ...

(Interruzzjonijiet)

ONOR.

DOM MINTOFF: Dak mhux Soċjalista kien?

ONOR.

LOUIS GALEA: Jien mhux għalhekk qed ngħidlek.

Talli qegħdin inressqu din il-liġi, qegħdin igħidulna li aħna qegħdin inħaddnu politika u miżuri anti-soċjali li tant se jġibu eżasperazzjoni fis- soċjeta' li diġa' qegħdin naraw id-dimostrazzjonijiet kbar fit- toroq u allura qegħdin naħsbu għalihom.

U ma tarawx li dawn huma verament argument bażwijin u redikoli li jiġu jgħidulna li l-politika li miexi biha dan il-Gvern u l-miżuri li qegħdin nieħdu huma politika anti- soċjali u miżuri anti-soċjali?

Min se jemminhom dawn l- affarijiet meta l-poplu Malti qed jagħmel evalwazzjoni bis- serjeta' ta' dak li qed jipprova jagħmel il-Gvern fl- oqsma kollha tal- ħajja ta' pajjiżna?

Xi ħadd irrimarka li l-irvell fil-ħabs ġie attribwit għal xi radju partikolari.

Mhux veru għidt hekk jien.

(Interruzzjonijiet) Intom timmiżinter- pretaw dak li jgħid dan il- Gvern.

Aħna għidna li fuq diversi fatti - u għidna liema kienu l-fatti - is-Super One Radio kien qiegħed jigdeb.

Per eżempju, meta fuq is-Super One Radio qal li l-Aġent Direttur il-ġdid tal-ħabs se jagħti l- ħobż u l-ilma, kien qed jigdeb.

Meta dan ir- radju qal li se jiġru affarijiet oħrajn, kien qiegħed jigdeb ukoll.

Aħna m'għidniex li dan l-irvell qanqlu dan ir-radju imma għidna li dan ir-radju qiegħed jigdeb, qed jagħmel allegazzjonijiet infondati u qed igħid nofs verita'.

Aħna għidna wkoll li kulħadd għandu joqgħod attent għax dan jista' jkollu effett ħażin.

Xi ħadd qal li fi żmien il- Gvern Soċjalista, l-gruppi tad-drittijiet fondamentali tal-bniedem li kienu vociferi u attivi issa għosfru.

Jien ngħid li taħt dan il-Gvern mhux dawn il-gruppi għosfru imma għosfor il-ksur tad-drittijiet tal-bniedem tant li llum rari tisma' lil xi ħadd jallega li qed jinkisru d-drittijiet fondamentali tal-bniedem.

Il- ksur tad- drittijiet tal-bniedem kien isir apposta mill-Istat u din il-ħaġa kienet saret kważi sistematika taħt l-Amministrazzjoni preċedenti.

Mela niġu hawnhekk u ngħidu li għosfru l-gruppi favur id- drittijiet tal-bniedem!

(Interruzzjonijiet) Jekk jaf min għamel iż-żebgħa, għandu jirrapporta u jagħti l- informazzjoni ħalli jittieħdu l-passi.

M'għandniex inkunu pettegole u nsemmu inċidenti li l-Bambin biss ikun jaf min ikun għamilhom!

L-istess dwar il-kwestjoni ta' meta l-Partit Nazzjonalista għamel il- protesta tiegħu wara r-riżultat elettorali ta' l- l981.

Igħidulna li ħadu paċenzja bina.

Huwa pjuttost barra mill-argument jekk itteħditx jew ma tteħditx paċenzja għaliex l-argument hu li jekk hawn xi ħaġa li hija rikonoxxuta, illum il-ġurnata huwa fatt li r-riżultat ta' l- l981 ġab kriżi fil-pajjiż li ma setgħetx tibqa' tiġi tolerata.

Xi ħadd min-naħa ta' l- Oppożizzjoni qal li d-dinjita' tal-Parlament qed tonqos.

(Interruzzjonijiet) Illum qed jonqos il-wieght tiegħu?

Jien kont fil-Parlament meta inti kont Prim Ministru u naf x'kien jiġri f'dan il- Parlament meta l-Gvern kien jagħmel l- istqarrijiet.

Illum igħidu li ma jsirux stqarrijiet.

Mr Speaker, lanqas tant jintalbu stqarrijiet.

Jien niftakar b'liema mod kienu jżidu l- weight ta' dan il-Parlament bl- istqarrijiet li kien jagħmel il-Gvern Soċjalista fiż- żmenijiet meta kien jamministra.

Allaħares nerġgħu niġu fl-istat li nagħmlu l- istqarrijiet fl- istess atmosfera u bl-istess skopijiet li kien jagħmilhom il-Gvern Soċjalista dak iż-żmien.

MR SPEAKER: Point of order.

L-Onor.

Mangion.

ONOR.

CHARLES MANGION: Mr Speaker, meta tlabna għall- istqarrijiet, ir- risposta kienet li meta l-Ministri jiġu minn barra jagħmluhom fl- airport u jagħtuhom lir- reporters, u mhux jagħmluhom f'dan il-Parlament.

Hawnhekk qatt ma saru stqarrijiet.

MR SPEAKER: L-Onor.

Galea.

ONOR.

LOUIS GALEA: Nilqa' dan il-kumment li mhuwiex point of order.

Din hija personal explanation li għandu dritt jagħmilha.

(Interruzzjonijiet)

MR SPEAKER: Point of order.

L-Onor.

Vella.

ONOR.

GEORGE VELLA: Din mhijiex opinjoni.

Inti għadek kemm għamilt statement, għadek kemm għidt li hawnhekk ma tantx jintalbu statements.

Nista' ngħid li mill-ewwel Aġġornament li ħadt meta bdejna din il- Leġislatura, bdejt ingerger fuq il-fatt li hawnhekk ma jsirux ministerial statements, għidtu kull meta tkellimna fuq x'għandu jsir f'dan il- Parlament.

Mhux qatt ma jintalbu statements imma qatt ma jridu jagħmluhom.

(Interruzzjonijiet)

MR SPEAKER: Il-Ministru.

ONOR.

LOUIS GALEA: Mr Speaker, jien qiegħed inwieġeb għall-argument li sar, li bħallikieku dan il-Gvern b'xi mod naqqas mill-importanza ta' dan il- Parlament.

Jien ngħid li dan m'hu veru xejn.

Dan il- Parlament, f'din il- Leġislatura u anke fil-Leġislatura l-oħra iltaqa' ħafna drabi.

Għal dawn is-sitt snin sħaħ li ilna fil- Gvern dejjem sarulna b'mod regolari xi forma ta' mistoqsijiet parlamentari.

L- aġġornament qed jittieħed b'mod regolari wkoll, id-dibattiti qed isiru regolari u jien ngħid li qegħdin isiru b'ordni u b'iktar parteċipazzjoni ta' Membri milli niftakar jien, meta konna għadna fi żmenijiet oħrajn.

Allura jien ma naqbel xejn assolutament ma' min jgħid illi b'xi mod dan il-Parlament tilef mill-importanza tiegħu.

Għall-kuntrarju jien ngħid li dan il-Parlament bħala l-ogħla istituzzjoni tal-pajjiż reġa' kiseb id-dinjita' li jixraqlu u li jistħoqqlu, reġa' sar Parlament illi fih wieħed jista' jiddiskuti u jiddibatti b'mod ċivili u fil- liberta', li mhux dejjem kien il-każ taħt l- amministrazzjoni preċedenti.

B'hekk jien naħseb li min kien qiegħed jipprova jorbot ma' din l-emenda xi riflessjoni fuq l- effettivita' u d-dinjita' ta' dan il-Parlament, naħseb li kien qiegħed jiżbalja.

Dawn qalulna wkoll illi ma jaqblux eżattament ...

Jien nixtieq nikkwotalhom għax sar pandimonju u akkużawna li rridu nneħħu d-dritt tal- liberta' ta' l-espressjoni, Mr Speaker.

Fil-ktieb "Malta Church-State- Labour" illi jgħid:

"Documents recording negotiations between the Vatican Authorities and the Labour Party '64, '65 ...".

il-proposta li qed nagħmlu llum saret mill-Labour Party dak iż- żmien, Mr Speaker għax jekk wieħed jaqra per eżempju "Public Meetings and Demonstrations" ...

Jiġifieri dak iż-żmien il-Labour Party kien qiegħed jissuġġerixxi:

"... for meetings and demonstrations in public thoroughfares, previous notice must be communicated to the authorities who may forbid them only for well established reasons of security or public safety.".

Dawn riedu jdaħħlu l-emenda li qed nipprovaw nagħmlu llum.

Dak iż-żmien kienu qed jagħmlu proposta biex idaħħluha fil- Kostituzzjoni, Mr Speaker.

MR SPEAKER: Ippermettili, Onorevoli.

L-Onor.

Debono Grech.

ONOR.

JOE DEBONO GRECH: Dak li qiegħed jgħid il-Ministru m'għandux jittieħed out of contest.

Dik mhux bilfors kellu jagħmilha l-Partit Laburista?

Jekk kienu jinqdew b'kull skuża li semma qabel l- Onor. Mintoff, per eżempju purċissjoni, tberik jew Ħadd il-Palm, biex il-Partit Laburista ma jagħmilx xi dimostrazzjoni, mhux bilfors kellhom isiru dawk it- taħdidiet mal-Vatikan?

X'ridtu jagħmel jekk bl-iskuża tal-kappillan, il- Kummissarju kien ikollu jħassar xi meeting?

Jiġifieri hawn m'għandna nimmiżlidjaw lil ħadd.

MR SPEAKER: Il-Ministru.

ONOR.

LOUIS GALEA Mr Speaker, dan qiegħed nindikah biex nuri ...

U żgur li kuntest ieħor, dan huwa l-punt tiegħi, Mr Speaker.

Għandna emenda li intom għal ta' l- apposta qed taqilgħuha barra mill-kontest tagħha, tpoġġuha fil-kontest tal-kejl ta' xibirkom u tipprovaw tgħidu li din l- emenda tfisser li rridu nneħħu d-dritt tal-liberta' ta' l-espressjoni.

Altro che li qed tittieħed barra mill-kontest, Mr Speaker!

MR SPEAKER: L-Onor.

Karmenu Mifsud Bonnici.

ONOR.

KARMENU MIFSUD BONNICI: Dak li l-Ministru għadu kif iċċita qiegħed jinterpretah ħażin għax the operative words mhumiex li titlob permess.

Dik inhar kulħadd kien taħt l- impressjoni li biex tagħmel dimostrazzjonijiet, bħal meetings, trid titlob permess.

L-operative words huma li l- permess ma jistax jiġi rrifjutat jekk ma jkunx hemm raġunijiet serji ta' sigurta' u ordni pubbliku.

Dan hu li l- Partit Laburista ried jintroduċi, il-ġustifikazzjoni tar-review.

Għaliex?

Għax kulħadd kien taħt l-impressjoni li llum trid permess għal dimostrazzjoni.

Illum kulħadd jaf li għal dimostrazzjonijiet ma tridx permess, u quindi l- pożizzjoni tal-lum hija li lill-pajjiż tintroduċilu, mhux talba għal permess, imma avviż - għax l-emenda hekk tgħid - biex tkun qed tagħmel restrizzjoni li fil-fatt illum ma teżistix.

MR SPEAKER: Il-Ministru Galea.

ONOR.

LOUIS GALEA: Mr Speaker, tajjeb li nerġgħu niċċaraw il-fatti biex ħadd ma jitħawwad.

Il-Liġi mhijiex qed tipproponi li ssir talba għal permess imma qegħda sempliċement tgħid li meta xi ħadd jiddeċidi minn qabel li jorganizza meeting jew dimostrazzjoni li jkun diġa' ħabbru u ppjanah, irid jagħti avviż, Mr Speaker.

U nerġa' nsostni illi bħalma sal-lum setgħu jibqgħu jsiru d- dimostrazzjonijiet spontanji, wara li tgħaddi din il-liġi dawn id-dimostrazzjonijiet spontanji xorta waħda se jkunu jistgħu jibqgħu jsiru.

(Interruzzjonijiet)

Dimostrazzjonijiet spontanji m'għandhomx bżonn permessi u avviżi.

Għalhekk nibqa' ngħid li qed joħorġu l-emenda barra mill-kontest reali tagħha.

Din il-liġi taħt Amministrazzjoni Soċjalista nbidlet fl-1971, fl- 1976, fl-1977 u fl-1982.

Jekk wieħed jara l-emendi li saru fiha u kif baqgħet il-liġi, isib illi dan il-ħafna biki illi din il-liġi ...

(Interruzzjonijiet) Artiklu 15 ta' din il-liġi jispeċifika kif għandha tingħata l-ordni sabiex meeting jiġi żbandat, jiġifieri bi tliet ordnijiet li jindaqqu bit-trumbetta jew bi tliet tisfiriet b'suffara tal- pulizija.

Wara 16-il sena ta' Amministrazzjoni Soċjalista din il-liġi baqgħet ma nbidlitx, allavolja l-istess partit qed jgħid li kellu ħafna x'jilmenta mill-applikazzjoni ta' din il- liġi.

(Interruzzjonijiet) Issa nbiddluha jekk hemm bżonn.

Lill-Onor.

Karmenu Mifsud Bonnici ngħidlu li issa nġibu emenda sabiex din ir- redikolaġni nneħħuha wkoll.

Naturalment għalkemm issemmiet ħafna l-Knisja, subartiklu 7 (2) ma tneħħiex f'16-il sena ta' Amministrazzjoni Soċjalista.

Dan jistipula illi:

"Għall-finijiet ta' dan l- artiklu l-kelmiet "ċerimonja pubblika" jfissru wkoll funzjonijiet solenni li jsiru ġewwa xi knisja, li jkun hemm raġuni tajba għaliex wieħed jaħseb illi jistgħu jkunu mfixklin bil-ħsejjes tad- diskorsi f'meeting pubbliku li jsir qrib dik il-knisja jew bi tqanqil li jġib miegħu.".

F'16-il sena ma tneħħiex dan l- artiklu, Mr Speaker.

Allura għalfejn qed nilmentaw minnu?

(Interruzzjonijiet) Mhux intom kontu tilmentaw u tgergru li ma setax isir meeting għax kien se jkun hemm il-Barka Sagramentali jew kienet tkun se tgħaddi l- purċissjoni?!

(Interruzzjonijiet) U jekk il- liġi hi hekk, għaliex ma tneħħietx?

Hemm affarijiet oħra f'din il-liġi, Mr Speaker, minkejja li nbidlet tant drabi, baqgħu ma tneħħewx.

Jien nerġa' ngħid li l-loġika ta' kif l-Oppożizzjoni ttrattat dan l-Abbozz ta' Liġi huwa konferma tat-tip ta' strateġija li qed jipprovaw jużaw.

Mr Speaker, jien nemmen li l-poplu Malti din l-istrateġija warrabha darba għal dejjem u kull darba li terġa' tiġi revived kif ġiet f'dan it-tip ta' dibattitu, bilfors li jkollu jikkonkludi li l- Oppożizzjoni m'hijiex serja biżżejjed u ma tistax tingħata l-kredibilita' li qed titlob li jkollha fiċ- ċirkostanzi li qed nitkellmu fuqhom.

Jien nerġa' ngħid li t- tifsira li l-Gvern irid li jkollu dan l-Abbozz ta' Liġi hija li d-dimostrazzjonijiet verament spontanji għandhom jibqgħu jsiru u li m'għandu jkun hemm bżonn ta' l-ebda restrizzjoni fuqhom, naturalment dejjem fil-kwadru ta' l-osservanza tal-liġijiet u ta' l-ordni pubbliku ta' pajjiżna.

(Interruzzjonijiet) Fil-fehma tiegħi - u naħseb li din se tkun il-fehma tal-Gvern - jekk id-dimostrazzjoni hija verament ġenwina u spontanja, għalkemm veru li tista' tingombra t-triq, tista' ssir.

Dak li aħna qed nipprovaw ngħidu huwa li meta wieħed ikun se jorganizza dimostrazzjoni kif normalment jiġu organizzati, allura għandu jagħti avviż.

Mr Speaker, nagħlaq billi nerġa' nirrepeti dak li għidt fil-bidu, li fuq kollox il- pożizzjoni tal-Gvern fuq dan l-Abbozz ta' Liġi għadha miftuħa u jekk l-Oppożizzjoni tixtieq li tagħmel xi suġġerimenti, il-Gvern lest li jiflihom u jekk hemm bżonn jinkorporahom fil-liġi.

Fl-istadju tal-Kumitat jien lest li nressaq emendi oħrajn li, per eżempju, jolqtu l- kwestjoni ta' l-organizzazzjoni tal-meetings wara nżul ix-xemx għax nafu li din hija ħaġa li ma baqgħetx prattika iżjed u nistgħu ngħidu li spiċċat in disuse.

Bħalma se jkun hemm dik it-tip ta' emenda, jista' jkun hemm emendi oħra li l- Oppożizzjoni, flimkien mal- Gvern, jidhrilha li huma xierqa biex ikollna liġi li tirregola l- manifestazzjonijiet pubbliċi b'mod ċivili, b'mod serju u b'mod li jirrispetta fih d- drittijiet fundamentali tal- bniedem.

MR SPEAKER: Il-mistoqsija hi li l-Abbozz ta' Liġi msejjaħ "Att biex jemenda l-Ordinanza dwar il-Meetings Pubbliċi, Kap 68" ikun moqri t-Tieni Darba.

Dawk favur?

(Onor. Membri: Aye) Dawk kontra?

(Onor. Membri: No) Carried.

ONOR.

MEMBRU: Division

MR SPEAKER: Din id-division tittieħed minn hawn u 20 minuta oħra.

Billi fit-8.25 p.m intalbet votazzjoni, il-Kamra ġiet sospiża u rriżumiet fit-8.45 p.m.

MR SPEAKER: Jien informat li l-Onor.

Louis Cuschieri, l- Onor. John Dalli, l-Onor.

Guido De Marco, l-Onor.

Eddie Fenech Adami, l-Onor.

Richard Muscat u l-Onor.

Francis Zammit Dimech huma paired ma' l-Onor.

George Gatt, l-Onor.

Philip Muscat, l- Onor. Tony Nicholl, l-Onor.

Anton Refalo, l-Onor.

Lino Spiteri u l-Onor.

Karmenu Vella.

|VOTAZZJONI NRU 45 |

|FAVUR : 28 | KONTRA : 25 | | | | |L-Onor. |L-Onor. | | | | |Bonello Du Puis | Abela Wistin | |George | | |Bonnici Josef |Attard Montalto | | |John | |Bonnici Michael |Bartolo Evarist | |Borg Tonio | Borg Carmel | |Cassar Joe | Brincat Joseph | |Debono Giovanna |Brincat Leo | |Deguara Louis |Buhagiar Charles| |Falzon Michael | Buhagiar Louis | |Fenech Joe | Calleja Reno | |Frendo Michael | Cilia Joe | |Galea CensuGalea | Debono Grech | |Louis |Joe | |Galea Mario |Farrugia Michael| |Gatt Lawrence |Farrugia Noel | |Gauce Borda Lino | Grech Edwin S | |Hyzler George |Mangion Charles | |Mifsud Bonnici | Micallef | |Antoine |Freddie | |Mifsud Bonnici | Mifsud Bonnici | |Ugo |Karmenu | |Muscat Claude |Mintoff Dom | |Psaila Savona | Mizzi Joe | |Joseph | | |Refalo Louis | Moran Vincent | | |C. | |Refalo Michael |Portelli Alfred | |Angelo | | |Rizzo Naudi John | Sant Alfred | |Spiteri Carm Lino|Sant Salvu | |Tabone Anton | Schembri Adami | | |Sandro | |Vella John | Vella George | |Zammit Ninu | | |Zammit Stanley | |

Il-mozzjoni għaddiet u l-Abbozz ta' Liġi ġie moqri t-Tieni Darba.

ABBOZZ TA' LIĠI LI JEMENDA L-ATT DWAR L-IŻVILUPP INDUSTRIJALI

INDUSTRIAL DEVELOPMENT (AMENDMENT) BILL

MR SPEAKER: Il-Ministru għas-Servizzi Ekonomiċi.

ONOR.

GEORGE BONELLO DU PUIS (Ministru għas-Servizzi Ekonomiċi): Mr Speaker, nipproponi t-Tieni Qari ta' l- Abbozz ta' Liġi msejjaħ "Att biex jemenda l-Att dwar l- Iżvilupp Industrijali, Kap. 325".

MR SPEAKER: Min jissekonda?

ONOR.

MICHAEL ANGELO REFALO (Segretarju Parlamentari): Nissekonda.

MR SPEAKER: Hemm rimarki?

Il-Ministru Bonello Du Puis.

ONOR.

GEORGE BONELLO DU PUIS: Mr Speaker, nistgħu ngħidu li hemm tliet skopijiet għall- emendi li l-Gvern qed iressaq għall-Industrial Development Act ta' l-1988.

L-ewwel skop huwa li nibnu inċentivi ġodda biex nestendu l-area ta' l- attivita' ekonomika; it-tieni huwa li nkomplu nżidu mal- pakkett preżenti ta' l- inċentivi għall-industrija f'pajjiżna, u t-tielet skop huwa biex naġġustaw il- mekkaniżmi u nagħmlu provvedimenti aħjar għall- amministrazzjoni ta' l- inċentivi.

Il-politika tal-Gvern se tkun diretta biex ngħinu lil dawk il-kumpanniji li huma msejħa intermedjarji, jiġifieri kumpanniji li ma jesportawx huma direttament, iżda jipprovdu goods and services għall-esportazzjoni minn kumpanniji lokali.

Liema huma dawn il-kumpanniji?

Fil-liġi oriġinali biex kumpannija tkun tikkwalifika għall-inċentivi, kemm fiskali u kemm inċentivi oħrajn, riedet tkun kumpannija li timmanifattura u tesporta l- goods hija stess.

Illum qed nintroduċu emenda fis-sens li tkun tikkwalifika wkoll il- kumpannija intermedjarja, jiġifieri dik il-kumpannija li bis-servizzi tagħha lil kumpannija li tkun qed tesporta prodott, tikkwalifika wkoll taħt il-liġi.

Per eżempju, kumpannija li tipproduċi television sets għall- esportazzjoni tkun qed tesporta hi direttament, pero' dik il- kumpannija li tkun qed tipproduċi xi printed circuit boards għal dawn it-television sets, għalkemm ma tkunx qed tesporta direttament, tkun qed tesporta wkoll tramite l- kumpannija li tesporta l- prodott prinċipali.

Fl-emenda li qed inressqu hemm kif jinħadem dan il-metodu.

Ħaġa oħra li ntroduċejna huma s-service companies li huma l- kumpanniji li jagħtu servizz lill-kumpanniji li jesportaw servizz bħal per eżempju expertise li jkollhom bżonn, data bank services computer u bureau services.

Dawn kollha huma servizzi li jistgħu jingħataw lil xi kumpannija li permezz tagħhom hi tkun tista' żżid u tkattar l-esportazzjoni.

Jiġifieri qed ngħidu li mhux oġġetti biss jikkwalifikaw imma fil-verita' qed ngħidu li nistgħu nesportaw id-dirgħajn u l-moħħ wara l-oġġetti.

ONOR.

CHARLES MANGION: Allura jekk qed nifhem sew jekk kumpannija - tista' tkun accounting firm, legal firm jew kumpannija li taħdem fuq computerisation - qed tagħti s-servizzi tagħha u tesporta ...

Jiġifieri biex kumpannija tikkwalifika trid tagħti s-servizzi tagħha barra l-pajjiż jew tista' tagħti s- servizzi tagħha lil kumpannija li tkun qed tesporta?

ONOR.

GEORGE BONELLO DU PUIS: Dik il-kumpannija stess tista' tesporta l- prodotti tagħha u l- moħħ barra l-pajjiż.

ONOR.

CHARLES MANGION: Li tagħti s-servizzi tagħha barra mill-pajjiż, jiġifieri li tibgħat l-experts tagħha barra mill-pajjiż, nifhimha pero' meta kumpannija qed tagħti servizz lil kumpannija lokali u din il- kumpannija lokali qed timmanifatura u tesporta, għal dak is-servizz tista' tieħu tax holiday ukoll?

ONOR.

GEORGE BONELLO DU PUIS: Skond l-ammont tas-servizz x'ikun.

Issa la niġu fl- istadju tal-Kumitat inkunu nistgħu nelaboraw iktar.

X'għamilna iktar?

Daħħalna wkoll dawk is-servizzi li skond l-Att qabel ma kenux jiġu konsidrati.

Illum nafu li meta ġiet promulgata l-Industrial Development Act f'dan il- Parlament, lanqas biss konna nafu li, per eżempju, teżisti l-akwakultura.

Forsi l- Professur Agius kien jaf li jistgħu jrabbu l-ħut fix-xbieki fil-baħar, pero' issa dik hija industrija fruttifera għaliex anke għal dik li hija esportazzjoni għandna xi erba' kumpanniji li jrabbu l-ħut għall-esportazzjoni.

Eżempju ieħor huwa ta' l- industrija ta' l-ortikultura li tista' tikkwalifika għall- inċentivi li jingħataw għat- tkabbir ta' ħaxix li jiġi prodott f'erbat ijiem u jinbiegħ bħala fodder għall- annimali.

Hawn Malta 60% tal- fodder jiġi importat minn barra u issa b'din is-sistema tal- hydroponics jistgħu jipproduċu artifiċjalment dan it-tip ta' ħaxix li jiġi mitmugħ lill- baqar u kemm il-produzzjoni tal-ħalib kif ukoll il-kwalita' tal-baqar titjieb.

Issa se nitkellem fuq fuq dwar l-emendi li l-Kamra għandha għall- konsiderazzjoni tagħha.

Fi klawsola 2 qed nagħtu tifsira ta' x'jikkostitwixxu export sales, li qabel fl-Att prinċipali kienu dejjem jissejħu export of goods.

F'subklawsola 2 (d) insibu li fost l-oħrajn export sales tfisser:

"(a) the value of goods exported by a qualifying company calculated free on board; or".

Qabel fil-body ta' l-Att kien ikun hemm value of goods u mhux export sales, u daħħalna wkoll il-konċett ta' "a qualifying company to another qualifying company", jiġifieri kumpannija li tagħti servizz lill- kumpannija li tesporta b'dawn il-kondizzjonijiet biex tikkwalifika taħt Section 2 ta' l-Att prinċipali.

Irid ikun hemm ukoll il-prova li the said goods and services jkunu esportati u "provided that such export has actually taken place".

Jiġifieri hemm dawn il-provisos.

F'subklawsola (2)(d) żidna wkoll il-paragrafi (c) u (d) li jgħidu:

"(c) the value of services rendered and performed by a qualifying company which are exported by the same company; or

(d) the value of services rendered or performed by a qualifying company in terms of paragraph (f) of subsection (1) of section 3 of this Act;".

Dawn huma support companies ta' product design.

Xi emendi li hemm f'din is- section qegħdin jiddaħlu għaliex bejn il- formazzjoni ta' dan l-Abbozz u l- pubblikazzjoni tiegħu, ġie pubblikat il-volum tal-liġijiet riveduti u allura rridu ndaħħlu diversi emendi.

Wara d- definiton ta' qualifying company, daħħalna d-definition ta' research and development programme.

Dik l-emenda li diġa' rreferejt għaliha titkellem dwar il-beneficiaries under this Act, jiġifieri dawk il-kumpanniji li jibbenefikaw taħt dan l-Att li magħhom żdiedet il-large scale aquaculture, il-large scale horticulture, the rendering of a service by a company to non- resident persons li huma related to software houses u the rendering of a qualifying support service as may be prescribed by the Minister.

Jiġifieri minflok nissettjaw preċiż x'inhuma dawk is- servizzi, ikun il-Ministru li b'legal notice jistabilixxi x'inhuma dawk is-servizzi biex mhux kull darba li jiżdied xi servizz ġdid li ma jkunx kopert bil-liġi tkun trid toqgħod tagħmel emenda.

MR SPEAKER: L-Onor.

Debono Grech.

ONOR.

JOE DEBONO GRECH: Ix-xogħol tal-Medserv hu kollu overseas u ma tagħmel xejn f'Malta.

ONOR.

GEORGE BONELLO DU PUIS: Il-Medserv tagħti servizz lil kumpanniji taż-żejt li jiġu Malta.

ONOR.

JOE DEBONO GRECH: Dawn jagħmlu xogħol manwali għaliex hemm min imur fuq ir-rigs, bħal roughnecks, roustabouts, eċċ.

ONOR.

GEORGE BONELLO DU PUIS: Dak is-servizz mhux qed tagħtih il-Medserv iżda qed jagħtih min tibgħat il-Medserv.

Il-Medserv tagħti servizz f'Malta.

Nieħdu eżempju, ikun hemm kumpannija taż-żejt li trid li jkollha rig barra u trid lill- Medserv tipprovdilha ...

ONOR.

JOE DEBONO GRECH: Il- Medserv tipprovdi siment u pajpijiet fost affarijiet oħra.

ONOR.

GEORGE BONELLO DU PUIS: Imma l-pajpijiet tixtrihom u tbigħhom u mhux timmanifatturahom hi.

Ma naħsibx li s- siment u l-pajpijiet ikunu tal- Medserv, il-kumpannija stess kemm tiddepożitahom għand il- Medserv biex imbagħad teħodhom minn hemm.

ONOR.

JOE DEBONO GRECH: Mhux dejjem hekk isir.

Il-Medserv għandha t- tankijiet tagħha, tipproduċi, tħallat u tibgħat.

ONOR.

GEORGE BONELLO DU PUIS: Ma mmerikx imma ma jidhirlix li l-Medserv tipproduċi.

ONOR.

JOE DEBONO GRECH: Allura kumpannija tal-computers li tibgħat barra bniedem jaħdem fuq il-computers qed tistmawh u l-ieħor ħaddiem ...

ONOR.

GEORGE BONELLO DU PUIS: Per eżempju, jien nutar u Ingliż jixtri proprjeta' u nagħtih servizz, allura jien inkun eżenti minn dan kollu?

Il- Medserv tagħti servizz f'Malta.

ONOR.

JOE DEBONO GRECH: Il- Medserv ma tagħtix servizz f'Malta.

Din għad irridu nitkellmuha.

Allura l-ġwież se nimportawh, naħbuh u nerġgħu nesportawh?

(Interruzzjonijiet) Aħna ma nistgħux nipproduċu ġwież.

ONOR.

GEORGE BONELLO DU PUIS: Quddiem l-MDC hemm domanda għall- produzzjoni ta' fodder.

ONOR.

JOE DEBONO GRECH: Mhux bilfors trid timporta l- affarijiet minn barra biex tagħmel dan il-fodder?

ONOR.

GEORGE BONELLO DU PUIS: Iż-żerriegħa trid timporta.

ONOR.

JOE DEBONO GRECH: M'għandniex nidħku bina nfusna.

Aħna lanqas jekk niżirgħu r- raba' kollu ma jkollna biex nesportaw!

Mela kumpannija timporta ż-żerriegħa u l- Medserv timporta s-siment li tirranġah għar- riggijiet ...

ONOR.

GEORGE BONELLO DU PUIS: Jien daqsek kont xettiku ta' dan il- fodder.

Fi żmien ftit ġranet, dan il-fodder jiġi daqs sitt pulzieri, jaqtgħuh u jitimgħuh lill-annimali.

Skond id-Dipartiment tal-Biedja hawn improvement.

Jien lanqas irrid nemmen li dawn l-affarijiet jistgħu jikbru fi trays.

Naħseb sentejn ilu ma konniex noħolmu b'dan.

ONOR.

JOE DEBONO GRECH: U x'ma konniex noħolmu!

ONOR.

GEORGE BONELLO DU PUIS: Allura għalfejn inti daqshekk xettiku?

ONOR.

JOE DEBONO GRECH: Għax xorta se timporta biex terġa' tesporta.

ONOR.

GEORGE BONELLO DU PUIS: Per eżempju, wieħed li jesporta l-għamara bilfors irid jimporta l-injam.

(Interruzzjonijiet) That's not a service.

Meta tagħti servizz ma tkunx qed tbiddel in-natura ta' dak li ġġib.

Per eżempju, jekk timporta pipe, tesporta pipe.

Dawn huma s-servizzi ġodda li qed ninkludu u li jistgħu jkunu benefiċċjarji taħt dan l-Att.

Qabel l- interpretazzjoni kienet ristretta wisq; kien hemm biss il-produzzjoni, il- manifattura, improvement, assembley u processing.

Illum qed nipprovaw indaħħlu konċetti ġodda biex ninkalanaw u nistradaw kemm jista' jkun l- industrija għat- teknika.

Jenħtieġ li f'pajjiżna nkattru u nkabbru t- technological services għaliex b'hekk inkunu nistgħu nżidu l- value added tal-Maltin li jaqilgħu il-flus minn dawn l- industriji.

Emenda oħra hija għal section 4 ta' l-Att prinċipali li tgħid li biex kumpannija tikkwalifika għal tax holiday trid tesporta aktar minn 95% tal- produzzjoni tagħha.

B'din l-emenda qed inbiddlu l-kelma "production" bil- kliem "export sales" u qed inżidu l-kelma service mal- production u l- manifattura sabiex tkun konsonanti maż- żieda li qed nagħmlu għall- inċentivi.

Emenda oħra hija għall- artiklu 5 ta' l-Att prinċipali li jitratta dwar skema ta' inċentivi għall-produzzjoni.

Qabel kienet tiġi interpretata li għal din l-iskema, il- profitt mill-esportazzjoni ta' kumpannija li ma kenitx għadha in eżistenza, kien zero.

Din għamilniha biex nikkjarafikaw l- affarijiet.

Section 7 ta' l-Att prinċipali titkellem dwar l- investment allowance ta' 120%.

Qabel ma kienx hemm time limit u issa tista' tikkwalifika biss għall- ewwel 25 sena.

Din hija emenda li ħassejna li hemm bżonnha minħabba xi double taxation li għandna u tikkwalifika biss għal 25 sena.

Infatti l- proviso fi klawsola 6 igħid:

"Iżda l-Ministru jista' minn żmien għal żmien b'avviż fil-Gazzetta jżid l- imsemmi perijodu b'perijodu jew perijodi oħra li ma jaqbżux il- ħamsa u għoxrin sena.".

Għamilna emenda wkoll għall- export promotion allowance u tellajna l- limitu ta' 120% għal 140%, jiġifieri kumpanniji li kienu intitolati li jnaqqsu mit-taxable income tagħhom sa 120% bħala export promotion allowance, issa jistgħu jnaqqsu sa 140%.

Jiġifieri jekk qabel kienu jonfqu Lm100, l-Internal Revenue Department kien jikkalkolalhom li nefqu Lm120, issa qed ngħidu li se jikkalkolalhom li nefqu Lm140.

Jiġifieri min ikun qala' Lm140 jħallas Lm35 bħala company tax.

Klawsola 9 temenda artiklu 12 tal-liġi prinċipali li jittratta r-research and development allowance.

Aħna konxji li hemm bżonn li ssir ħafna riċerka biex isir iktar żvilupp u ma jistax ikun li nibqgħu bħalma konna meta konna nesportaw dak li nikkopjaw mingħand ħaddieħor jew meta ħaddieħor kien jibgħatilna l- materjal u aħna naħdmuh u nesportawh.

Ir-research and development huwa fattur importanti għall-iżvilupp industrijali ta' dan il- pajjiż.

Issa dan irrikonexxejnih u hemm inċentivi għal research and development.

Section 13 ta' l-Att prinċipali tittratta dwar it-taxxa pagabbli mill- expatriates.

Bħala inċentiv biex ikollna l-expertise neċessarju u nħajru l- industrija twaqqaf sede hawn Malta, kien hemm special tax rates għal dawk l- expatriates li jimpjegaw ruħhom ma' kumpanniji hawnhekk.

Fil- fatt l- ogħla rata ta' taxxa li kienu jħallsu kienet ta' 30%, purche' l-ammont ta' taxxa li jħallsu ma jkunx inqas minn Lm1,000, jew pro rata f'każ li jkunu ilhom hawn inqas minn sena.

Issa qed nipproponu li din tiġi deleted.

Għaliex?

Għaliex ġie kkalkolat li peress li 30% hija l-ogħla rata ta' taxxa li seta' jħallas expatriate u bis-sistema tat- tassazzjoni kif inhi, l-ogħla rata tat-taxxa għalina hija ta' 35%, id-differenza ta' 5% mhijiex vale la pena u għandna nneħħuha.

Pero' l-IDA hija l- liġi prinċipali li trid tibqa' hemm.

Jekk imbagħad xi ħadd, f'mument ta' telf ta' luċidita', ifettillu jtella' l- ogħla rata tat-taxxa, per eżempju, għal 50%, din ir- rata verament tkun ta' diżinċentiv għal min jiġi hawn Malta.

Peress li 30% hija r-rata ta' taxxa li tapplika taħt il-MIBA u taħt il-Freeport Act, jien se nipproponi li din tibqa' kif kienet, jiġifieri li ma ssir l- ebda emenda għal dan l-artiklu u l-ogħla rata illi jħallsu tibqa' ta' 30c fil- lira, b'minimum ta' Lm1,000 jew pro rata.

Jiġifieri f'section 13 se jibqa' kollox kif inhu.

Fi klawsola 12 qed nipproponu emendi għas-soft loans li l- MDC tista' tagħti lill- kumpanniji li jiġu biex jistabbilixxu industrija hawnhekk.

Qabel is-soft loans setgħu jingħataw lill- kumpanniji għall-akkwist ta' plant, machinery and other fixed assets, li jkunu ġodda, bl-eċċezzjoni ta' artijiet u bini.

Issa din se nbiddluha fis-sens li soft loan tista' tkun tibda tingħata "for the acquisition of plant, machinery and other fixed assets, excluding lands and buildings", jiġifieri neħħejna l-kelma "new" minn subsection (1) ta' section 16.

Din il-kelma ġiet introdotta f'paragrafu (a) ta' sebsection (2) li tgħid li:

"The Corporation may grant loans as provided under subsection (1) of this section when the plant, machinery or fixed assets -

(a) are acquired by the company unused and not second hand ...".

Issa se ndaħħlu l-kelma "new" u allura tiġi taqra "are new and acquired by the company unused and not second hand".

Wieħed mill-għanijiet prinċipali ta' dawn l-emendi huwa li nattiraw hi- tech industries u nagħmlu minn Malta hi-tech electronics centre.

Allura hemm dik il-proviso f'sebsection (2)(c).

Ma nafx kif tinkwetaw fuq is- second- hand għax intom kellkom il- kredu tas-second-hand u kont naħseb li intom tillodawna talli qegħdin insegwukom u tisperaw dejjem naturalment li nixtru bħalkom l-aħjar, l-itjeb u l-irħas.

Kif il-Kamra tapprezza, fil-hi- tech elect- ronic industries, dak li hu tal-bieraħ illum sar żmien il- brodu.

(Interruzzjonijiet) Intom mhux tal-bieraħ kontu tixtru imma ta' sentejn ilu, din hi d-differenza.

Jekk hemm bżonn, wara li l-MDC jeżaminaw u jevalwaw talba għal ħruġ ta' loans ħalli nkunu nistgħu nattiraw hi-tech industries ...

MR SPEAKER: Ippermettili ninterrompik.

Sar il-ħin.

L- Onor. Bonello Du Puis jibqa' in possession.

Il-Ministru ta' l- Edukazzjoni, jekk jogħġbu, iressaq l-Aġġornament tal- Kamra.

Fid-9.20 p.m. id-diskussjoni ġiet interrotta u baqgħet aġġornata.

AĠĠORNAMENT

ONOR.

UGO MIFSUD BONNICI: Sur President, nipproponi l- Aġġornament tal- Kamra għal nhar it-Tlieta, 2 ta' Marzu fis-6.00 p.m. b'din l-Agenda:

Abbozz ta' Liġi li jemenda l-Att dwar l-Iżvilupp Industrijali - it-Tieni Qari (Kont.);

Abbozz ta' Liġi li jemenda l-Att dwar il-Karti ta' l- Identita' - it-Tieni Qari;

Abbozz ta' Liġi li jemenda l-Att dwar l-Edukazzjoni - it-Tieni Qari;

Abbozz ta' Liġi dwar ir- Ratifika tal-liġi tal- Baħar - Kumitat;

Abbozz ta' Liġi li jemenda l-Ordinanza dwar il- Meetings Pubbliċi - Kumitat;

Abbozz ta' Liġi li jemenda l-Att dwar iż-Żwieġ - it- Tieni Qari (Kont.);

Abbozz ta' Liġi li jħassar l-Att dwar it-Taxxa tal- Mewt u tad-Donazzjoni - it-Tieni Qari;

Abbozz ta' Liġi dwar Kunsilli Lokali - it-Tieni Qari;

Abbozz ta' Liġi li jemenda l-Kostituzzjoni ta' Malta - it-Tieni Qari;

Abbozz ta' Liġi dwar Kummissjoni għall- Amministrazzjoni tal- Ġustizza - it- Tieni Qari.

MR SPEAKER: Grazzi.

Il-Kap ta' l-Oppożizzjoni.

ONOR.

ALFRED SANT: Il- ġimgħa li għaddiet ġraw fatti ta' importanza kbira u ta' serjeta' mhux żgħira fil-pajjiż li jistħoqilhom li jkunu investigati b'serjeta'.

Waqt li kienu qed jiġru dawn il- fatti, l-informazzjoni li ngħata l-pubbliku Malti kienet informazzjoni parzjali, ħafna drabi informazzjoni żlogata, b'suspett kbir li kienet informazzjoni manipulata.

Kien hemm attentat ċar min- naħa tal-Gvern biex ikun hemm management ta' l-aħbarijiet dwar dawn il-fatti li kienu qed jiġru.

Bilfors allura li wieħed jistaqsi x'ġara eżatt matul l-inċidenti gravi li seħħew l-ġimgħa li għaddiet.

Hawn qed nirreferi għar- rewwixta gravi - skond il-Prim Ministru - li kien hemm fil- ħabs ta' Kordin l-ġimgħa li għaddiet li matulha kien hemm atti ta' vjolenza, atti ta' ġlied u wkoll weġġgħu serjament għadd ta' nies.

L-informazzjoni ċara u preċiża dwar x'ġara, qatt ma ngħatat b'mod li huwa konvinċenti min-naħa ta' l- awtoritajiet pubbliċi.

Anzi kien hemm sforz ċar ta' manipulazzjoni ta' l-opinjoni biex anke t-tort għal dak li ġara u anke r-rifless ta' dak li ġara jitwaddab fuq stazzjonijiet privati tar- radju, fosthom wieħed partikolari s-Super One, biex jispjegaw li dak li kien qed jinqala' ma kienx daqstant gravi u t-tieni nett, anke jekk kien gravi, kien qed jaggrava ruħu b'dak li kien qed jiġi rapportat.

Kien hemm konferenzi stampi mill-Ministru konċernat, kien hemm leakages mħarrbta ta' dak li qiegħed jintqal u jingħad imma stampa koerenti ta' x'inqala' l-ħabs tal-Kordin sal-lum għada ma ħarġitx.

U stampa koerenti mhux f'sens ta' kif jiġu mmexxija l-aħbarijiet imma fis-sens ta' x'ġara eżattament.

Mhuwiex serju li Gvern ikun liema jkun jipprova jixħet suspetti u dubji dwar min iqajjem mistoqsijiet dwar inċidenti gravi bħal dawn billi jgħid li min qed jagħmel hekk qed ikun irresponsabbli jew ikun qiegħed jirrifletti xi forma ta' strateġija tat- tixwix.

Dan it-tip ta' approach issa drajnih, imma frankament mhijiex serjeta' li l-Gvern ikompli jipproċedi b'din it-tip ta' attitudni quddiem il-mistoqsijiet serji li qed isiru min-nies li qed jistaqsu x'ġara eżatt waqt l- inċidenti gravi fil- ħabs ta' Kordin il-ġimgħa li għaddiet.

Jidher ċar li kien hemm rewwixta, jidher ċar li dik ir- rewwixta qamet parzjalment bħala reazzjoni għall- passi li kien ħa l-Gvern "biex idaħħal iktar dixxiplina fil-ħabs".

Imma jidher ukoll li kien hemm azzjonijiet u ħidmiet hemm ġew li wasslu għal ċerti azzjonijiet esaġerati ta' użu ta' forza u ta' reazzjoni għall-użu ta' forza li għadhom ma ġewx kjarifikati u li dwarhom il-pubbliku għadu jinsab fid-dlam.

Hemm allegazzjonijiet li ntużat il-forza fuq individwi li spiċċaw l- isptar b'saqajhom it-tnejn miksurin u li dwar dan għad m'hemmx informazzjoni ċara u preċiża.

Jien naf illi n- naħa tal-Gvern tirreaġixxi għal ħaġa bħal din billi tgħid li qed nipprova nxewwex jew naqla' d-dubji.

Din mhijiex attitudni serja u responsabbli min-naħa tal-Gvern.

Wara li fl-aħħar il-Prim Ministru nnifsu rrikonoxxa li kien hemm rewwixta u saru azzjonijiet ta' natura gravi fil-ħabs ta' Kordin, quddiem fatt bħal dan Gvern responsabbli minflok ma jżomm kollox mistur, għandu r- responsabbilta' li minnufih iwaqqaf inkjesta serja u trasparenti li bl- akbar rigorosita' tinvestiga l-fatti li ġraw u tagħmilhom pubbliċi minnufih, mhux sempliċiment biex insewwu jew ngħattu l- ħtija imma għall- ħtieġa ta' trasparenza quddiem fatti gravi bħal dawk li ġraw f'Kordin il- ġimgħa li għaddiet.

L-intervent tiegħi tal-lum huwa maħsub sempliċement biex nagħmel ċara l- fehma tagħna minn din in-naħa tal-Kamra.

Hija l-akbar responsabbilta' tal- Gvern illi minnufih iwaqqaf inkjesta serja, indipendenti u trasparenti biex jara eżattament x'ġara f'Kordin dawn l-aħħar ġimgħa u nofs.

U din l- inkjesta għandu jagħmilha mhux biex tagħti l-ħtija jew biex tgħatti l- ħtija, mhux biex nidhru li qed nakkużaw lil dak u lill-ieħor, imma biex nistabbilixxu l-fatti eżatt kif ġraw.

Min-naħa ta' l- Oppożizzjoni m'hemmx dubju li hawn apprezzament sħiħ għall- membri kollha tal-forza tal- Pulizija u ta' l-Armata li ħadu sehem u segwew dmirhom kif suppost mingħajr eċċessi, kif ukoll lejn il-gwardjani involuti li għamlu dmirhom kif suppost.

Ta' dan għandu jkun hemm l-apprezzament tagħna u tal-poplu Malti kollu.

Pero' huwa fl-interess tat-tmexxija u ta' soċjeta ċivili li jingħata rendikont ċar, serju, trasparenti u responsabbli tal- fatti serji li tqanqlu l-ġimgħa li għaddiet f'Kordin.

M'hemmx dubju li jekk il- Gvern jibqa' mutu, jew jintilef - kif qed jidra jagħmel bil-mod arroganti tiegħu - jgħajjar lill-Oppożizzjoni arroganti u xewwiexa u jirrifjuta li jagħmel din l-inkjesta, allura fl-opinjoni tiegħi u tal- maġġoranza tal-poplu Malti u Għawdxi, terġa' tiġi konfermata l-idea li bħalissa dan il- pajjiż mhux qed jitmexxa sew.

Huwa d-dover tal-Gvern li minnufih jagħmel inkjesta serja, responsabbli u indipendenti biex il- poplu jkun jaf eżattament x'ġara f'Kordin il-ġimgħa li għaddiet.

Grazzi, Mr Speaker.

MR SPEAKER: Grazzi.

Aktar rimarki?

Il-Ministru ta' l- Edukazzjoni.

ONOR.

UGO MIFSUD BONNICI: Sur President, skond il- liġijiet tagħna, qed issir inkjesta mill-Maġistrat Silvio Meli.

Il-Gvern għandu fiduċja li l- inkjesta li se tagħmel il- Maġistratura tkun eżawrjenti u tistabbilixxi l- fatti u l- indizji ta' responsabilitajiet.

Ma jaqbilx li f'materja bħal din, fejn żgur ġew kommessi reati, ikun hemm inkjesti oħrajn li b'xi mod jistgħu jitfgħu xi dawl ieħor qabel ma tkun spiċċat l-inkjesta maġisterjali.

M'għandi l-ebda biża' li l-Maġistrat Meli se jdum ħafna jagħmel din l- inkjesta, imma naħseb li hu maġistrat serju li se jagħmel l- affarijiet bis-serjeta'.

Il- pajjiż għandu jistenna li l- maġistrat jagħmel l-inkjesta u jistabbilixxi l-fatti skond il- liġi.

Ma naħsibx li jaqbel għal pajjiż li jkun hemm inkjesta oħra sovraposta għal din, u lanqas jaqbel li jsiru dikjarazzjonijiet fuq responsabilitajiet ta' nies li jistgħu jkunu ta' ħsara.

MR SPEAKER: Il-Kap ta' l- Oppożizzjoni.

ONOR.

ALFRED SANT: Bir- responsabilita' kollha ngħid li dak li għadu kemm irrisponda l- Onor. Mifsud Bonnici juri eżattament il-problema li għandna bħalissa fit-tmexxija trasparenti tal-pajjiż!

Kemm- il darba ġejna ffaċċjati b'din it-tip ta' risposta u strateġija, u mbagħad mhux talli l- affarijiet ma ġewx iċċarati, talli fil-fatt il- poplu baqa' fid-dlam dwar dak li qed jiġri.

Jiena ngħid bl-akbar responsabilta' u bir-rispett kollu lejn il-Maġistrat Silvio Meli, li l-approach li qed jipproponi li jieħu l-Gvern fuq din il- ħaġa, huwa maħsub biex kif ġara f'każijiet oħra s-sena li għaddiet stess, il-fatti ta' dak li ġara u r-realta' ta' kif spostaw ruħhom l-inċidenti, jinħbew, jitgħattew u ma jkunux magħrufa.

Din hija r-realta'.

(Interruzzjonijiet) Mela nsejtu tad-Detox?

Din hija l- istess ħaġa pero' hija ħafna agħar, hija l-istess ħaġa bħalma ġara fil-każijiet ta' inkjesti oħrajn.

Il-mod kif il- Gvern qiegħed jipproponi li jmexxi l-istħarriġ fuq dan il- każ huwa totalment irresponsabbli u jirrifletti nuqqas ta' responsabbilita' quddiem x'tirrikjedi t-trasparenza u t- tmexxija moderna ta' dan il- pajjiż.

MR SPEAKER; Grazzi.

Aktar rimarki?

L-Onor.

George Vella.

ONOR.

GEORGE VELLA: Fl-aħħar Aġġornament li kien hawn pjuttost kien hawn ħin movimentat, Mr Speaker, u jiddispjaċini jekk għamiltlek it- tmexxija ta' din il-Kamra ftit diffiċli, pero' kien hemm allegazzjonijiet li jien kont qed ngħid affarijiet li ma kontx kapaċi nissostanzja.

Qed nirreferi għal dak li għidt fuq l-Onor.

Mario Galea, fejn ammetta f'din il-Kamra li m'għandu lil ħadd li jmur jitkellem f'ismu fid- dipartimenti tal-Gvern u fl- awtoritajiet man-nies tiegħu.

Stedinni biex ngħid min.

Fiż- Żejtun kulħadd jaf x'inhu jiġri.

Jien minn dejjem ħlift li rrid nara li l-indafa tkompli miexja, tkun ġejja minn fejn tkun ġejja.

Se nitkellem hawn għaliex in-nies li mhumiex miż-Żejtun ma jafux il-fatti bħalma jafuhom in-nies taż- Żejtun.

Issa l-Onor.

Mario Galea jiċħad jekk huwiex veru dan li se ngħid.

Mhux se nsemmi l-isem imma se nagħtih hawnhekk lill-Onor.

Ugo Mifsud Bonnici li qal li se jagħmel inkjesta.

Issa nara jekk jagħmilx din l-inkjesta.

Jien nistaqsih jekk jafx persuna li għandha Identity Card No. 244536 - nieqaf hawn għalissa imma l-isem u l- indirizz se nagħtih lill- Ministru Ugo Mifsud Bonnici - jekk huwiex veru li din spiss tiġri fid-dipartimenti tal- Gvern u għandha ċertu saħħa, iċċempel, tordna u tagħmel l- affarijiet.

Min irċeva l- favuri mingħandha qed igħid ċar u tond - u mhux qed ngħidu għaliex hawn l-Onor.

Psaila Savona hawnhekk - li din għandha saħħa aktar mill-Membru Parlamentari Nazzjonalista l- ieħor.

Se nsemmi żewġ każijiet biss biex jekk ma tafx tfittex ħalli ma jkunx hemm min, kif għidt inti biex tilgħabha tal- qaddis, juża ismek u ma tafx.

Issa lilek se nagħtik l-isem u l-kunjom u ara inti għall- affari tiegħek.

Jien se nistaqsih biss jekk jafx b'xi każ ta' xi wieħed li ma tantx hu ismar, anzi pjuttost huwa ġinġer - xi ħaġa li kienet instrumentali ħafna biex baqa' impressed mal-Gvern u l-familja tiegħu hekk jiftaħru, li għandha saħħa aktar mill-Onor.

Psaila Savona - ....

It-tieni każ, jekk din kenitx involuta biex xi ħadd isir security guard f'Zammit Clapp Hospital.

Jien daqshekk se ngħid illum.

Jekk irid aktar 'il quddiem niftħu aktar imma jkun onest u jkun raġel u jekk dawn l- affarijiet jafhom - u qed igħid li din il-mara ma jafhiex u li mhux veru jibgħatha - allura mbagħad ikolli nżomm l-opinjoni tiegħu u nibda ngħid l- affarijiet tiegħi jien.

Dan qed ngħidu biex ma jaħsbux li aħna npaċpċu bl-addoċċ u b'mod irresponsabbli.

Ngħid għalija, jien il-gideb ma naħmlux u issa se nsemmi każ ieħor li m'għandux x'jaqsam miegħu.

F'dibattitu li kellna mas- Segretarju Ġenerali Austin Gatt fuq l-RTK, dan ried jimla' ras il-poplu Malti li mhux veru li stampaw l-affarijiet barra fl- elezzjoni li għaddiet, li kollox sar hawn Malta u qamilhom Lm30,000.

Jien għidt li din hi gidba u nistieden lill-Austin Gatt igħid lill- poplu jekk huwiex veru li fit-3 ta' Frar ta' l-1992 fil-London Park Hotel, kien hemm mal-25 jew 30 pakkett, tliet pied b'żewġ piedi u żewġ piedi l- wieħed, kollha b'"Eddie Fiduċja" fuq barra, li ġew mill-Olanda u tgħabbew fuq il- flight ta' Air Malta ta' dakinhar.

Jekk dawn stampawx ruħhom hawn Malta u marru hemm biex jitperrċu u reġgħu ġew, ma nafx.

Imma dawn kienu fil- London Park Hotel u ġew mal- flight ta' Air Malta.

Jien ngħidlu li jekk irid ikun raġel, wara li jammetti li veru li gideb fuq l-RTK, jippublika l- freight bill ta' Air Malta u jurina kemm ħallsu fuq dawn ...

(Interruzzjonijit) Naħseb li m'għandux bżonn avukat għaliex jaf jitkellem.

Ippublikawlna kemm ħallastu freight fuq dawk il-karti fuq Air Malta.

Dawn huma hors d'ouvres, biex nibdew, ħalli nurukhom li aħna la aħna giddibin u lanqas inxewxu għal xejn.

(Interruzzjonijiet) Din m'hi skuża ta' l- elezzjoni xejn.

Aħna qegħdin ngħidu li min qed jilgħabha bir-raġġiera ma' rasu, għandu ħafna x'ixomm u bdejna nikxfu ċerti affarijiet u meta tridu nkomplu ngħidulkom.

MR SPEAKER: L-Onor.

Evarist Bartolo.

ONOR.

EVARIST BARTOLO: Mr Speaker, fl-aħħar snin saret moda li nassoċjaw l-ambjent mal-ħdura.

Għalhekk jien irrid nassoċja l-ambjent mal-ħdura wkoll, speċjalment mal-ħdura li l-Ministru ta' l-Ambjent, l- Onor. Michael Falzon wera u tefa' fuqi fl-aħħar Aġġornament.

Jien nikkumplimentah li fi ftit minuti rnexxielu jagħmel lista twila ta' insulti lejja ...

Meta tkellem l- Onorevoli - underlined - Michael Falzon interpreta ħażin ħafna n-natural tiegħi.

Jien bniedem b'natural kwiet pero' mhux se nħalli lil min jinterpreta li jien beċċun.

L- Onor. Michael Falzon ħaseb li jiena kwiet, beċċun u li jista' jiġi hawn u wara li jgħajjat żewġ għajtiet, jien nitlaq niġri b'denbi bejn saqajja.

Aktar ma jagħmel hekk aktar inkun nista' nwieġbu għax jien m'hu se nħalli lil ħadd jumiljani, aktar u aktar lil xi ħadd bħall-Ministru Michael Falzon.

Poeżija ta' David H. Lawrence tgħid hekk:

"I can't stand Willy Winkle.

I can't stand him at any price for when you hit him once he lets you hit him twice.".

Għalhekk jien mhux se nħalli lill-Onor.

Michael Falzon jagħmel kif David H. Lawrence jikteb dwar Willy Winkle.

Il- Ministru Falzon qal li jien mangia santi cacca diavoli.

S'intendi, bħala Ministru responsabbli mid-drenaġġ huwa awtorita' fuq analisi fecale.

Fil-fatt illum ġab apparat biex jagħmel dawn l-affarijiet u għandu dritt għall-opinjoni u għall-awtorevolezza tiegħu f'dan il-qasam.

Jien mhux se ngħid kif wasal għall- konklużjonijiet tiegħu.

Hawn min jitqarben biex jidher, pero' jien m'inix wieħed minn dawn.

Li rrid nistaqsi huwa fejn qegħda din id-doppiezza tiegħi u kif jien niekol mod u nagħmel mod ieħor.

Il-Ministru Michael Falzon għandu jgħidli kif nuri din id-doppiezza tiegħu fil-konfront tiegħu, qisu hawnhekk jien noqgħod infaħħru imbagħad nikkritikah fuq il-ġurnal.

Fil-fatt lill- Ministru Falzon jien nikkritikah kemm fil-ġurnal li għandi x'naqsam miegħu jien u kemm fil-Parlament.

Jiġifieri jekk nuri doppiezza fuq ħafna affarijiet jew fuq affarijiet oħra, ma naħsibx li jista' jgħid li fil-konfront tiegħu nuri din id-doppiezza Hu qal li għandu żaqqu f'fommu u għalhekk forsi jlablab ħafna.

Punt ieħor li ridt insemmi hu li f'ħin minnhom ta x'jifhem li jien ħadt xi flus mill-Unjoni Sovjetika għaliex qal li bdejt il-karriera politika tiegħi ...

MR SPEAKER: Point of order.

Il-Ministru Falzon.

ONOR.

MICHAEL FALZON: Assolutament mhuwiex veru li jien tajt x'wieħed jifhem hekk.

Jista' jara l-ispeech u jara li dan m'hu veru xejn.

ONOR.

EVARIST BARTOLO: L- Onor. Michael Falzon qal li jien bdejt il- karriera politika tiegħi bħala uffiċjal mal- Partit Komunista Malti meta dan kien jieħu l-flus mill- Unjoni Sovjetika.

L-ewwelnett, nistieden lill- Onor. Michael Falzon jiċċekja mal-kollega tiegħu l-Onor.

Carm Lino Spiteri fejn bdejtha l-karriera politika tiegħi.

MR SPEAKER: Point of order.

Il-Ministru Falzon.

ONOR.

MICHEL FALZON: Jien qgħadt ħafna attent u m'għidtx hekk.

Jien m'għidtx li meta hu kien uffiċjal, kienu jieħdu l- flus.

ONOR.

EVARIST BARTOLO: Inti għidt li issa irriżulta li qed jieħdu l- flus.

ONOR.

MICHAEL FALZON: Hekk hu, imma m'għidtx li meta kont uffiċjal inti ...

Għaliex inti qed tgħid li allaċjajtkom.

ONOR, EVARIST BARTOLO: Mela jien nistieden lill-Onor.

Falzon biex ikompli jinvestiga aktar fuq kemm jien eċċedejt kull etika meta bgħatt l- envelopes tal-Parlament - għaliex irridu niftakru fuq xiex bdiet din - ...

Jien żgur li m'inix bniedem perfett u żgur li għallinqas nittama li nibqa' bniedem li jekk xi ħadd jiġbidli l-attenzjoni li nqast, għandu jkolli d- diċenza li ngħid li nqast.

Pero' l- Ministru m'għandux raġun u se nkompli ngħidlu aktar.

Jien nistiednu jiċċekkja fuq din il- kwestjoni.

Per eżempju, għandu jivverifika jekk kienx hemm ċertu Ivan Mahmahovski minn Moska - importanti li ngħid dan biex ma jiġix imħallat ma' Ġanni Maħmaħ mill-Mosta - ma' Angelovic Xerebski min-Necher - mhux Anġlu Xuereb min- Naxxar ...

Lill-Ministru nistiednu jiċċekkja wkoll jekk jien minn din-naħa ta' l-Unjoni Sovjetika rċevejtx flus biex inkun nista' nħaddem uffiċċju fid- Distrett meta tasal l- elezzjoni kemm fil-Mosta qrib il-kunvent tas- sorijiet u kif ukoll fin-Naxxar.

Dwar kif bdejt il-karriera politika tiegħi, nerġa' nistieden lill-Onor.

Michael Falzon jiċċekkja d-dokumenti tal-Partit Nazzjonalista, jiċċ- ekkja ma' l-Onor. kollega tiegħu Carm Lino Spiteri, jiċċekkja l-background famil- jari tiegħu u jkun jaf fejn bdejtha l-karriera politika tiegħi, u jekk bdejtiex mal- Partit Komunista Malti.

Biex ikun jaf kif kont naħsibha jien fuq il-komuniżmu Sovjetiku nistiedu jaqra l-ġurnali ta' dak iż-żmien u mhux il-ġurnali tal-lum għax illum kulħadd bravu u janalizza wara.

Il- ġurnal "Libertas" li nħareġ mill-istudenti demokristjani u lill-Dr Joe Cassar - persuna li jien għad għandi rispett kbir lejha għax fl-Universita' konna flimkien fil-Grupp Azzjoni Marxista - nistiednu biex jiċċekkja ma' xi ħadd li jiġi minnu biex ikun jaf aktar dwaru.

B'hekk wara jkun jista' jagħmel l-attakki bħalma għamel dak inhar.

Issa ħalli ngħid fuq xiex inqala' dan kollu.

Jien ktibt lill-kostitwenti tiegħi li l- Korporazzjoni għas-Servizzi ta' l-Ilma l-ewwel kienet se titlob lill-bdiewa jirreġistraw l- ispejjer tagħhom, imbagħad kienu jitwaħħlu l-meters u wara kienet tiċċarġja lill-bdiewa fuq l-ilma li jtellgħu.

Hawnhekk jien ma semmejtx lill- Onor. Michael Falzon għax f'din l-istorja kollha tinteressani ħafna mistoqsija waħda, jiġifieri kif is- Segretarju Parlamentari għall-Ilma, l- Onor. Ninu Zammit ma deher imkien u ma jidher imkien.

Għaliex kellu jkun l-Onor.

Michael Falzon li jwieġeb fuq ħaġa bħal din?

Jien m'għandix idea x'inhi r-raġuni.

Jien ngħid li l- Korporazzjoni kienet qed taħdem fuq dan.

Irrid ngħid ukoll li l-attakk aggressiv kollu fuqi nqala' għax użajt madwar 400 envelope tal-Parlament biex ikkommunikajt mal-kostitwenti tiegħi - madwar tliet ġimgħat ilu organizzajna seminar fuq il- qagħda ta' l- edukazzjoni f'Għawdex flimkien ma' l-Onor.

Ugo Mifsud Bonnici - u nixtieq nitlob il-permess tal- Kamra biex inqiegħed xi envelopes fuq il-Mejda tal- Kamra.

MR SPEAKER: Hawn permess?

(Onor. Membri: Iva)

Il-permess ingħata

ONOR.

EVARIST BARTOLO: Inqiegħed fuq il-Mejda tal- Kamra:

Envelopes privati mibgħuta bil-bolla mill-Onor.

Evarist Bartolo.

Dan qed nagħmlu biex nuri l- kriminalita' li jien ġejt akkużat biha hawn ġew.

Il- kliem li ntuża kien li jien eċċedejt kull limitu, li l- iSpeaker għandu jinvestiga affarijiet serji bħal dawn u li jien nilgħabha tad-dejjaq u tal-qaddis.

Ir-reazzjoni ta' l-Onor.

Michael Falzon kienet sproporzjonata u aktar kienet sproporzjonata t-tieni darba.

Jien ngħid li l-iSpeaker għandu jara kif se jintużaw l- envelopes.

Ma nafx jekk il- Ministru Michael Falzon kienx ġibed l-attenzjoni tal-Ministru Louis Galea biex jinqeda bl- envelopes tal-Gvern ħalli jħeġġeġ lin-nies jattendu għal mass meeting tal- Partit Nazzjonalista.

Jista' jkun li b'daqshekk ma kien qed jeċċedi l-ebda limitu għax huwa importanti li r-riga nużawha fuq l-avversarji tagħna u fuq affarijiet oħra u mhux fuqna nfusna.

Qabel ma l-iSpeaker jiġi biex jagħti ruling fuq din, jien nixtieq nagħmel punt fuq din is-sitwazzjoni redikola.

Jiena minflok bgħatt dak il- materjal f'envelope bit-timbru tal-Parlament stajt organizzajtha b'tali mod li fi 15-il ġurnata ħbieb tiegħi jużaw it- telephone tiegħi, bħala Membru Parlamentari, biex jaqraw dik l-ittra li mhux żgur tieħu minuta u nofs biex taqraha.

It-telephone ta' Membru Parlamentari jista' jintuża biex tikkomunika mal-kostiwenti imma ma tistax tuża envelopes bit-timbru tal- Parlament biex tikkomunika.

Jiġifieri rridu nkunu serji dwar dawn l- affarijiet, jekk se niġu biex nagħmlu regolamenti dwar dan, għaliex allura nistgħu nibdew niċċekkjaw għalxiex qed nużaw it-telephones aħna l-Membri Parlamentari u nagħmlu l-meters mat-telephones u fejn jinstab li qegħdin nużawh b'mod li m'aħniex b'xi mod jew ieħer nagħmlu propaganda kontra l- Gvern, allura nkunu nistgħu nużawh.

(Interruzzjonijiet) Għalhekk oġġezzjona, għaliex kontra l-Gvern!

MR SPEAKER: M'hemmx interruzzjonijiet jekk jogħġobkom.

ONOR.

EVARIST BARTOLO: Jiġifieri meta niġu biex naqtgħu linja dwar dan ...

Meta jibdew jiffunzjonaw il- kunsilli lokali, il-Membri Parlamentari suppost se jikkonċentraw aktar fuq kwestjonijiet nazzjonali.

Jiġifieri aħna aktar se jkollna nduru għal dawn l-affarijiet milli noqgħodu nitolbu għal bozza u jgħidulna li dik il- bozza se tidħol fil-pjan, imbagħad min jaf f'liema pjan tidħol.

Imma dik hija kwestjoni oħra.

Issa ħalli niġi għas- sustanza.

Fil-25 ta' Frar 1993 kienet ħarġet stqarrija mid- Dipartiment ta' l-Informazzjoni dwar reġistrazzjoni ta' l- ispieri.

Għalkemm l-istqarrija qed tinkiteb għall-Korporazzjoni għas- Servizzi ta' l-Ilma jiena nixtieq inkun naf jekk hux tassew inkitbet minn din il-Korporazzjoni jew inkella inkitbitx fl-uffiċċju ta' Ministeru imbagħad il- Korporazzjoni għas-Servizzi ta' l-Ilma kemm rawha.

Nixtieq nistaqsi wkoll jekk kienx hemm xi ħadd fl-uffiċċju tal- Korporazzjoni għas-Servizzi ta' l-Ilma li esklama: "Hekk irid, mela hekk nagħmlu.".

Imma l-Korporazzjoni għas- Servizzi ta' l-Ilma kellha tirreġistra l-meters u eventwalment tibda tiċċarġja ta' l-ilma li tiela minn hemm, mhux biss tal-bdiewa buona fede jew tal-bdiewa male fede, kif spjegalna hawnhekk ...

Issa jiena nformat ukoll li l-Korporazzjoni għas- Servizzi ta' l-Ilma kellha testendi r- reġistrazzjoni minn Frar sa l- aħħar ta' April ta' l-1993.

Hemm eluf ta' spieri li jridu jiġu reġistrati, kulma ġew reġistrati huma ftit mijiet ta' spieri u huwa stmat li bejn legali u illegali hemm iktar minn 6,000.

L-istqarrija tad- Dipartiment ta' l- Informazzjoni kompliet tgħid li:

"Tixtieq ixxejjen għajdut li fil-futur immedjat se jitwaħħlu meters fuq l- ispejjer ....".

Jiġifieri fil-futur mhux immedjat se jitwaħħlu dawn il- meters fuq l- ispieri.

"Fuq kollox il-Korporazzjoni tassigura lill-bdiewa li m'hu se jintalbu l- ebda flus għall-konsum ta' l- ilma mtella' mill-art u wżat għal skopijiet ta' irrigazzjoni.".

Meta l-Ministru weġibni għall- mistoqsija parlamentari li għamiltlu qalli li m'hemm l- ebda ħsieb li bdiewa b'buona fede jintalbu jħallsu għall- konsum ta' l-ilma merfugħ minn spieri u li jintuża għall- irrigazzjoni.

Nerġa' ngħid li minn informazzjoni li għandi jirriżulta li din l- istqarrija ma nkitbitx mill-Korporazzjoni għas-Servizzi ta' l-Ilma.

(Interruzzjonijiet) Kienet qed taħdem f'din id-direzzjoni fi tliet stadji.

Issa jekk qed jiġi rtirat it-tielet stadju ...

(Interruzzjonijiet) M'inix qed nivvinta.

Naħseb li kultant int tinqala' biex tivvinta wkoll!

MR SPEAKER: Ma rridx interruzzjonijiet.

ONOR.

EVARIST BARTOLO: Kieku aħna nistgħu nibagħtu ċerti mistoqsijiet parlamentari li wħud minnhom weġibtu intom hawn ġew, inkunu qed nieħdu sehem f'gidba wkoll għaliex ġieli kien hemm każijiet fejn informazzjoni li tkun ingħatat f'xi mistoqsija parlamentari jirriżulta li ma tkunx tajba.

Allura aħna permessi li nibagħtuhom għaliex it-tweġiba tkun mogħtija minn Ministru!

Allura dak għax tal-Gvern għandu xi status ta' alla u aħna għax ta' l-Oppożizzjoni għandna xi status tax-xjaten!

Grazzi, Mr Speaker.

MR SPEAKER: Sar il-ħin.

Il- Kamra hija aġġornata għal nhar it-Tlieta, 2 ta' Marzu, fis- 6.00 p.m. bl-agenda kif kommunikata mill-Ministru.

Fid-9.50 p.m. il-Kamra aġġornat mingħajr ma saret il- mistoqsija.

MISTOQSIJIET IMWIEĠBA BIL-MIKTUB

Rahal Gdid,Hypogeum cilj,Rahal Gdid,Hypogeum mifu,Rahal Gdid,Hypogeum RAĦAL ĠDID - HYPOGEUM

L-ONOR.

JOE CILIA staqsa lill-Ministru ta' l-Edukazzjoni u Riżorsi Umani: Meta huwa maħsub li jerġgħu jinfetħu għall-pubbliku t-tempji tal- Hypogeum f'Raħal Ġdid?

Kemm ilhom issa li ngħalqu għall-pubbliku?

Liema xogħlijiet strutturali qed isiru f'dawn it-tempji?

ONOR.

UGO MIFSUD BONNICI: Minħabba x-xogħol li qed isir ġo fih, il- Hypogeum ilu magħluq għall-pubbliku mill-aħħar t'Awissu ta' l-1991.

Ix-xogħlijiet strutturali ta' l-entratura l-ġdida għadhom kif tlestew, u bħalissa waslu biex jinħarġu t-tenders għal sistema ġdida ta' dawl, u l- kontroll tat-temperatura u l-umdita' ġewwa s-sit biex tiġi garantita l- preservazzjoni tad- dekorazzjonijiet impinġija mal- ħitan tal-monument.

Għandu jsir ukoll xogħol fit-triqat ta' madwar il-monument biex tiġi kkontrollata l-problema ta' l-infiltrazzjoni ta' l-ilma fil-monument.

L-Onor.

Interpellant jifhem li dan ix-xogħol speċjalizzat neċessarjament jirrikjedi ċertu tul ta' żmien.

Madankollu d- Dipartiment tal-Mużewijiet qed jagħmel dak kollu li jista' biex is-sit jerġa' jinfetah għall-pubbliku fl-inqas żmien possibbli.

Skejjel,Keep fit sessions cilj,Skejjel,Keep fit sessions mifu,Skejjel,Keep fit sessions SKEJJEL - KEEP FIT SESSIONS

L-ONOR.

JOE CILIA staqsa lill-Ministru ta' l-Edukazzjoni u Riżorsi Umani: F'liema skejjel statali jinżammu "keep fit sessions" wara l-ħin normali ta' l-iskola (evening classes)?

Dawn isiru bil-ħlas?

Kemm qed jattendu għal dawn is- "sessions" f'kull skola separatament?

Dawn is-"sessions" jattendu għalihom ġenituri u/jew l- istudenti biss?

ONOR.

UGO MIFSUD BONNICI: Il- Keep Fit Sessions jinżammu f'dawn l- iskejjel:-

Gian Franġisk Abela - New Lyceum - Msida - Jattendu 82 persuna.

Adelaide Cini Girls Trade School - Hamrun - Jattendu 76 persuna.

Santa Tereża Girls Junior Lyceum - Mrieħel - Jattendu 85 persuna.

Il-ħlas nominali huwa ta' Lm1 għall-kors kollu ta' tmien ġimgħat.

Dawn is-sessions jattendu għalihom ġenituri kemm ukoll studenti.

Skejjel,Edukazzjoni fizika cilj,Skejjel,Edukazzjoni fizika mifu,Skejjel,Edukazzjoni fizika SKEJJEL - EDUKAZZJONI FIŻIKA

L-ONOR.

JOE CILIA staqsa lill-Ministru ta' l-Edukazzjoni u Riżorsi Umani: Kemm-il lezzjoni/siegħa fil-ġimgħa ta' Edukazzjoni Fiżika bħala average jiffurmaw parti mit- time-table ta' l-istudenti f'kull form jew klassi fl- iskejjel statali kollha?

ONOR.

UGO MIFSUD BONNICI: L- Onor. Interpellant jifhem li fl-iskejjel Kindergarten il- logħob jiddomina u m'hemmx limiti jew ħinijiet fissi.

Fl-iskejjel primarji l- edukazzjoni fiżika tingħata għal sagħtejn u nofs fil- ġimgħa, waqt li fl-iskejjel sekondarji tingħata darbtejn fil-ġimgħa kull sessjoni ta' 40/45 minuta.

Waqt li s-settur għall- iżvilupp ta' l-isport tal- Kunsill ta' l-Ewropa hu mħasseb li l-ħinijiet għat-tagħlim ta' l-edukazzjoni fiżika f'xi pajjiżi qegħda dejjem tonqos, il-ħinijiet fl-iskejjel tagħna jipparagunaw tajjeb jekk jitqabblu ma' ħafna mill- pajjiżi Ewropej.

Skejjel,Sports Day cilj,Skejjel,Sports Day mifu,Skejjel,Sports Day SKEJJEL - SPORTS DAY

L-ONOR.

JOE CILIA staqsa lill-Ministru ta' l-Edukazzjoni u Riżorsi Umani: Kemm ilha ssir Sports Day/Sports Rally għall-iskejjel Primarji/ Sekondarji u Trade Schools separatament?

Min kienu r-rebbieħa ta' l- aggregate shield f'kull sena?

ONOR.

UGO MIFSUD BONNICI: Għal dawn l-aħħar snin qed isiru dawn ir- rallies separatament.

Għal Primarji; Għas-Sekondarji/Snajja'.

L-iskejjel tal-Knisja u privati jiġu mistiedna u xi wħud jieħdu parti.

L-aggregate shield ma għadhiex tingħata minħabba d- disparita' fin-numru ta' studenti bejn l-iskejjel.

L-ONOR.

JOE CILIA staqsa lill-Ministru ta' l-Edukazzjoni u Riżorsi Umani: Liema dixxiplini sportivi jifformaw parti mis-Sports Rally li ssir ta' kull sena għall-iskejjel Primarji, Sekondarji u Trade Schools tal- Gvern?

Kemm ipparteċipaw studenti f'tali rallies kull sena mill- 1987 'il hawn?

ONOR.

UGO MIFSUD BONNICI: Fir-rallies ta' l-iskejjel primarji ikun improprju li ssemmi xi dixxiplini.

Aktarx l-attivitajiet fihom element qawwi ta' daħk u logħob.

Fir-rallies għall-istudenti mis-sekondarji u tradeschools fejn il- programm jinkludi numru ta' events ta' l-atletika, kull skola sekondarja u tas-snajja' tkun rappreżentata.

Ma jinżammux reġistri bin- numru ta' parteċipanti.

Nahal farn,Nahal gatl,Nahal NAĦAL

L-ONOR.

NOEL FARRUGIA staqsa lill-Ministru għall- Ikel, Agrikoltura u Sajd: Minn wara l-marda tal-Varoa u American Foulbrood kemm ġew importati bumble bees f'Malta u mil-liema pajjiżi?

Kien hemm ċertifikati li jikkonferma li ma kenux morda?

Billi l-opinjoni ta' ħafna bdiewa hija li l-mard seta' daħal mill- importazzjoni ta' dawn l-insetti, jista' l- Ministru jgħid x'pariri ħa biex awtorizza li jiġu importati dawn il-bumble bees meta jaf li f'pajjiżna anke mediċina li hija projbita li tinuża fost in-naħal qed tiġi importata legalment?

Ma jirriżultalux li awtorizzazzjonijiet ta' din il- kwalita', fiċ- ċirkostanzi preżenti ta' mard li qed jiffaċċja n-naħal, ikomplu joħolqu dubji serji għal min qed jabbuża u jaħrab li jkun konformi mal-liġijiet ta' pajjiżna?

ONOR.

LAWRENCE GATT: Minn wara l-marda tan-nahal gew importati zewg konsenji ta' bumble bees mill-Belgju.

Dawn kienu wahda ta' sitta u l-ohra ta' tmienja.

Iz-zewg konsenji kienu ccertifikati kif titlob il-ligi.

Id-Dipartiment accerta ruhu li dawn il-bumble bees kienu b'sahhithom.

Ta' min izid jghid li l-importazzjoni ta' dawn il-bumble bees kienet limitata biex ikun jista' jsir kontroll tajjeb waqt li dawn ikunu ghand il- growers fis- serra taghhom.

Dawn ukoll kienu mehtiega minhabba l- progett tal-frawli.

Hadd m'hu awtorizzat li jdahhal medicina li tkun projbita skond il-ligi u naccerta lill-Onor.

Interpellant li niehu passi necessarji jekk jinstab li qeghda tinkiser il-ligi.

Ghammieri,Serqa farn,Ghammieri,Serqa gatl,Ghammieri,Serqa GĦAMMIERI - SERQA

L-ONOR.

NOEL FARRUGIA staqsa lill-Ministru għall- Ikel, Agrikoltura u Sajd: Jista' l-Ministru jgħid lill- Kamra jekk fetaħx inkjesta dwar is- serqa li saret mill- carpentry workshop fil-farm tal-Gvern fl-Għammieri, liema serqa ħadd ma jaf sal-lum, 3 ta' Frar, 1993 kif saret?

ONOR.

LAWRENCE GATT: Fil-każ imsemmi ssejħet il-Pulizija li mmedjatament bdiet bl- investigazzjonijiet tagħha u ġie wkoll informat il-Maġistrat ta' l-għassa.

Minbarra dan, skond proċeduri amministrattivi, inħatar Board of Survey mill-MPO ta' l-Uffiċċju tal- Prim Ministru.

Importazzjoni ta' hut farn,Importazzjoni ta' hut gatl,Importazzjoni ta' hut IMPORTAZZJONI TA' ĦUT

L-ONOR.

NOEL FARRUGIA staqsa lill-Ministru għall- Ikel, Agrikoltura u Sajd: B'referenza għall-mistoqsija numru 7570, jista' l-Ministru jgħid kemm huma dawk l- importaturi tal-ħut li aċċettaw il-kondizzjonijiet li ħareġ id- dipartiment li jorbtu lill- importatur b'garanzija ta' Lm5,000 biex jixtru l-ħut frisk li jkun baqa' l-pixkerija?

Jista' l-Ministru jgħid xi kwalita' ta' ħut inxtara s'issa u x'kienu l- prezzijiet li bihom xtara l-ħut it-tali importatur jew importaturi?

ONOR.

LAWRENCE GATT: In-numru ta' importaturi tal-ħut li aċċettaw il- kondizzjonijiet li ħareġ id-dipartiment huma ergħa.

Il-kwalita' ta' ħut li nxtrat kienet tikkonsisti f':

Dott bi prezz ta' Lm1.80,0 il-kilo Mazzola " Lm0.45,0 il-kilo Morina " Lm0.45,0 il-kilo

Hut tal-friza farn,Hut tal-friza gatl,Hut tal-friza ĦUT TAL-FRIŻA

L-ONOR.

NOEL FARRUGIA staqsa lill-Ministru għall- Ikel, Agrikoltura u Sajd: Billi llum qed jirriżulta li f'ħafna okkażjonijeit l- konsumatur qed jixtri ħut li jkun iffriżat bi frisk, jista' l-Ministru jara li jerġgħu jibdew jiġu ippubblikati l- kwalitajiet ta' ħut skond l- istaġuni tagħhom?

Billi waqt il-ħin tal-bejgħ tal-ħut mhux qed ikun hemm fizzjali u mhux qed isiru l- voucher checks minn tal- kontroll, jista' l-Ministru jgħid lill-Kamra għaliex qed jiġi permess dan u kif qed jiddikjara li l- konsumatur ikun protett mis-suppost kontroll?

ONOR.

LAWRENCE GATT: Id- Dipartiment tas-Sajd qatt ma ppubblika l- kwalitajiet ta' hut skond l-istagun li fihom jinqabdu.

Fis-snin sebghin kienu jixxandru biss l-oghla prezzijiet tal-hut li kien jinbiegh fil- Pixkerija f'dak il-jum.

B'dan il-mezz ma jintlahaqx l-iskop li semma' l- Onor. Interpellant.

Waqt il-bejgh tal-hut fil- Pixkerija jkun hemm fizzjali prezenti biex isir il-kontroll mehtieg.

Isir ukoll kontroll mill-Ispetturi tas-Sanita' ghal dak li jirrigwarda il-kwalita' ta' hut.

Forzi Armati,Ingagg farn,Forzi Armati,Ingagg fene,Forzi Armati,Ingagg FORZI ARMATI - INGAĠĠ

L-ONOR.

NOEL FARRUGIA staqsa lill-Prim Ministru: Billi issa ħarġu l- applikazzjonijiet għall-ingaġġ tas- suldati, jista' l-Prim Ministru jgħid x'se tkun il-pożizzjoni ta' dawk is-suldati impjegati ma' l-AWTS li fil- preżent huma suldati bla uniformi, cioe' dawn is-suldati kemm-il darba japplikaw u jiġu aċċettati bħala suldati regolari jitilfu s-servizz li servew bħala suldati bla uniformi?

ONOR.

EDDIE FENECH ADAMI: F'din il-mistoqsija, l-Onor.

Membru għamel numru ta' stqarrijiet li mhumiex korretti.

L-iskema ta' l-AWTS intemmet fl- aħħar ta' l-1991 u dawk li kienu membri f'din l- iskema ngħataw xogħol permanenti mal-Gvern fil-Grupp A tal-gradi ndustrijali.

Ninsab informat li minn dawn, bħalissa hemm 248 jaħdmu mal- Forzi Armati ta' Malta iżda dawn huma mpjegati ċivili u, għalkemm hemm numru limitat minnhom li jagħmlu xogħol ta' għassa, dawn żgur ma jistgħux jiġu deskritti bħala suldati.

Infatti, dawn ma jġorrux armi.

Barra minn hekk, dawk minnhom li jaħdmu bix- shift, jirċievu l-allowance applikabbli skond l-Estacode.

Għalhekk, jekk x'uħud minn dawn l-impjegati japplikaw u jikkwalifikaw biex jidħlu suldati regolari, is-servizz li jkunu għamlu qabel mal-Gvern jew fl-AWTS ma jistax jitqies bħala servizz militari għal skopijiet ta' pensjoni jew għal skopijiet oħra.

Infakkar lill- Onor. Membru li, fil-każ ta' dawk li qabel l-1987 kienu daħlu suldati regolari wara li kienu servew fil-Korp tal-Pijunieri jew fid-Dejma (it- tnejn korpi militari) is- servizz li kienu għamlu f'dawn il-Korpi ma kienx tqies bħala servizz militari għal skopijiet ta' pensjoni skond kif kien iddeċieda l-Gvern Soċjalista.

Mtahleb,Tnehhija ta' wires farn,Mtahleb,Tnehhija ta' wires falm,Mtahleb,Tnehhija ta' wires Mtahleb,Arbli tad-dawl farn,Mtahleb,Arbli tad-dawl falm,Mtahleb,Arbli tad-dawl MTAĦLEB - ARBLI TAD-DAWL

L-ONOR.

NOEL FARRUGIA staqsa lill-Ministru għall- Ambjent: Jista' l- Ministru jara li fl-inħawi ta' Giordija Mtaħleb l/o Rabat jiġu rranġati l- ħsarat li hemm, fejn disa' (9) arbli jinsabu maqluba għan- nofs it-triq u wires tad-dawl u cable tat-telephone huma mdendlin għan-nofs it-triq?

Jista' jagħmel dan mill-aktar fis pissibbli ħalli jiġi evitat kull periklu?

ONOR.

MICHAEL FALZON: Minn stħarriġ li sar ma nstabux arbli maqluba għal nofs it-triq imma xi arbli ddeterjoraw u nqalbu f'xi għelieqi.

Dawn l-arbli qed ikunu rranġati u mistenni li jsir xogħol ieħor estensiv ta' manutenzjoni fil-futur.

Bdiewa,Hlas ta' ilma mtella' mill-ispieri bare,Bdiewa,Hlas ta' ilma mtella' mill-ispieri gatl,Bdiewa,Hlas ta' ilma mtella' mill-ispieri BDIEWA - ĦLAS TA' ILMA MTELLA' MILL-ISPIERI

L-ONOR.

EVARIST BARTOLO staqsa lill-Ministru għall- Ikel, Agrikoltura u Sajd: Jista' l-Ministru jgħid kif se jintlaqtu l-bdiewa bil-miżura li wara li jirreġistraw l- ispieri tagħhom se jintalbu jħallsu għall-ilma li jtellgħu mill-ispieri?

ONOR.

LAWRENCE GATT: Skond l-istqarrija li ħarġet mill- Korporazzjoni għas-Servizzi ta' l-Ilma u kif spjega tajjeb dan l-aħħar il-Ministru ta' l- Ambjent fil-Parlament, m'hemm l-ebda intenzjoni li l-Gvern jitlob ħlas mingħand il-bdiewa li jiġbdu l-ilma mill-ispieri għall-skopijiet ta' irrigazzjoni.

Pulizija,Inkjesta dwar il-mewt ta' Edward Borg bare,Pulizija,Inkjesta dwar il-mewt ta' Edward Borg gall,Pulizija,Inkjesta dwar il-mewt ta' Edward Borg MEWT TA' EDWARD BORG

L-ONOR.

EVARIST BARTOLO staqsa lill-Ministru ta' l- Intern u Żvilupp Soċjali: Jista' l-Ministru jgħid fejn waslet l-inkjesta tal-Maġistrat Joe Apap Bologna dwar il-każ ta' Edward Borg ta' 18-il sena mill-Gżira li kien instab mejjet fil-ġnien ta' Villa Bonnici fi Triq Manuel Dimech f'Tas- Sliema nhar is-26 ta' Novembru, 1991?

Jekk l-inkjesta ingħalqet, x'jirriżulta li kienet il-kawża tal-mewt?

Il-ġenituri ta' Borg ġew mgħarrfa bir-riżultati ta' l- inkjesta?

ONOR.

LOUIS GALEA: Il- Maġistrat Inkwirenti għalaq din l-inkjesta, iżda il-Pulizija xorta waħda qed tkompli l- istħarriġ tagħha f'dan il-każ.

Tista' ssir talba skond il- ligi lill-Avukat tar-Repubblika għal kopja tal-process verbal, fejn wieħed isib dak kollu li jkun ikkonstata l- Maġistrat li mexxa l-inkjesta.

Local Manufacturing Promotions Board bare,Local Manufacturing Promotions Board bong,Local Manufacturing Promotions Board LOCAL MANUFACTURING PROMOTIONS BOARD

L-ONOR.

EVARIST BARTOLO staqsa lill-Ministru għas- Servizzi Ekonomiċi: Jista' l- Ministru jgħid kemm hemm nies jaħdmu mal-Local Manufacturing Promotions Board?

Minn fejn ġew seconded dawn in-nies?

Fiex jikkonsisti x-xogħol tan-nies li jaħdmu ma' dan il- bord?

ONOR.

GEORGE BONELLO DU PUIS: Il-Bord ghall-Promozzjoni ta' Prodotti Lokali, li għalih qed jirreferi l-Onor.

Interpellant, ġie mwaqqaf taħt l- Artikolu 3 ta' l-Att Nru. XXXI ta' l-1989, dwar il-Promozzjoni ta' Prodotti Lokali, li hu magħmul minn Chairman, Segretarju Eżekuttiv u tmien membri oħra.

In-numru ta' nies jaħdmu ma' dan il-Bord huwa ta' 14 li sebgħa minnhom huma "seconded" minn mal-Korporazzjoni ghall- Iżvilupp ta' Malta.

Dawn ta' l-aħħar (ħlief għal wieħed minnhom li hu Messaġġier I) jissottomettu lill- Bord nformazzjoni bażi u utili ħafna f'forma ta' rapport, li permess tiegħu il-Bord ikun jista' jagħmel ir-rakkomandazzjoni tiegħu lill-Ministru ta' l- Industrija skond l-Att msemmi.

Is-seba' minn nies l-oħra, ħlief għal wieħed li huwa xufier "impressed", jieħdu ħsieb ix-xogħol amministrattiv meħtieġ biex il-Bord ikun jista' jaqdi d-doveri tiegħu.

Pensjoni tal-Membri Parlamentari bare,Pensjoni tal-Membri Parlamentari dalj,Pensjoni tal-Membri Parlamentari PENSJONI TAL-MEMBRI PARLAMENTARI

L-ONOR.

EVARIST BARTOLO staqsa lill-Ministru tal- Finanzi: Il- pensjoni ta' ex- membri, ex-deputati parlamentari, ex-spekaer u ex- presidenti tar-Repubblika qed tkun ikkalkolata fuq is-salarji li għandhom dawn il-ħatriet issa, jew li kellhom qabel, meta l-persuni kienu fil-ħatra?

ONOR.

JOHN DALLI: Il- pensjoni għall-Membri Parlamentari taħt l-Att XXVI ta' l-1979 tinħadem fuq ir-rata ta' honorarja li tkun attwali f'dik is-sena ta' meta dik il- persuna tirtira (61 sena jekk diġa' spiċċat milli sservi, jew 65 jekk tkun għadha sservi fil- Parlament).

Hija l-iskema tas- Sigurta' Soċjali li tirrelata l-pensjoni mas-salarju kurrenti tal-kariga, u mhux il-pensjoni mogħtija taħt l-Att XXVI ta' l- 1979.

Il-kariga ta' President ma ġġorrx dritt għall-pensjoni la taħt din il- liġi u lanqas taħt l-Ordinanza tal-Pensjonijiet.

Techno Park Co. Ltd bare,Techno Park Co. Ltd bong,Techno Park Co. Ltd TECHNO PARK CO.

LTD

L-ONOR.

EVARIST BARTOLO staqsa lill-Ministru għas- Servizzi Ekonomiċi: Jista' l- Ministru jgħid kemm hemm kumpanniji li bħalissa għandhom xi fabbrika tipproduci fit- Techno Park tal-Mosta?

X'tagħmel kull fabbrika u kemm tħaddem nies?

X'jisimhom dawn il- fabbriki?

Din is-sena (1993) kemm hemm fabbriki ġodda ppjanati li se jibdew jipproducu fit-Techno Park, x'se jipproducu, x'jisimha kull fabbrika u f'kull każ, kemm se tħaddem nies?

ONOR.

GEORGE BONELLO DU PUIS: Nirreferi lill-Onor.

Interpellant għat- tweġiba tal- mistoqsija parlamentari numru 8464.

Inżid ngħid li l-kumpannija Euro PCM għandha proġett ta' "information technology" u se tħaddem 35 persuna waqt li l- International Business Intelligence Ltd se tipproduċi "software" u tħaddem 22 persuna.

San Pawl il-Bahar,Bini ta' fish farm bare,San Pawl il-Bahar,Bini ta' fish farm falm,San Pawl il-Bahar,Bini ta' fish farm SAN PAWL IL-BAĦAR: PWALES - BINI TA' FISH FARM

L-ONOR.

EVARIST BARTOLO staqsa lill-Ministru għall- Ambjent: Jista' l-Ministru jgħid hemmx xi applikazzjoni biex jinbena fish farm qrib ir- riżerva tas-Simar fil-Pwales, f'San Pawl il-Baħar?

F'każ affermattiv, min applika?

ONOR.

MICHAEL FALZON: It- twegiba hi fl-affermattiv.

L-applikazzjoni li saret f'isem is-Sur Raymond Sant u ġġib id-data tal-15 ta' Novembru 1991.

Il-permess inħareġ fl-10 ta' Awissu, 1992.

Ta' Qali,Postijiet rikreattivi calr,Ta' Qali,Postijiet rikreattivi frem,Ta' Qali,Postijiet rikreattivi TA' QALI - POSTIJIET RIKREATTIVI

L-ONOR.

RENO CALLEJA staqsa lill-Ministru għaż- Żgħażagħ u Kultura: Jista' l- Ministru flimkien mal-Ministru għal Ambjent ifassal pjan biex f' Ta' Qali jsiru grounds u areas spazjużi ħalli l-familji u ż-żgħażagħ ikunu jistgħu jeżerċizzjaw ruħhom kif kien isir snin ilu?

Jaf li dan il-post ikun mimli karozzi li ma jħallux pulzier spazju fejn wieħed jista' jirrikrea ruħu?

Jikkonsidra l-Ministru li jħajjar għaqdiet taż-żgħażagħ biex ibiddlu wesgħat ta' art milli baqa' f' Ta' Qali f'areas fejn il-poplu ikun jista' jirrikrea ruħu?

Per eżempju għaliex ma teżistix area għall- iskate boarding enthusiasts f'dan il-post?

Għaliex ma ssirx bicycle track fejn ma jidħlux karozzi biex lit-tfal u liż-żgħażagħ ninkoraġġuhom jeżerċizzjaw ruħhom?

Għaliex ma tinqatax biċċa ġmielha biex fiha jkun hemm shetland ponies għat-tfal?

F'kelma waħda meta se jitfassal pjan biex dan il-post flok ikun post tal- karozzi bi dħaħen jerġa' jsir post ta' rilass?

ONOR.

MICHAEL FRENDO: Għal Ta' Qali jeżisti u qed ikun attwat proġett li jbiddel spazji ta' art f'picnic areas, parking areas u postijiet oħra fejn il-poplu jkun jista' jirrikrea ruħu.

B'dan il-proġett ta' Park Nazzjonali inqata' għal kollox l-abbuż li kien isir fil-passat minn sewwieqa ta' karozzi u mutur b'sogru kbir għal mijiet ta' nies li kienu jinġabru f'Ta' Qali ta' kull nhar ta' Sibt u Ħadd.

Issa f'dan il-post hemm il- wesgħat għal kulħadd, parking areas għall- karozzi, ġnien u teatru.

B'danakollu il-Gvern qiegħed kontinwament jistudja pjanijiet u suġġerimenti biex dan il-proġett ikompli jitjieb għal benefiċċju tal-poplu kollu.

Diabete calr,Diabete mifu,Diabete DIABETE

L-ONOR.

RENO CALLEJA staqsa lill-Ministru ta' l- Edukazzjoni u Riżorsi Umani: Meta wieħed jara l-figuri allarmanti li ħarġu minn konferenza li saret f' Malta dwar id-diabete u meta jidher li Malta se jkollha l-aktar popolazzjoni marida fid-dinja fis-snin li ġejjin, u meta l- esperti jaqblu li rridu nibdew mit-tfal ta' l-iskola biex inħajjru l- ġenerazzjoni li tiela' li tħobb l-isports u tagħmel l-eżerċizzji, u meta hu magħruf li fl-iskejjel m'hemmx kultura favur l-eżerċizzju u l- isports, jikkonsidra l-Ministru li bħala policy għandu jippremja lil dawk it-tfal li jieħdu l-isports billi jagħmel l-isports parti mill-kurrikulu?

Biex dawk il-ġenituri rashom iebsa li jiskoraġġixxu lil uliedhom milli jieħdu sehem f'xi logħob jew sports, jikkonsidra l-Ministru li għandu jagħmilha ċara li dawk it-tfal li ma jipprattikawx xi forma ta' sports (jekk mhux għal raġunijiet mediċi serji) jiġu penalizzati billi ma jeħdux marki għal dan is- suġġett (l-isports)?

ONOR.

UGO MIFSUD BONNICI: Fl-iskejjel primarji u f'dawk sekondarji jsiru regolamenti lezzjonijiet ta' l-Edukazzjoni Fiżika skond it-time-table.

Barra minn hekk, isiru ħafna kompetizzjonijiet fuq skala nazzjonali (Football, Netball, Basketball, Ġinnastika, eċċ.) li fihom jieħu parti ħafna mill-iskejjel.

Il-Cross Country hija miftuħa għall- iskejjel kollha li jridu jieħu sehem.

Id-Dipartiment, flimkien mal- Kumitat Olimpiku Malti, qiegħed kull sena jorganizza l-Logħob għaż-Żgħażagħ fuq skala nazzjonali.

L-isport huwa parti mill- kurrikulu u ħafna dixxiplini huma mqassma għal matul is-sena skolastika.

Ftit huma l- ġenituri li mhumiex iħallu lil uliedhom jieħdu sehem fl- isport.

Fuq il-mezzi tax-Xandir qed tingħata importanza lil parteċipazzjoni tat- tfal f'attivitajiet sportivi.

Kull sena, għal ħabta ta' April/Mejju, isiru żewġ rallies sportivi, wieħed għall-iskejjel primarji u l-ieħor għall- iskejjel sekondarji u tas- snajja'.

Hawn skejjel sekondarji u post-sekondarji li jorganizzaw laqgħat sportivi biex jingħażlu l-aħjar atleti biex jieħdu parti f'meetings nazzjonali.

Skejjel,Centri Sportivi calr,Skejjel,Centri Sportivi mifu,Skejjel,Centri Sportivi ĊENTRI SPORTIVI FL-ISKEJJEL

L-ONOR.

RENO CALLEJA staqsa lill-Ministru ta' l- Edukazzjoni u Riżorsi Umani: Jikkonsidra l-Ministru li flimkien mal-Ministeru taż- Żgħażagħ u Kultura jbiddel l- iskejjel tagħna f'ċentri sportivi fil-għaxija (anke jekk dan ikun ifisser infieq f'impjegati li jieħdu ħsieb l- iskejjel fil-għaxija) biex iż- żgħażagħ u t-tfal jiġu inkoraġġiti jieħdu xi forma ta' sports wara l-ħin ta' l-iskola?

ONOR.

UGO MIFSUD BONNICI: Ħafna skejjel li għandhom faċilitajiet sportivi huma miftuħa għal pubbliku u għal għaqdiet sportivi.

Infatti, dawn l-iskejjel għandhom kunsilli apposta li jieħdu ħsieb l-applikazzjoni ta' diversi clubs jew għaqdiet sportivi li jitolbu li jużaw dawn il- faċilitajiet, per eżempju Upper Lyceum, Liċeo Ħamrun, St. Joseph Junior Lyceum, Tarxien Secondary eċċ.

Sports,Partecipazzjoni calr,Sports,Partecipazzjoni frem,Sports,Partecipazzjoni PARTEĊIPAZZJONI FL-ISPORTS

L-ONOR.

RENO CALLEJA staqsa lill-Ministru għaż- Żgħażagħ u Kultura: Jikkonsidra l-Ministru li jimbarka fuq kampanja fuq il- mezzi tax-xandir, fuq il- ġurnali u fuq il-media kollha biex iħajjar aktar tfal u żgħażagħ jieħdu l-isports meta tqis dak li ħareġ mill-aħħar konferenza li saret f'Malta dwar id-diabete fejn ħareġ ċar li l-poplu Malti ma jħobbx jeżerċizzja?

ONOR.

MICHAEL FRENDO: L- isports għat-tfal u ż-żgħażagħ huwa diġa' mogħti l-importanza xierqa mill-Public Broadcasting Services Ltd.

Bħalissa Television Malta qed ixxandar sensiela ta' programmi għaż- żgħażagħ bl-isem "The Making of a Footballer".

Dan il-programm igħallem b'mod progessjonali xi jfisser footballer tajjeb.

Television Malta u Radio Malta flimkien ixandru programm kull ġimgħa dwar il-logħob tal- Pajjiżi ż-Żgħar li hu maħsub partikolarment għaż-żgħażagħ.

Fil-futur Television Malta se jkollha programm ta' kompetizzjonijiet Sportivi għat-tfal u għaż-żgħażagħ.

Madanakollu s-suġġeriment ta' l-Onor.

Interpellant huwa validu u ġie innotat.

Hamrun,Football ground calr,Hamrun,Football ground falm,Hamrun,Football ground ĦAMRUN FOOTBALL GROUND

L-ONOR.

RENO CALLEJA staqsa lill-Ministru għall- Ambjent: X'sar mill- proġett tal-ground tal-football fil- Ħamrun?

Billi dan ilu mwiegħed li se jkun lest żmien ilu, jista' issa l-Ministru jgħid meta se jkun lest?

ONOR.

MICHAEL FALZON: Nirreferi l-Onor.

Interpellant għat-tweġiba li tajt għall- mistoqsija parlamentari numru 4249 (Seduta 107).

Ix-xogħol li għandu jitkompla matul din is-sena fil-ground tal-Ħamrun hu li jitlesta l- wiċċ tal-ground u x-xogħol fil- pitch tal-boċċi.

Jugoslavia,Ex calr,Jugoslavia,Ex demg,Jugoslavia,Ex EX JUGOSLAVIA

L-ONOR.

RENO CALLEJA staqsa lill-Viċi Prim Ministru u Ministru ta' l- Affarijiet Barranin: X'inhi l-pożizzjoni ta' Malta dwar il-pjan ta' Cyrus Vance u Lord Owen fuq dik li qabel kienet il-Jugoslavia?

ONOR.

GUIDO DE MARCO: Il- Gvern Malti hu dejjem dispost li jagħti l- appoġġ sħiħ tiegħu għal kull inizjattiva jew pjan ta' paċi għall-ex- Jugoslavia.

Pero' biex dan verament iseħħ jenħtieġ li jkun hemm ir-rieda tajba tal-partijiet involuti fil-konflitti.

Pulizija,Fraud Squad galm,Pulizija,Fraud Squad gall,Pulizija,Fraud Squad PULIZIJA - FRAUD SQUAD

L-ONOR.

MARIO GALEA staqsa lill-Ministru ta' l- Intern u Żvilupp Soċjali: Jista' l-Ministru jgħid kemm hemm membri tal-korp posted fil- Fraud Squad?

Ta' liema rank huma?

Kemm tressqu nies il-Qorti minn din it-Taqsima tal- Pulizija fl-1992, kull xahar, separatament?

Kemm minn dawn il-każi ġew deċiżi mill-Qorti?

Kemm għad fadal pendenti minn dawn il-każi?

Liema każi jiġu investigati minn din it-Taqsima tal- Pulizija?

ONOR.

LOUIS GALEA: Ninsab informat kif ser nghid:

Fit-Taqsima tal-Fraud Squad tal-Pulizija hemm posted dawn il-Pulizija:

Supretendent 1 (wiehed) Spetturi 3 (tlieta) wahda minnhom mara Surgent Maggur 1 (wiehed) Surgenti 2 (tnejn) Kuntistabblijiet 5 (hamsa)

Din it-Taqsima ressqet dawn il-persuni il-Qorti matul l- 1992:

Jannar 12 (tnax) Frar 6 (sitta) Marzu 5 (hamsa) April 6 (sitta) Mejju 8 (tmienja) Gunju 6 (sitta) Lulju 5 (hamsa) Awissu 6 (sitta) Settembru 5 (hamsa) Ottubru 9 (disgha) Novembru 7 (sebgha) Dicembru 5 (hamsa)

Minn dawn il-kazi gew decizi il-Qorti 44 (erbgha u erbghin) minnhom.

Ghad fadal 36 (sitta u tletin) kaz pendenti quddiem il-Qorti.

It-Taqsima tal-Frodi tal- Pulizija tinvestiga kazijiet ta' frodi u kuntrabandu.

Pulizija,Reklutagg galm,Pulizija,Reklutagg gall,Pulizija,Reklutagg PULIZIJA - REKLUTAĠĠ

L-ONOR.

MARIO GALEA staqsa lill-Ministru ta' l- Intern u Żvilupp Soċjali: Jista' l-Ministru jgħid kemm hemm membri tal-korp li ssieħbu fi ħdan il-korp minn Mejju ta' l-1987?

Kemm minnhom huma irġiel, u kemm minnhom huma nisa?

Fl-istess perjodu kemm persuni reġgħu daħlu fil-Korp tal- Pulizija?

Bħalissa kemm hemm żgħażagħ li qed jattendu korsijiet biex jissieħbu fi ħdan il-korp?

Kull meta jinfetaħ l-ingaġġ għad-dħul fil-korp?

X'opportunitajiet hemm biex min jissieħeb fil-korp javvanza 'il quddiem permezz ta' eżamijiet interni għall- promozzjonijiet?

ONOR.

LOUIS GALEA: Minn Mejju ta' l-1987 issiehbu fil- Korp:

IRGIEL NISA REGGHU DAHLU

1987 161 - 3 Spetturi 1 Surgent Maggur 17 Surgent 54 Kuntistabbli

1988 123 69 4 Surgenti 3 Kuntistabbli

1989 76 - 3 Surgenti 12 Kuntistabbli 3 Kuntistabbli Nisa

1990 53 25 1 Spettur 4 Surgenti 7 Kuntistabbli

1991 58 49 3 Surgenti 11 Kuntistabbli 1 Kuntistabbli Mara

1992 59 15 1 Spettur 3 Surgenti 12 Kuntistabbli

1993 (sa 24/02/93) - - 3 Kuntistabbli

Fl-Akkademja tal-Pulizija bhalissa qed jattendu ghall- kors:

Trainees: 40 Irgiel Trainees: 30 Nisa Apprentices: 23 Irgiel Apprentices: 16 Nisa

Qed jigi ppjanat li jkun hemm ingagg ghad-dhul fil-Korp ta' lanqas darbtejn fis-sena.

Fil- fatt sejha ghall-ingagg se tohrog dalwaqt.

L-opportunitajiet jinholqu perjodikament skond il- vacancies li jkun hemm.

Fil- fatt bhalissa ghaddej kors ta' tahrig bi preparazzjoni ghall- ezami tas-Surgenti li mistenni jsir minn hawn u ftit iehor.

Marsa,Ghassa tal-Pulizija galm,Marsa,Ghassa tal-Pulizija gall,Marsa,Ghassa tal-Pulizija MARSA - GĦASSA TAL-PULIZIJA

L-ONOR.

MARIO GALEA staqsa lill-Ministru ta' l- Intern u Żvilupp Soċjali: Jista' l-Ministru jgħid kemm ilha li nfetħet l-għassa tal- Pulizija viċin il-ħażna tal- faħam tal-Marsa?

Liema taqsima tal-Pulizija tmexxi din l-għassa?

X'servizzi toffri din l- għassa tal-Pulizija?

Kull meta tinfetaħ?

ONOR.

LOUIS GALEA: It- Taqsima ta' l-Scuba Diving Team ta' l-SAG tmexxi l-Ghassa tal- Pulizija vicin il-hazna tal- faham fil-Marsa li nfethet fis- 7 ta' Dicembru, 1992.

Din l-Ghassa toffri ta' kuljum servizz ghal pubbliku minbarra hidma ta' salvatagg li ghandu x'jaqsam mal-bahar.

Pulizija,Haddiema pajzana galm,Pulizija,Haddiema pajzana gall,Pulizija,Haddiema pajzana PULIZIJA - ĦADDIEMA PAJŻANA

L-ONOR.

MARIO GALEA staqsa lill-Ministru ta' l- Intern u Żvilupp Soċjali: Jista' l-Ministru jgħid kemm hemm ħaddiema pajżana jaħdmu fi ħdan il-korp tal-Pulizija?

Ta' liema kategorija huma fi ħdan l-istrutturi tal-ħaddiema tal-Gvern?

Liema xogħol jagħmlu fi ħdan il-korp?

Liema taqsimiet tal-Korp tal- Pulizija huma kompletament jew parzjalment immexxija mill- ħaddiema pajżana?

ONOR.

LOUIS GALEA: Hemm 139 haddiem pajzan jahdmu fi hdan il-Korp tal- Pulizija.

Il- kategoriji ta' dawn il-haddiema huma kif jidhru fl-iskeda ta' hawn taht:

Sezzjoni: Administration Grad Nru. ta' impjegati AO 1

Sezzjoni: Chapel Chaplain 1

Sezzjoni: Accounts/Supplies AA 2 EO 3 Clerks 8 Mess.

II 1 Mess.

I 1 Grp C 1 C/Typist 2

Sezzjoni: Secretariat AO 1 AA 1 EO 4 DEO 1 A/Clerk 1 Mess.

I 2

Sezzjoni: Personnel Charwoman Grp A 2 Sezzjoni: Typing Pool AA 1 Clerks 2 C/Typist 1

Sezzjoni: Kitchens Grp A 2

Sezzjoni:Traffic Control Board AO 1 EO 1 Clerk 1

Sezzjoni:Data Processing Branch DEO 5 Clerk 1 C/Typist (part-time) 1

Sezzjoni: MT Stores AA 1

Sezzjoni: Police Academy

Deputy Commandant 1 Adviser 1 A/Clerk 1 Grp A 2

Sezzjoni: Gozo Police Reverend Father 1 Clerk 6 A/Clerk 1 Charwoman 2 Grp A 1

Sezzjoni: Police Garages ESTS 31 TAS 6 Grp D 22

Sezzjoni: Forensic Lab.

Director 1 Tech.

II 1 Tech.

I 3 Pharm.

Analyst I 1 Pharm.

Analyst IA 1

Sezzjoni: Mounted Section Grp A 1

Sezzjoni: SAG Grp D 2 Grp A 1

Sezzjoni: CID Grp A 1

Sezzjoni: Mosta Police Station Grp A 1

Sezzjoni: Rahal Gdid Police Station Grp A 1

Sezzjoni:Hamrun Police Station Grp A 1

Dawn il-haddiema huma mqassma f'diversi taqsimiet fl- Amministrazzjoni tal-Korp, fic-Centru tal- computers, fit-Taqsima tal- Forensika u fil- Garaxx tal- Pulizija fejn hafna min-nies tas-sengha huma pajzana.

It-taqsimiet tal-Korp li huma kompletament jew parzjalment immexxija mill- haddiema pajzana huma l-Accounts, is-Segretarjat, il-Bord ghall-Kontroll tat-Traffiku, ic-Centru tal- computers, l-Akkademja tal- Pulizija, il- Garaxx, u t- Taqsima tal-Forensika.

Pulizija,Uniformijiet galm,Pulizija,Uniformijiet gall,Pulizija,Uniformijiet PULIZIJA - UNIFORMIJIET

L-ONOR.

MARIO GALEA staqsa lill-Ministru ta' l- Intern u Żvilupp Soċjali: Jista' l-Ministru jgħid kemm intnefqu flus f'uniformijiet u partijiet ta' l-uniformi, għall-membri tal-Korp tal- Pulizija fl-1992?

Kemm hemm uniformijiet differenti fil-Korp tal- Pulizija?

Liema huma dawn l- uniformijiet?

Liema partijiet ta' l- uniformi tingħata kull sena lill-membri tal-Korp?

ONOR.

LOUIS GALEA: Il-Korp tal-Pulizija ghandu zewg uniformijiet, dik li tintlibes fix-xitwa u dik tas-sajf.

Pero' hemm xi sezzjonijiet li minhabba n-natura tax-xoghol taghhom fix-xitwa, flok gakketta jilbsu blue jersey.

Dawn huma tal-Mobile Section, tal-SAG u x-xufiera li huma stazzjonati l-garage tal- Pulizija.

Hemm imbaghad il-Pulizija li huma stazzjonati il-Mounted Section li minbarra l-uniformi normali taghhom ghandhom ukoll uniformi cerimonjali li tinkonsisti f'gakketta bajda fuq breeches iswed u elmu abjad flok beritta.

Il-membri tal-SAG flok beritta jilbsu beret.

L-Ufficjali Kadetti, Pulizija Trainees u Apprendisti waqt it- tahrig taghhom fl-Akkademja jilbsu blue jersey flok gakketta fix-xitwa.

Uniformi kompleta, lil dawk li jilbsuha regolarment kemm tas-sajf kif ukoll tax-xitwa, tinghata kull sena.

Fl-1992 id-Dipartiment tal- Pulizija nefaq is-somma ta' Lm132,126 (mija u tnejn u tletin elf, mija u sitta u ghoxrin) f'dak li jirrigwarda uniformijiet ghall-membri tal- Korp tal-Pulizija.

Santa Venera,Bini bla permess sana,Santa Venera,Bini bla permess falm,Santa Venera,Bini bla permess SANTA VENERA - BINI BLA PERMESS

L-ONOR.

ALFRED SANT staqsa lill-Ministru għall- Ambjent: Jista' l- Ministru jikkonferma li l-bini ta' żewġt ibtieħi li sar fuq art tal- Gvern mal-flat tal-Gvern li hemm fi Triq it-Turretta, Santa Venera, sar bla permess?

Jekk iva, x'passi ttieħdu biex jitneħħa dan l-abbuż?

ONOR.

MICHAEL FALZON: Ix- xoghol imsemmi mill-Onor.

Kap ta' l- Oppozizzjoni sar bla permess fuq art tal-Gvern.

Passi legali bdew jittiehdu fil-21 ta' Ottubru 1991 kontra z-zewg persuni responsabbli li se jergghu jidhru l-Qorti fil- 25 ta' Marzu 1993.

L-ONOR.

ALFRED SANT staqsa lill-Ministru għall- Ambjent: Jista' l- Ministru jikkonferma li l-extension li qed issir mit-Tower Bar ta' Triq San Ġużepp, għal ġo Triq it-Turretta, Santa Venera, hix bil-permess u skond ir- regolamenti?

L-ingombrament tal-passaġġ li jagħti għal Triq San Ġużepp bil- bini l-ġdid hi skond il-liġi?

ONOR.

MICHAEL FALZON: Jien informat li ma hareg ebda permess ghall- estensjoni msemmija mill-Onor.

Interpellant.

Ix-xoghol li sar jikkonsisti f'zewg hitan ta' pedamenti li l-gholi taghhom hu taht wicc il-passagg.

Passi qed jittiehdu kontra l- persuna responsabbli.

Zabbar,Dawl fit-toroq pora,Zabbar,Dawl fit-toroq falm,Zabbar,Dawl fit-toroq ZABBAR: TRIQ XGHAJRA - DAWL

L-ONOR.

ALFRED PORTELLI staqsa lill-Ministru għall- Ambjent: B'referenza għall- mistoqsija preċedenti, tista' l-Korporazzjoni Enemalta tagħmel bozza fil-parti ta' Xgħajra Street, (qrib Casa Juve) bejn Wied il- Għajn Str, u Triq is-Santwarju, f'Ħaż Żabbar, f'liema parti hemm dlam ċappa b'residenti jibqgħu jilmentaw għandi?

ONOR.

MICHAEL FALZON: Din it-talba qed tiġi mistħarrġa u r-risposta tingħata f'seduta oħra.

Korporazzjoni ghas-Servizzi ta' l-Ilma,Ufficini pora,Korporazzjoni ghas-Servizzi ta' l-Ilma,Ufficini falm,Korporazzjoni ghas-Servizzi ta' l-Ilma,Ufficini KORPORAZZJONI GĦAS-SERVIZZI TA' L-ILMA - UFFIĊINI

L-ONOR.

ALFRED PORTELLI staqsa lill-Ministru għall- Ambjent: Peress li impjegati tal-Korporazzjoni għas-Servizzi ta' l-Ilma se jintbagħtu f'ufficini f'Ħal Luqa li fil- preżent huma battala, jista' d- dipartiment koncernat isewwi dawn l-ufficini fejn hemm soqfa perikolużi?

ONOR.

MICHAEL FALZON: Jien informat li l-ebda kamra tal- post imsemmi ma qed tintuża bħala uffiċċju qabel ma din tkun addatta għal użu.

Santa Venera,Traffiku debj,Santa Venera,Traffiku gall,Santa Venera,Traffiku SANTA VENERA - TRAFFIKU

L-ONOR.

JOE DEBONO GRECH staqsa lill-Ministru ta' l- Intern u Żvilupp Soċjali: Jista' l-Ministru jgħid għaliex Triq l-Indjana fejn kien hemm sign 'No Entry', tneħħa bil- konsegwenza li qed joħroġ it- traffiku fuq Main Road traffikuża għall-aħħar?

ONOR.

LOUIS GALEA: Ninsab informat li l-Bord għall- Kontroll tat-Traffiku diġa' ħa passi mad-Dipartiment tax- Xogħlijiet sabiex f'din il- lokalita' titwaħħal tabella "No right turn" sabiex it-traffiku jimxi aħjar.

L-ONOR.

JOE DEBONO GRECH staqsa lill-Ministru ta' l- Intern u Żvilupp Soċjali: Wara li kienu intbagħtu żewġ petizzjonijiet iffirmati lill- Kummissarju tal-Pulizija fit-8 ta' Frar, 1991, biex it-triq li ġiet imkissra mad-dawra ta' Triq l-Indjana Santa Venera terġa' tinfetaħ kif kienet u mhux kif qed tiġi proġettata issa billi skond kif saret issa, din se tkun ta' periklu kbir għat-traffiku, jista' l- Ministru jgħid x'sar minnha din il-petizzjoni?

Għaliex fil-fatt ġiet injorata u din it-triq qed issir daqshekk perikoluża?

ONOR.

LOUIS GALEA: Ninforma lill-Onor.

Interpellant li iktar informazzjoni qed tinġabar u li nkun nista' nagħti tweġiba f'xi seduta oħra.

Fgura,Provvista ta' l-ilma sans,Fgura,Provvista ta' l-ilma falm,Fgura,Provvista ta' l-ilma FGURA - PROVVISTA TA' L-ILMA

L-ONOR.

SALVU SANT staqsa lill-Ministru għall-Ambjent: Jista' l- Ministru jgħid għaliex issa li għaddew sitt snin taħt Gvern Nazzjonalista s- sitwazzjoni ta' l-ilma hi hekk ħażina fil-Fgura l-aktar fin- naħa ta' fuq ta' Triq Kampanella u Triq Liedna li jiġu wara l-knisja ta' dan il- lokal?

ONOR.

MICHAEL FALZON: Kif intqal kemm-il darba l-problema ta' l-ilma tal- Fgura hija waħda dovuta għal fatt li s-sistema tad-distribuzzjoni ta' Nofsinhar ta' Malta mhix adegwata.

Kif jaf l-Onor.

Interpellant, qed isir il- proġett tal-pipeline tal-Qrendi li mistenni li jsolvi din il- problema.

Sakemm dan jitlesta, ġiet installata pompa fl-inħawi tal-Fgura li mistennija ttaffi xi ftit il-problema ta' l-ilma ta' dan il-lokal.

Universita',Studenti jistudjaw barra sans,Universita',Studenti jistudjaw barra mifu,Universita',Studenti jistudjaw barra UNIVERSITA' - STUDENTI JISTUDJAW BARRA

L-ONOR.

SALVU SANT staqsa lill-Ministru ta' l-Edukazzjoni u Riżorsi Umani: Jista' l- Ministru jagħti lista sħiħa ta' studenti Maltin li qed jistudjaw barra minn Malta u li l-ġenituri tagħhom joqogħdu f'Malta?

ONOR.

UGO MIFSUD BONNICI: Lista sħiħa ta' studenti Maltin li qed jistudjaw barra, ma tinżammx u qatt safejn hu magħruf ma nżammet.

Forsi ta' min jibda jiġbor x'informazzjoni minħabba l-użu li jista' jsir minnha fl-inventarju tal- kapaċitajiet.

Rahal Gdid,Servizz tad-drenagg sans,Rahal Gdid,Servizz tad-drenagg falm,Rahal Gdid,Servizz tad-drenagg Fgura,Servizz tad-drenagg sans,Fgura,Servizz tad-drenagg falm,Fgura,Servizz tad-drenagg SERVIZZ TA' DRENAĠĠ

L-ONOR.

SALVU SANT staqsa lill-Ministru għall-Ambjent: Jista' l- Ministru jirrispondi l-mistoqsija parlamentari numru 4216 u l-mistoqsija parlamentari numru 6768 fuq l-istess suġġett?

ONOR.

MICHAEL FALZON: Jien assigurat li d-devjazzjoni tal- main ta' drenaġġ li saret fil- Fgura mhijiex sejra tkabbar l- inċidenza tal-fawran ta' drenaġġ.

Dan il-fawran jista' jkun akkawżat minn xi "stopage" temporanju; jew influss illeċitu ta' ilma tax-xita liema problemi ma teliminahomx b'devjazzjonijiet imma b'mezzi oħra.

Scrapyards sans,Scrapyards gall,Scrapyards SCRAPYARDS

L-ONOR.

SALVU SANT staqsa lill-Ministru ta' l-Intern u Żvilupp Soċjali: Jista' l- Ministru jirrispondi l- mistoqsija parlamentari numru 6228 u l-mistoqsija parlamentari numru 6773 dwar il- pożizzjoni ta' l- iscrapyards f'Malta?

ONOR.

LOUIS GALEA: Fi ħdan l-Awtorita' ta' l-Ippjanar, skond Att I ta' l- 1992, paragrafu 13, inħolqot Kummissjoni għall-Kontroll ta' l-Iżvilupp li l- funzjonijiet tagħha jinkludu wkoll dawk li kienu jaqgħu taħt il-PAPB inkluż il-policies dwar scrapyards u l-approvazzjoni tagħhom.

Għalkemm finalment il- Pulizija joħorġu diversi liċenzji, inkluż dawk ta' scrapyards, tali permessi jinħarġu biss jekk id- dipartimenti l-oħra konċernati jirrikmandaw dawn it-talbiet.

Kunsilli lokali debj,Kunsilli lokali fene,Kunsilli lokali KUNSILLI LOKALI

L-ONOR.

JOE DEBONO GRECH staqsa lill-Prim Ministru: Jista' l-Prim Ministru jgħid għaliex ir-raħal ta' Fleur-de- Lys ma ġiex inkluż ma' l- irħula, fejn se jkollhom kunsilli lokali billi dan ir- raħal li jiġi bejn Santa Venera u Birkirkara ilu jeżisti u popolat aktar minn irħula oħra li ġew popolati ricentement?

ONOR.

EDDIE FENECH ADAMI: Kif diġa' kelli okkażjoni ngħid, fit-tfassil tal- lokalitajiet, l-Abbozz ta' Liġi dwar il-Kunsilli Lokali jaħseb għal dawk l-inħawi li tradizzjonalment nafuhom bħala parroċċi u dan biex it- tradizzjoni li għandna nikkonservawha u nibżgħu għaliha.

Veru li hemm lokalitajiet li huma relattivament ġodda iżda dawn fejn qegħdin, ma tistax faċilment torbothom ma' xi belt jew raħal viċin.

Dan ma jfissirx li fil- futur, meta dawn il-Kunsilli jsibu saqajhom ma jkunx jistgħu jitwaqqfu kunsilli f'lokalitajiet li jkunu ġodda.

Santa Lucija,Postijiet battala mizj,Santa Lucija,Postijiet battala hyzg,Santa Lucija,Postijiet battala SANTA LUĊIJA - POSTIJIET BATTALA

L-ONOR.

JOE MIZZI staqsa lill-Ministru għas-Sigurta' Soċjali: Jista' l-Ministru jgħidli meta ġew battala Flat No. 11 u Flat No. 12, Block E, Katerina Vitale Street, Neighbourhood 2, Santa Lucija?

Jekk ġew allokati, meta u fuq liema kriterju ġew allokati jew se jiġu allokati?

ONOR.

GEORGE HYZLER: Flat 11, Block E, Katerina Vitale Street, Santa Luċija kien vakat fl-1 ta' Ottubru, 1992.

Dan il-post ma ġiex allokat minħabba li skond id- Dipartiment ta' l-Artijiet jenħtieġ xi tiswijiet.

Qed jittieħdu l-passi biex dawn it- tiswijiet isiru f'qasir żmien.

Flat 12 għadu okkupat.

Enemalta,Kontijiet tad-dawl mizj,Enemalta,Kontijiet tad-dawl falm,Enemalta,Kontijiet tad-dawl ENEMALTA - KONTIJIET TAD-DAWL

L-ONOR.

JOE MIZZI staqsa lill-Ministru għall-Ambjent: Jista' l- Ministru jgħid kemm hemm kontijiet tad-dawl li huma taħt il-Lm100 u li huma pendenti, u kemm minn dawn ġie sospiż is-servizz tad-dawl?

Jista' l-Ministru jgħidli wkoll kemm hemm kontijiet tad- dawl li huma 'l fuq minn Lm100 u li huma pendenti u kemm minn dawn ġie sospiż is-servizz tad- dawl?

ONOR.

MICHAEL FALZON: Biex wiehed ikun jista' jwiegeb dawn il- mistoqsijiet, ikollu bzonn dan it-taghrif minghand l-Onor.

Membru. a) Nassumi li peress li l- kontijiet juru kemm l-ilma u anke d-dawl nifhem li mhuwiex jitlob taghrif fuq il-kontijiet tad-dawl biss.

b) Ma qieghed isir l-ebda distinzjoni dwar kontijiet li jkunu ghadhom kemm hargu u allura anke skond ir- regolamenti ma jistax isir qtugh qabel jghaddi zmien mehtieg.

c) It-taghrif li qieghed jintalab ma jaghti l-ebda data specifika, u l- kontijiet johorgu regolarment u ghalhekk it-taghrif jinbidel ta' sikwit.

d) Dwar is-sospensjonijiet tal-kurrent ma qieghed jintalab l-ebda perjodu.

Dawn isiru regolarment u ghalhekk ma jistax jinghata t-taghrif mehtieg jekk ma jkollix il- perjodu.

e) Dan barra l-kategoriji tat-tariffi - (Industrijali, Kummercjali, Domestici) kif ukoll il-kategoriji tal- konsumaturi (Fabbriki, Lukandi, Restaurants, Sptarijiet, Dipartimenti tal-Gvern, Tarznari, Postijiet tax- xoghol u Djar).

Fl-ahharnett wiehed irid jifhem li hemm madwar 190,000 konsumatur u ghalhekk wiehed japprezza x-xoghol li jkun irid isir biex jinghata t- taghrif mitlub.

Ikun ahjar li jekk ghandu xi kaz jew kazijiet specifici, l- Onor. Interpellant jitlobni twegiba jew ghajnuna anke personali fuqhom.

Telemalta,Sahra mizj,Telemalta,Sahra zamf,Telemalta,Sahra TELEMALTA - SAHRA

L-ONOR.

JOE MIZZI staqsa lill-Ministru għat-Trasport u Komunikazzjoni: Jista' l- Ministru jgħidli meta l- ħaddiema ta' Telemalta se jitħallsu ta' l-overtime li sar f'Ġunju ta' l-1992?

Ir-registration ta' l- overtime kienet 9366/91/92, liema overtime sar minħabba l- cut over f'Ħaż Żabbar.

ONOR.

FRANCIS ZAMMIT DIMECH: Jiena nformat li l-overtime li jindika l- Onor. Interpellant sejjer jiġi mgħoddi għal ħlas fil-ġranet li ġejjin.

Ajruport,Taqsima Tifi tan-Nar abew,Ajruport,Taqsima Tifi tan-Nar zamf,Ajruport,Taqsima Tifi tan-Nar AJRUPORT - TAQSIMA TIFI TAN-NAR

L-ONOR.

WISTIN ABELA staqsa lill-Ministru għat- Trasport u Komunikazzjoni: Jista' l-Ministru jgħid hemmx ħsieb li s-Sezzjoni tat-Tifi tan-Nar ta' l-Airport Company tiġi b'xi mod riorganizzata bħalma sar f'sezzjonijiet oħra ta' l-Airport Company?

ONOR.

FRANCIS ZAMMIT DIMECH: L-Establishment tat-Taqsima tat-Tifi tan- Nar ta' l-Airport Company ġie ri-organizzat u diġa' bdew il-proċeduri normali biex jimtlew xi vaganzi fl- establishment il-ġdid.

Forzi Armati,Haddiema fit-Turretta tal-Palazz abew,Forzi Armati,Haddiema fit-Turretta tal-Palazz fene,Forzi Armati,Haddiema fit-Turretta tal-Palazz FORZI ARMATI - ĦADDIEMA FIT- TURRETTA TAL-PALAZZ

L-ONOR.

WISTIN ABELA staqsa lill-Prim Ministru: Jista' l-Prim Ministru jgħid kemm hemm personnel jaħdmu it- Turretta tal-Palazz il-Belt biex jikkontrollaw il-movimenti ta' vapuri u bicciet oħra tal- baħar fil- portijiet u ibħra Maltin?

Fuq liema kriterju suldat jiġi magħżul biex jingħata dan ix-xogħol ta' responsabbilta' partikolari?

Dawn il-personnel jircievu xi forma ta' allowance jew kumpens għal dan ix-xogħol?

ONOR.

EDDIE FENECH ADAMI: Ninsab informat li n-numru ta' personnel li jaħdmu fit- Turretta tal-Palazz tal-Belt biex jikkontrollaw il-movimenti ta' vapuri u bċejjeċ oħra tal- baħar fil-portijiet u ibħra Maltin hu ta' wieħed u għoxrin (21).

L-individwi jiġu magħżula skond il-kwalitajiet rikjesti u l-esiġenzi tas- servizz.

Dawn l-individwi ma jirċievu l-ebda forma ta' allowance jew kumpens għax huma fuq dan ix-xogħol partokolari.

Iżda, minħabba l-fatt li x- xogħol fit-Turretta jirrekjedi primarjament konoxxenza ta' proċeduri fir-radju, tingħat trade allowance ta' Radio Operator lil min hu kwalifikat f'din is-sengħa.

Forzi Armati,Patrol boats abew,Forzi Armati,Patrol boats fene,Forzi Armati,Patrol boats FORZI ARMATI - PATROL BOATS

L-ONOR.

WISTIN ABELA staqsa lill-Prim Ministru: Jista' l-Prim Ministru jgħid kemm-il siegħa baħħru kull waħda mill-Patrol boats li l- Armata akkwistat is-sena l-oħra kemm ilhom assenjati mal-Forzi Armati ta' Malta?

Kemm-il siegħa minn dawn kienu fuq xogħol ta' patrol mal-kosta ta' Malta?

Kemm-il siegħa fil- ġimgħa il-Maritime Battery tal- Forzi Armati ta' Malta qed tagħmel patrol mal-kosta ta' Malta?

ONOR.

EDDIE FENECH ADAMI: Ninsab informat li:

Il-patrol boats li ġew akkwistati s-sena l-oħra ħadmu hekk:

a. Mogħtija bħala donazzjoni mill-Gvern Taljan (Ġunju 1992)

Patrol Boats Sighat ta' baħar

P34 143

P36 115

P37 141

b. Mixtrija mingħand il-Gvern Ġermaniż (ippreżentati f'Novembru, 1992)

P30 30

P31 55

P32 95

P33 114

Is-sigħat kollha kienu dovut fuq xogħol ta' patrol kemm vicin il- kosta kif ukoll iktar 'il barra.

Il-Maritime Squadron tagħmel patrol mal-kosta ta' Malta 24 siegħa kuljum.

In- numru ta' patrol boats impjegati f'ħinijiet partikolari jiddependi mill- esiġenzi tas-servizz.

Forzi Armati,Patrol mal-kosta abew,Forzi Armati,Patrol mal-kosta fene,Forzi Armati,Patrol mal-kosta FORZI ARMATI - PATROL MAL-KOSTA

L-ONOR.

WISTIN ABELA staqsa lill-Prim Ministru: Jista' l-Prim Ministru jgħid kemm-il siegħa fil-ġimgħa ssir patrol mill-ajru mal-kosta ta' Malta u fuq l-art mill-Air Squadron tal-Forzi Armati ta' Malta permezz ta' helicopters u/jew ajruplani fixed wings?

Hemm xi rutina jew skeda ta' patrols regolari jew le?

ONOR.

EDDIE FENECH ADAMI: Nassigura lill-Onor.

Membru li l-Air Squadron tal-Forzi Armati ta' Malta tagħmel għadd ta' patrols mill-ajru kuljum, iżda ma jidhirlix li jkun fl- interess tas-sigurta' tal- pajjiż jekk nagħti l- informazzjoni specifika mitluba fil-mistoqsija.

Forzi Armati,Road blocks abew,Forzi Armati,Road blocks fene,Forzi Armati,Road blocks FORZI ARMATI - ROAD BLOCKS

L-ONOR.

WISTIN ABELA staqsa lill-Prim Ministru: Jista' l-Prim Ministru jgħid kemm għamlu road blocks il- Forzi Armati ta' Malta matul ix- xahar ta' Jannar?

Dawn isiru fuq skeda jew programm regolari, jew le?

X'Land patrols regolari isiru mill- membri tal-Forzi Armati ta' Malta?

ONOR.

Membru li l-Forzi Armati ta' Malta jagħmlu land patrols fuq bażi regolari.

Għal raġunijiet ta' sigurta', ma nħossx li għandi nagħti informazzjoni aktar specifika minn hekk.

Forzi Armati,Tahrig fl-isparar abew,Forzi Armati,Tahrig fl-isparar fene,Forzi Armati,Tahrig fl-isparar FORZI ARMATI - TAĦRIĠ FL- ISPARAR

L-ONOR.

WISTIN ABELA staqsa lill-Prim Ministru: Jista' l-Prim Ministru jgħid kemm-il membru tal-Forzi Armati ta' Malta għamel taħriġ ta' sparar matul ix-xahar ta' Jannar ta' din is-sena u kemm- il round ta' ammunition intuża għal dan it-taħriġ?

X'taħriġ militari prattiku l-membri tal- Forzi Armati ingħataw matul Jannar ta' din is-sena, u kemm kien in- numru ta' dawk li rcevew dan it-taħriġ?

ONOR.

EDDIE FENECH ADAMI: Il-membri tal-Forzi Armati jagħmlu t-taħriġ ta' sparar meħtieġ b'mod regolari.

Ma jidhirlix li għandi nagħti aktar dettalji.

Fix-xhur ta' Jannar, membri tal-Forzi Armati ta' Malta ngħataw ukoll taħriġ fis- suġġetti li jidhru hawn taħt:

Infanterija Procedura tar-Radju Użu ta' armi (Weapon training) Taħriġ fiżiku First Aid Taħriġ ta' bdoti Artillerija Drill għall-parati Sigurta' Interna (IS)

Djar tal-Gvern,Tiswijiet pora,Djar tal-Gvern,Tiswijiet falm,Djar tal-Gvern,Tiswijiet DJAR TAL-GVERN - TISWIJIET

L-ONOR.

ALFRED PORTELLI staqsa lill-Ministru għall- Ambjent: Rigward il-"policy" ġdida dwar talbiet għal tiswijiet f'bini tal-Gvern użat bħala residenza:-

1) Kemm-il każ tressaq s'issa quddiem id-dipartiment ġdid?

2) Kif inhuma mqassmin it- talbiet li hemm skond il- policy?

3) Kemm ġew milqugħa?

4) Kemm ġew rifjutati?

5) Xi kemm hi l-istima ta' flus biex jiġu milqugħa t- talbiet li ġew milqugħa s'issa?

ONOR.

MICHAEL FALZON: Jien informat li sa l-ahhar ta' Jannar 1993, id- Dipartiment tal-Bini u Tiswija tad-Djar kellu 1264 kaz ta' talbiet ghal tiswija.

Minn dawn kienu gew spezzjonati 1115 li minnhom:

- gew approvati - 960 - gew rifjutati - 126 - ghadhom indecizi - 29

Dawk approvati huma mqassmin hekk:

a) 69 li jridu tiswija konsiderevoli li trid issir minn kuntrattur wara li ssir sejha ghal offerta.

b) 181 li jinvolvi tiswija li se jsir mid-Dipartiment tal- Manifattura u Servizzi.

c) 380 li jridu xoghol li se jsir direttament min-nies tad- Dipartiment tal-Bini u Tiswija tad-Djar.

d) 330 li jinvolvu xoghol ta' tibjid f'partijiet komuni (jew il-blokki minn barra jew it- tromba minn gewwa).

Ix-xoghol fuq dawn it- tiswijiet inbeda ghall-bidu ta' Frar u dan qed isir fuq dawk it-tiswijiet indikati (b) u (c).

Hu l-hsieb li l-ispiza ssir mill-Lm250,000 allokati fil- Budget ghal dawn it-tiswijiet izda stima dettaljata ta' l- infiq ghal kull kaz partikolari ghad trid tithejja.

Din se tkun possibli ghal kategoriji (a), (b), u (d) izda ghal dawk f'kategorija (c) mhix qed tinzamm stima separata ghal kull kaz billi kif diga' semmejt ix-xoghlijiet isiru direttament minn nies tad- dipartiment.

Oqsma tad-Djar pora,Oqsma tad-Djar falm,Oqsma tad-Djar OQSMA TAD-DJAR

L-ONOR.

ALFRED PORTELLI staqsa lill-Ministru għall- Ambjent: Liema huma dawk l- Oqsma tad-Djar li l-inkwilini li jabitaw f'post tal-Gvern ġew mitluba u ffirmaw ftehim bħal dak li ffirmaw dawk ta' Binja San Martin (Ġebel San Martin, Żejtun) Ftehim ta' Assoċjazzjoni ta' "Binja San Martin Residents' Association"?

X'sar minn dan il-ftehim?

ONOR.

MICHAEL FALZON: Billi ftehim bħal dan isir mill- Awtorita' tad- Djar, nitlob lill-Onor.

Interpellant jirreferi din il-mistoqsija lill- Ministru tas-Sigurta' Socjali.

Djar tal-Gvern,Tiswijiet pora,Djar tal-Gvern,Tiswijiet falm,Djar tal-Gvern,Tiswijiet DJAR TAL-GVERN - TISWIJIET

L-ONOR.

ALFRED PORTELLI staqsa lill-Ministru għall- Ambjent: Jista' l-Ministru jgħid:-

Id-Dipartiment ta' l- Artijiet kemm-il talba kellu għal tiswijiet ta' postijiet tal-Gvern minn Mejju ta' l-1987 sa l-aħħar ta' Jannar, 1993, sena sena?

Kemm minnhom ġew moqdija?

X'kienu b'mod ġeneriku t- talbiet li kien hemm?

Kemm swew flus it-tiswijiet?

ONOR.

MICHAEL FALZON: Id- Dipartiment ta' l-Artijiet ma jzommx l- istatistika mitluba mill-Onor.

Interpellant u biex tingabar din l- informazzjoni irid isir ezami wiehed wiehed ta' kull file ta' kull post tal- Gvern.

Djar tal-Gvern,Tiswijiet pora,Djar tal-Gvern,Tiswijiet hyzg,Djar tal-Gvern,Tiswijiet DJAR TAL-GVERN - TISWIJIET

L-ONOR.

ALFRED PORTELLI staqsa lill-Ministru għas- Sigurta' Soċjali: B'referenza għal dak li ġie rrapportat li qal is-Segretarju Parlamentari tad-Djar Ċensu Galea (vide "In- Nazzjon Tagħna", 15 ta' Frar, 1993, p.5) li fost l-10,000 applikazzjoni hemm madwar 1,000 li għandhom is-saqaf tad-dar tagħhom perikoluż u kkundannat, jista' l-Ministru jgħid kemm minnhom huma okkupati mis- sidien u kemm minn inkwilini?

Dawn kollha jabitaw f'post mhux tal-Gvern?

Hemm minnhom li ġew milqugħa?

F'każ affermattiv kemm hemm u kif huma mqassmin, fis-sens kif tlabt fuq?

ONOR.

GEORGE HYZLER: Din ic- cifra toħroġ skond kif ġie dikjarat fl- applikazzjonijiet għall-abitazzjoni alternattiva.

Naturalment, mhux kull dikjarazzjoni ta' ħsara hi ta' l-istess entita', u kull każ irid jiġi kkonsidrat fuq il- merti tiegħu.

Biex wieħed ikun jaf jekk dawn il- proprjetajiet humiex mikrija jew tas-Sid, iridu jiġu mistħarrġa l- applikazzjonijiet kollha, ħaġa li tieħu żmien twil biex issir.

Ajruport,Terminal micf,Ajruport,Terminal dalj,Ajruport,Terminal AJRUPORT - TERMINAL

L-ONOR.

FREDDIE MICALLEF staqsa lill-Ministru tal- Finanzi: Issa li għaddiet sena minn meta ġie nawgurat it- Terminal il-Ġdid ta' l- ajruport, jista' l-Ministru jgħid jekk huwiex f'pożizzjoni li jgħid kemm ġie jiswa globalment dan il-proġett?

Jista' l-Ministru jagħti breakdown ta' l-ispiża li saret?

Jekk sar xi kalkolu kemm għad iridu isiru spejjeż għall- ħteġijiet bażiċi li għad fadal li jsiru?

ONOR.

JOHN DALLI: Nissuġġerixxi lill-Onor.

Interpellant biex jagħmel id- domanda tiegħu lill-Ministru responsabbli mill-Ambjent.

Ajruport,Terminal micf,Ajruport,Terminal zamf,Ajruport,Terminal AJRUPORT - TERMINAL

L-ONOR.

FREDDIE MICALLEF staqsa lill-Ministru għat- Trasport u Komunikazzjoni: Kemm ġiet tiswa s-sistema kollha ta' l-Air Cooled Liquid Chillers fornut mid-ditta Messrs "York International", tar-Renju Unit għat- Terminal il-Ġdid ta' Ħal Luqa?

Kemm ġie jiswa b'kollox biex ġie armat għal areas kollha tat-Terminal?

Jista' l-Ministru jagħti breakdown tan-nefqa kollha involuta f'dan ix- xogħol?

ONOR.

FRANCIS ZAMMIT DIMECH: Kif jaf l-Onor.

Interpellant ix-xoghol kollu tal-progett tal-bini ta' l-Air Terminal sar mid-Dipartiment tax- Xogholijiet.

Ghalhekk nissuggerixxi li l-mistoqsija ssir lill- Ministeru li tahtu jaqa' d- Dipartiment tax-Xoghlijiet.

L-ONOR.

FREDDIE MICALLEF staqsa lill-Ministru għat- Trasport u Komunikazzjoni: X'kienet ir-raġuni li meta saru l-ispecifications biex it- Terminal il-Ġdid ta' l-ajruport jiġi provdut b'sistema ta' Air Cooled Liquid Chillers ma kienx maħsub ukoll is-sistema ta' heating?

Jista' l-Ministru jispjega kif ħadd ma ħaseb biex jilqa' għall-kesħa li jkun hemm bil- lejl meta t-temperatura tinżel sewwa, tant li matul dawn l- aħħar xhur l-ħaddiema u l- passiġġieri kellhom jgħaddu minn esperjenza xejn pjaċevoli?

ONOR.

FRANCIS ZAMMIT DIMECH: Kif jaf l-Onor.

Interpellant ix-xoghol kollu tal-progett tal-bini ta' l-Air Terminal sar mid-Dipartiment tax- Xogħlijiet.

Ghalhekk nissuggerixxi li l- mistoqsija ssir lill-Ministeru li tahtu jaqa' d-Dipartiment tax-Xoghlijiet.

Ta' min wiehed jinnota li l- Management tal- Malta International Airport Ltd. qatt ma kellu xi lmenti rigward il-"heating" fl-Air Terminal.

L-ONOR.

FREDDIE MICALLEF staqsa lill-Ministru għat- Trasport u Komunikazzjoni: Billi fil-21 ta' Ottubru, 1992, tmien xhur wara l-ftuħ uffiċjali ta' l-Airport Terminal il-Ġdid, l-MIA ħarġet talba għal offerta biex tiġi provduta, installata u kummissjonata sistema ta' heating fl-areas pubbliċi ta' l-Airport Internazzjonali ta' Malta, jista' l-Ministru jgħid kemm-il offerta kien hemm biex isir dan ix-xogħol?

Jekk fil-fatt li din is- sistema ta' heating ma kenitx maħsuba u inkluża fil-pjanijiet oriġinali meta saret is-sistma tal-cooling hijiex qed toħloq problemi biex dan isir issa?

Kemm se jiswa dan ix-xogħol?

ONOR.

FRANCIS ZAMMIT DIMECH: Il-kumpannija Malta International Airport Limited ilha ghal dawn l-ahhar xhur tistudja t-temperaturi fl-Air Terminal fid-dettall, u qeghda tara hemmx htiega ta' titjieb ulterjuri li tista' taghmel f'dan ir-rigward.

Fil-fatt, huwa kompitu tal-Kumpannija li tibqa' ttejjeb s-servizzi fl- ajruport f'kull qasam.

Sabiex jintlahaq dan il- ghan, l-ewwel haga li ghamlet il-Malta International Airport Ltd. meta hadet it-tmexxija tat-terminal f'idejha kien appuntu li bdew jittiehdu passi ulterjuri sabiex ikomplu jitjiebu s- servizzi lill-passiggieri li jghaddu minnu.

Il-kumpannija ma thossx li hemm xi problema ta' "heating" fl-Air Terminal, izda qeghda tippjana tajjeb ghal futur f'dan ukoll.

Il- kumpannija hija mgharrfa li meta l-Air Terminal kien disinjat, kien gie stabbilit u accettat, sew minn naha tal-Gvern bhala klijent u anke minn naha tal- konsulenti, li s-sistema ta' "heating" fl-Air Terminal kellha tigi estiża biss ghal dawk il-postijiet fejn il- passiggieri jkunu weqfin ghal zmien sostanzjali (stationary).

Dan ifisser li l-Air Terminal illum ghandu sistema ta "heating" f'diversi partijiet tieghu nklużi ufficini, cafeterias, certi lounges u swali ohra fis-sulari kollha tieghu.

Pero, minn naha l- ohra, f'dawk il-postijiet fejn passiggieri m'humiex suppost idumu ghal hin twil, kien gie deciz li ma kienx hemm bzonn ghal din is- sistema ta' "heating".

Dawn il-postijiet jinkludu principalment ic-check- in hall, id-departures lounge, l-arrivals hall u l- welcomers hall.

L-MIA Ltd. bhalissa qeghda tistudja l-possibilta' li testendi s-sistema ezistenti ta' "heating".

Dan l-istudju qed isir flimkien ma suggerimenti minn diversi kumpanniji li jifhmu f'dan ix- xoghol kif ukoll fuq bazi ta' "monitoring" kontinwu mill- inginiera tal-MIA Ltd. stess.

Decizjoni finali dwar hemmx bzonn li titkabbar is-sistema ta' heating ghadha ma ttiehdetx.

Ajruport,Instrument Landing System micf,Ajruport,Instrument Landing System zamf,Ajruport,Instrument Landing System AJRUPORT - INSTRUMENT LANDING SYSTEM

L-ONOR.

FREDDIE MICALLEF staqsa lill-Ministru għat- Trasport u Komunikazzjoni: Jista' l-Ministru jgħid jekk l- Instrument Landing System ġdid li skond ir-risposta għall- mistoqsija parlamentari numru 6192 kellu jkun qed jaħdem sa l-aħħar tas-sena li għaddiet issa ġiex commissioned?

Meta hu maħsub li runway 32 u 14 se jkunu t-tnejn armati b'din is-sistema biex għall- ewwel darba wara numru ta' snin is-sitwazzjoni tkun "compliant" ma' l-"ispecifications" ta' l- ICAO?

ONOR.

FRANCIS ZAMMIT DIMECH: Skond il-ftehim tal-kuntratt bejn id- Dipartiment ta' l- Avjazzjoni Civili u d-ditta Thompson-CSF, kien ippjanat li l-ILS tar-Runway 32, kellu jibda jopera sa l-ahhar ta' Jannar 1993 u dak ta' Runway 14 sa Gunju 1993.

Minhabba li meta gie ttestjat l-ILS ta' Runway 32 ma' kien hemmx rizultati pozittivi, d-ditta qeghda taghmel il- modifikazzjoni mehtiega biex l-ILS jiffunzjona skond it-termini tal- kuntratt.

M'hemm l-ebda tibdil fid-data ta' l- operazzjoni ta' l-ILS fuq Runway 14.

Nixtieq nigbed l-attenzjoni ta' l-Onor.

Membru li meta nbniet Runway 32- 14 kien gie deciz li jigi nstallat ILS fuq Runway 32 biss u ghaldaqstant ir- Runway 14 thalliet minghajr ILS ghal numru kbir ta' snin.

Matul din is- sena, ghandna nkunu f'pożizzjoni li jkollna iz-zewg runways 32 u 14 mghammra b'ILS u b'hekk fejn qabel 50% tat-traffiku kien moqdi bil- facilita' ta' ILS, dan il-percentagg jitla' ghal 85%.

Mosta,Traffiku micf,Mosta,Traffiku falm,Mosta,Traffiku MOSTA - TRAFFIKU

L-ONOR.

FREDDIE MICALLEF staqsa lill-Ministru għall- Ambjent: Billi konġestjoni tat-traffiku fil-pjazza Rotunda l-Mosta issa saret ħaġa ta' kuljum u għal ħinijiet twal, u billi din mhix l-ewwel darba li l- Interpellant qed jiġbed l- attenzjoni tal-Gvern dwar il- problema u li tista' tkun solvuta billi titkompla l- bypass li tgħaqqad Vjal l- Indipendenza ma' Triq l- Isperanza, jidhirlu l-Ministru li għandu issa jagħti priorita' għat-twettiq ta' dan ix-xogħol li żgur iservi mhux biss biex isolvi din il-problema iżda ukoll inkonvenjenzi u problemi ambjentali oħrajn?

ONOR.

MICHAEL FALZON: Id- Dipartiment tat-Toroq diġa' ħaseb sabiex tinfetaħ din il- Bypass, iżda minħabba prioritajiet oħra dan qatt ma seħħ.

Wieħed jispera li dan il- proġett ikun jista' jseħħ fil- futur.

Msida,Provvista ta' ilma nict,Msida,Provvista ta' ilma falm,Msida,Provvista ta' ilma MSIDA - PROVVISTA' TA' ILMA

L-ONOR.

TONY NICHOLL staqsa lill-Ministru għall- Ambjent: Qed inressaq ilment ta' koppja anzjana li toqgħod 38, Tower Street, Msida.

Din il-koppja ilha tilmenta mad- dipartiment b'nuqqas ta' ilma minħabba ħsarat fil-kanna ta' l-ilma min-naħa tal-Gvern u applikaw biex din tinbidel madwar sitt ġimgħat ilu.

Minkejja din l-applikazzjoni x- xogħol għadu ma sarx b'konsegwenza ta' tbatija kbira għal din il-koppja anzjana.

Jista' l- Ministru jieħu l-passi metħieġa minnufih biex din il- koppja anzjani tinqeda?

ONOR.

MICHAEL FALZON: Jien infurmat li l-applikazzjoni msemmija mill- Onor. Interpellant saret fil-21 ta' Jannar 1993.

Ix-xoghol se jitwettaq f'qasir zmien.

Id-dewmien fix-xoghol kien dovut ghal fatt li:

Kienu qeghdin jigu introd- otti regoli godda ghall- permessi biex isir it-thaffir fit-toroq, u ma sarx xoghol sakemm dawn gew stabbiliti.

L-ammont ta' xoghol pend- enti huwa kbir u mhux possibbli li kull applikazzjoni li tidhol tigi processata mmedjatament.

Luqa,Trasport pubbliku manc,Luqa,Trasport pubbliku zamf,Luqa,Trasport pubbliku LUQA - TRASPORT PUBBLIKU

L-ONOR.

CHARLES MANGION staqsa lill-Ministru għat- Trasport u Komunikazzjoni: Jista' l-Ministru jordna li s- sistema ta' trasport pubbliku f'Ħal Luqa terġa' lura għar- rotot li kienu jipprevalu qabel?

Ir-rotot ġodda qegħdin jikkawżaw ħafna problemi bin- numru kbir ta' residenti li jgħixu fil-periferiji tal- villaġġ.

ONOR.

FRANCIS ZAMMIT DIMECH: It-tibdil fir-rotta f'Ħal Luqa, meta l- karozzi jkunu fi triqthom lejn il-Belt, sar minħabba l-problemi li kienu jeżistu tul l-istess rotta.

Turizmu bril,Turizmu bong,Turizmu TURIŻMU

L-ONOR.

LEO BRINCAT staqsa lill-Ministru għas- Servizzi Ekonomiċi: Jista' l- Ministru jgħid sena b'sena mill-1987 sal-lum kemm huwa kkalkolat li ġew turisti Malta bħala parti mill-Conference & Incentive Travel?

ONOR.

GEORGE BONELLO DU PUIS: Jien informat li l-NTOM tistma li madwar 40,000 ruħ iżuru l- Gżejjer Maltin biex jippartecipaw f'konferenzi jew fuq żjarat ta' incentiv.

Turizmu,Couriers barranin bril,Turizmu,Couriers barranin bong,Turizmu,Couriers barranin TURIŻMU - COURIERS BARRANIN

L-ONOR.

LEO BRINCAT staqsa lill-Ministru għas- Servizzi Ekonomiċi: X'qed jagħmel is-Segretarjat għat- Turiżmu dwar id-diversi couriers barranin li qed imexxu Conducted Tours madwar il- gżejjer Maltin u Għawdxin b'dannu dirett għall-gwidi Maltin?

ONOR.

GEORGE BONELLO DU PUIS: Ninforma lill-Onor.

Interpellant li fil- permessi li jinhargu lill-couriers jigi stipulat li dawn ma jistghux jahdmu ta' gwidi.

Isiru spezzjonijiet regolari sabiex jigi żgurat li t-tours ikunu mmexxija minn gwidi awtorizzati.

Informat li f'dawn l-ahhar sentejn ma sar l-ebda lment li couriers qed jahdmu ta' gwidi.

Kumpannija MISCO bril,Kumpannija MISCO dalj,Kumpannija MISCO KUMPANNIJA MISCO

L-ONOR.

LEO BRINCAT staqsa lill-Ministru tal- Finanzi: B'kollox kemm għamlet xogħol ta' konsulenza mill-1987 sal-lum il-kumpannija MISCO għall-Gvern u għall- korporazzjonijiet u azjendi parastatali?

ONOR.

JOHN DALLI: L- informazzjoni mitluba għadha qed tinġabar.

Għalhekk risposta tingħata f'xi seduta oħra.

Turizmu bril,Turizmu zamf,Turizmu TURIŻMU

L-ONOR.

LEO BRINCAT staqsa lill-Ministru għat- Trasport u Komunikazzjoni: Billi l-Gvern Malti huwa kommess li jġib turiżmu up- market lejn pajjiżna, jista' l- Ministru jgħid jekk jeżistux u/jew hemmx ħsieb lil jiġi ntrodotti limit fuq "seat only passengers" li jiġu Malta b'titjiriet charter; fuq il- linji addotti minn xi pajjiżi oħrajn tal- Mediterran bħal Ċipru li għandhom "15% limit" fuq passiġġieri "seat only" fuq kull titjira charter?

ONOR.

FRANCIS ZAMMIT DIMECH: Il-Gvern jidhirlu li jista' jilhaq l-ghan tieghu u jkabbar it-Turizmu "up-market" lejn pajjizna minghajr ma jdahhal limiti fuq in-numru ta' passiggieri "seat only".

Jekk u meta jinhass illi l-ammonti ta' passiggieri fuq "seat only" jistghu jaffettwaw it-turizmu "up market" naturalment jittiehdu dawk il-mizuri li jkun hemm bzonn.

Gzira,Rue D'Argens,fond numru 392 bril,Gzira,Rue D'Argens,fond numru 392 gall,Gzira,Rue D'Argens,fond numru 392 GŻIRA: RUE D'ARGENS - FOND NRU.

L-ONOR.

LEO BRINCAT staqsa lill-Ministru ta' l- Intern u Żvilupp Soċjali: Jistgħu jittieħdu passi mill- Awtoritajiet tas-Saħħa billi l- inkwilini ta' 392, Rue D'Argens, il-Gżira li jrabbi ħafna annimali fid-dar tiegħu qed ikollu ħafna refuse ta' l- annimali li qed jinżel mad- drains u outlets oħrajn li qed ifuru u jiżbokkaw f'Cuschieri Street, il-Gżira b'inkonvenjenza kbira għar-residenti ta' din it-triq?

ONOR.

LOUIS GALEA: Wara li saret spezzjoni fil-post imsemmi mill-Onor.

Interpellant, ma setax jiġi kkonfermat dak li qed jallega l-Onor.

Membru.

F'dan il-post instabu 15-il għasfur u sitt ħamimiet.

L-ispettur tas-Saħħa ngħata struzzjonijiet biex minkejja dak kollu, iżomm dan l-ilment taħt sorveljanza regolari.

Kuwajt,Xoghol ghal ditti Maltin bril,Kuwajt,Xoghol ghal ditti Maltin bong,Kuwajt,Xoghol ghal ditti Maltin KUWAJT - XOGĦOL GĦAL DITTI MALTIN

L-ONOR.

LEO BRINCAT staqsa lill-Ministru għas- Servizzi Ekonomiċi: Issa li għaddew għadd kbir ta' xhur mindu ntemmet il-Gwerra tal- Golf, jista' l-Ministru jgħid kemm inkiseb xogħol ta' rikostruzzjoni għal ditti Maltin fil-Kuwait aktar u aktar wara it-taħdidiet governattivi li kienu saru fil-Kuwait biex iwittu it-triq għal kuntratturi u ħaddiema Maltin?

ONOR.

GEORGE BONELLO DU PUIS: Jiddispjaċini li m'għandiex informazzjoni dwar dak li qed jistaqsi l-Onor.

Interpellant.

Attard,Asfaltar ta' toroq musr,Attard,Asfaltar ta' toroq falm,Attard,Asfaltar ta' toroq ATTARD - ASFALTAR TA' TOROQ

L-ONOR.

RICHARD MUSCAT staqsa lill-Ministru għall- Ambjent: Filwaqt li napprezza li qed issir riforma sħiħa fil- Ministeru għall-Ambjent inkluża dik tat-tiswija tat-toroq u servizzi varji, jista' l- Ministru jgħin biex tingħata l- priorita' li tixraq fil-ħidmna kollha meħtieġa fit- toroq u fl- ambjent ġenerali tal-Housing Estate ta' wara Santa Katerina kollu f' H'Attard b'mod li jittaffa l-inkonvenjent kbir li jeżisti?

ONOR.

MICHAEL FALZON: Ix- xoghol fit-toroq tal-Housing Estate ta' wara Santa Katerina (Tal-Fuklar) hu mdahhal fil- programm tax-xoghlijiet li jridu jsiru.

Nahseb li l-Onor.

Interpellant jifhem li xoghlijiet simili huma ppjanati madwar Malta kollha.

Attard,Sinjali tat-traffiku musr,Attard,Sinjali tat-traffiku gall,Attard,Sinjali tat-traffiku ATTARD - SINJALI TAT-TRAFFIKU

L-ONOR.

RICHARD MUSCAT staqsa lill-Ministru ta' l- Intern u Żvilupp Soċjali: Jista' l-Ministru jara li No Parking Sign fi Triq il-Kbira, H'Attard (ħdejn il-funtana) terġa' tiġi mwaħħla mal-ħajt fejn kienet peress illi diversi vetturi qed jipparkjaw f'dan il-post fejn l-ispazju huwa ridott ħafna?

ONOR.

LOUIS GALEA: Id- Dipartiment tax-Xogħlijiet ġie mitlub jerġa' iwaħħal din it- tabella.

Attard,Tindif pubbliku musr,Attard,Tindif pubbliku falm,Attard,Tindif pubbliku ATTARD - TINDIF PUBBLIKU

L-ONOR.

RICHARD MUSCAT staqsa lill-Ministru għall- Ambjent: Peress li l-għalqa (art pubblika) ta' Triq il- Linja wara d-depot l-antik f' H'Attard ġiet ridotta għal kważi miżbla bi ġrieden jiġru kullimkien b'detriment għas- saħħa tar-residenti barra milli hija eyesore, jista l-Ministru jara li ssir tindifa imqar bħalma sar fl-għalqa l-oħra ftit metri bogħod fl-istess triq?

ONOR.

MICHAEL FALZON: Tlabt biex isir intervent biex jitnaddaf il-post kif issuġġerixxa l-Onor.

Membru.

Birkirkara,Traffiku musr,Birkirkara,Traffiku gall,Birkirkara,Traffiku BIRKIRKARA - TRAFFIKU

L-ONOR.

RICHARD MUSCAT staqsa lill-Ministru ta' l- Intern u Żvilupp Soċjali: Jista' l-Ministru jintervjeni biex jara li jsiru sleeping policemen fi Triq Santu Rokku, Birkirkara peress illi t- traffiku intens u over speeding li jgħaddi minn din it-triq dejqa qed joħloq periklu serju għar-residenti u pedestrians?

ONOR.

LOUIS GALEA: Ninforma lill-Onor.

Interpellant li t- talba tiegħu se titressaq quddiem il-Bord għall-Kontroll tat-Traffiku għall- konsiderazzjoni.

Ta Qali,Area ta' rikreazzjoni musr,Ta Qali,Area ta' rikreazzjoni gall,Ta Qali,Area ta' rikreazzjoni TA QALI - AREA TA' RIKREAZZJONI

L-ONOR.

RICHARD MUSCAT staqsa lill-Ministru ta' l- Intern u Żvilupp Soċjali: Peress li daħlet drawwa ħażina li kwantita' kbira ta' karozzi jinvadu l-area tar-rikreazzjoni fil-Park ta' Ta' Qali li qed tikkawża periklu għal mijiet ta' familji, inklużi anzjani u tfal, waqt il-passiġġati għall- arja, jista' l-Ministru jara li jittieħdu passi ħalli dawn l- areas jiġu ikklerjati mill- vetturi abbużivi?

ONOR.

LOUIS GALEA: Jien informat li l-Pulizija se tieħu passi dwar dan l- ilment.

Dip tas-Sahha,Xiri ta' blood products,Kumitat gree,Dip tas-Sahha,Xiri ta' blood products,Kumitat gall,Dip tas-Sahha,Xiri ta' blood products,Kumitat DIPARTIMENT TAS-SAĦĦA: XIRI TA' BLOOD PRODUCTS - KUMITAT

L-ONOR.

EDWIN GRECH staqsa lill-Ministru ta' l- Intern u Żvilupp Soċjali: Jista' l-Ministru jikkonferma li d-Dipartiment tas-Saħħa iwaqqaf kumitat għax-xiri ta' Blood Products?

Jekk fl-affermattiv, jista' l-Ministru jagħti l-lista tal- membri ta' dan il-Kumitat, u min hu c-Chairman tiegħu?

ONOR.

LOUIS GALEA: Dan il- Kumitat għax-xiri ta' Blood Products ilu mwaqqaf minn 1988.

Il-membri ta' dan il-kumitat huma l-Onor.

Prof. J. Rizzo Naudi bħal c-Chairman, Dr G. Xerri SMO, Dr R. Schembri Wismayer, Dr. A. Galea Debono, Mr C. Marguerat, Ms. J. Fava u Mrs M. Maistre bħala rappreżentanta tas-Soċjeta' tal-Haemophiliacs.

Sliema,Provvista ta' elettriku gree,Sliema,Provvista ta' elettriku falm,Sliema,Provvista ta' elettriku SLIEMA - PROVVISTA TA' L- ELETTRIKU

L-ONOR.

EDWIN GRECH staqsa lill-Ministru għall- Ambjent: Jista' l- Ministru jgħid kemm kien in-numru ta' rapporti ta' ħsara fis-servizz Elettriku li irċieva fuq bażi ta' Emerġenza l-uffiċċju ta' Enemalta fid- Distrett ta' Tas- Sliema il-ġimgħa 19 ta' Frar, 1993 minħabba il-maltemp matul il-lejl ta' qabel?

ONOR.

MICHAEL FALZON: Jien informat li fid-19 ta' Frar, 1993 ġew irrapportati 26 ħsara fl-uffiċċju tad-distrett ta' Tas-Sliema tal- Korporazzjoni Enemalta.Sptarijiet,Infermiera gree,Sptarijiet,Infermiera gall,Sptarijiet,Infermiera SPTARIJIET - INFERMIERA

L-ONOR.

EDWIN GRECH staqsa lill-Ministru ta' l- Intern u Żvilupp Soċjali: Nixtieq nistaqsi l-Ministru għaliex hu aċċettabbli u permessibbli li infermiera speċjalment ta' ċerta' seniority jitħallew jaħdmu f'pożizzjonijiet ta' Medical Representatives waqt li għadhom jokkupaw pożizzjonijiet mal- Gvern?

ONOR.

LOUIS GALEA: Ninsab informat li mill-ebda rekord ma jirrizulta li xi infermier/a talab jew ghandu tali permess u jien ma naf bl-ebda infermiera li jahdmu f'pozizzjonijiet ta' Medical Representatives waqt li ghadhom jokkupaw il-kariga mal- Gvern.

L-Onor.

Membru jista' jghaddili xi taghrif li jista' ghandu, anke konfidenzjalment.

Stabbilimenti ta' l-ikel,Levy nict,Stabbilimenti ta' l-ikel,Levy dalj,Stabbilimenti ta' l-ikel,Levy STABBILIMENTI TA' L-IKEL - LEVY

L-ONOR.

TONY NICHOLL staqsa lill-Ministru tal- Finanzi: Jista' l- Ministru jgħid kemm daħħal flus il-Gvern mit-taxxa fuq l-infiq fuq ikel fir- ristoranti etc. matul l- 1992?

ONOR.

JOHN DALLI: Ninforma lill-Onor.

Interpellant li matul l-1992 il- Gvern daħħal Lm1,216,528 mit-taxxa fuq l- infiq fuq ikel mir-ristoranti.

Ta' l-Ibragg,Servizz tad-drenagg nict,Ta' l-Ibragg,Servizz tad-drenagg falm,Ta' l-Ibragg,Servizz tad-drenagg TA' L-IBRAĠĠ - SERVIZZ TAD- DRENAĠĠ

L-ONOR.

TONY NICHOLL staqsa lill-Ministru għall- Ambjent: Jista' l- Ministru jgħid jekk u meta se jsir xi xogħol ta' estensjonijiet għas- servizz tad-drenaġġ f'Ta' l- Ibraġġ speċjalment fl-inħawi tal-Halland Hotel?

ONOR.

MICHAEL FALZON: Jien informat li se jinbdew il- proceduri meħtieġa biex dan ix- xogħol ta' estensjoni tas- servizz ta' drenaġġ isir matul din is-sena.

Pulizija,Serq ta' Vetturi nict,Pulizija,Serq ta' Vetturi gall,Pulizija,Serq ta' Vetturi PULIZIJA - SERQ TA' VETTURI

L-ONOR.

TONY NICHOLL staqsa lill-Ministru ta' l- Intern u Żvilupp Soċjali: Jista' l-Ministru jgħid kemm ġew irrapportati lill-pulizija każijiet ta' serq ta' vetturi fl-1992?

Kemm minnhom reġgħu nstabu?

Kemm tressqu persuni l-Qorti fuq serq ta' vetturi?

ONOR.

LOUIS GALEA: Kazijiet ta' serq ta' vetturi fl-1992, kien hemm 1,445, minnhom instabu - 479.

Minn dawn, kien hemm 56 kaz li tressqu quddiem il-Qorti dwar serq ta' vetturi.

Distrett Numru IX,Talbiet ghall-Akkomodazzjoni nict,Distrett Numru IX,Talbiet ghall-Akkomodazzjoni hyzg,Distrett Numru IX,Talbiet ghall-Akkomodazzjoni Distrett Numru X,Talbiet ghall-Akkomodazzjoni nict,Distrett Numru X,Talbiet ghall-Akkomodazzjoni hyzg,Distrett Numru X,Talbiet ghall-Akkomodazzjoni DISTRETT NUMRU IX/X - TALBIET GĦALL-AKKOMODAZZJONI

L-ONOR.

TONY NICHOLL staqsa lill-Ministru għas- Sigurta' Soċjali: Jista' l- Ministru jgħid kemm għandu każijiet pendenti ta' talbiet għal akkomodazzjoni minn persuni li joqogħdu:

(a) Msida

(b) Gżira

(c) San Ġiljan

(d) Sliema?

ONOR.

GEORGE HYZLER: Peress li nbeda proċess li permezz tiegħu qed niddentifikaw dawk l-applikanti li huma ripetuti bla bżonn, nitlob l-Onor.

Interpellant jistenna sakemm dan il-proċess ikun kollu lest.

Telemalta,Hlas ta' kontijiet spil,Telemalta,Hlas ta' kontijiet zamf,Telemalta,Hlas ta' kontijiet TELEMALTA - ĦLAS TA' KONTIJIET

L-ONOR.

LINO SPITERI staqsa lill-Ministru għat- Trasport u Komunikazzjoni: Fl-aħħar ta' Diċembru 1992, il- Korporazzjoni Telemalta kemm kellha aged debtors fost is- subscribers tas-servizz tat- telefon, jiġifieri debtors li ma ħallsux żewġ kontijiet konsekuttivi?

X'kien il- valur totali outstandings?

ONOR.

FRANCIS ZAMMIT DIMECH: F'dawk li huma kontijiet lokali tat- telephones jahdmu fl-ahhar ta' Dicembru, 1992, il- Korporazzjoni kellha arretrati ta' madwar Lm3,973,052.

Dan minbarra, naturalment, l-ammont dovut fuq l-ahhar kont mahrug, jigifieri d-December, 1992 quarter.

B'Kollox, fl-ahhar ta' Dicembru, 1992 il- Korporazzjoni kellha Lm8,596,232 f'debituri fuq kontijiet lokali ta' telephones jahdmu.

Apparti dawn hemm madwar Lm1,126,612 dovuti minn ex-abbonati li kellhom il-linja maqtugha.

Debituri fuq kontijiet ghal sejhiet ghal barra minn Malta bl-ghajnuna ta' l-operator ilahhqu Lm630,548 fl-ahhar ta' Dicembru 1992.

Minn dawn, Lm352,358 huma b'arretrati u Lm170,061 huma dovuti minn ex- abbonati li kellhom il-linja maqtugha.

Telemalta, hlas ta' kontijiet spil,Telemalta, hlas ta' kontijiet zamf,Telemalta, hlas ta' kontijiet TELEMALTA - ĦLAS TA' KONTIJIET

L-ONOR.

LINO SPITERI staqsa lill-Ministru għat- Trasport u Komunikazzjoni: X'inhi l-proċedura li timxi biha l-Korporazzjoni Telemalta dwar kontijiet għas-servizzi li toffri hi li jibqgħu ma jitħallsux?

Xi twissijiet jingħataw lil min jitilgħulu l-arretrati?

Jista' l-Ministru jassigura li kulħadd qiegħed jiġi ttrattat xorta waħda?

ONOR.

FRANCIS ZAMMIT DIMECH: Il-procedura ta' kontroll fuq id-debituri li tapplika l- Korporazzjoni Telemalta f'dak li huwa servizz tat-telephone hi hekk:

Kull min johroglu kont li juri arretrati jkollu twissija awtomatika ta' sospensjoni tas- servizz permezz ta' printing fuq il-kont stess.

Dan jinghata twissija ta' 15-il gurnata cans biex jirregolarizza s- sitwazzjoni.

Jekk dan il-pagament jibqa' ma jsirx, il-Korporazzjoni tista' minn hin ghall-iehor tissospendi s-servizz.

Bhalissa, l-procedura hi li skond programm definit, tintbaghat ittra finali lill- abbonat fejn dan jinghata tlett ijiem cans biex ihallas.

Dan il-programm jikkonsisti fi studju ta' kull numru b'arretrati f'perjodu ta' sitt xhur.

Jekk jibqa' ma jithallasx allura s-servizz jigi sospiz.

Il-mira hi li kull servizz b'arretrati jigi studjat mill-aktar fis possibli.

Minhabba n-numru kbir ta' kazi b'arretrati, madanakollu, ma jistghux jigu ttrattati n-numri kollha f'salt.

Dawn ghalhekk, jigu ttrattati ftit ftit.

Wara madwar tlett xhur li s- servizz ikun sospiz u hlas jibqa' ma jsirx, allura tigi mnehhija l-linja kompletament biex ikun jista' jinqeda haddiehor biha.

Azzjoni legali tibqa' tittiehed fuq il-kaz.

Ikun hemm certa kazi li, minhabba ragunijiet umanitarji u cirkostanzi partikolari, jigu ttrattati b'mod specjali.

Dawn jistghu jigu moghtija cans ihallsu bin-nifs.

Konkos,Produzzjoni psaj,Konkos,Produzzjoni bong,Konkos,Produzzjoni KONKOS - PRODUZZJONI

L-ONOR.

JOSEPH PSAILA SAVONA staqsa lill-Ministru għas-Servizzi Ekonomiċi: Xi produzzjoni ta' ready mix concrete hawn fil-pajjiż?

X'kontroll isir fuq il- kwalita' biex jiġi protett il- konsumatur u biex eventwalment inkunu konformi ma standards Ewropej?

ONOR.

GEORGE BONELLO DU PUIS: Ninsab informat li l-valur tal- produzzjoni ta' ready mix concrete jista' jinkiseb mill- Uffiċċju Centrali ta' l- Istatistika.

Dwar it-tieni parti tal- mistoqsija kontroll fuq ready mix concrete li jintuza mill- Gvern isir mill-Ufficjali fil- Ministeru ta' l-Ambjent.

Fil- każ tal-privat dan suppost isir mill-perit responsabbli ghall- bini.

Sptarijiet,Pazjenti msiefra ghal kura psaj,Sptarijiet,Pazjenti msiefra ghal kura gall,Sptarijiet,Pazjenti msiefra ghal kura SPTARIJIET - PAZJENTI MSIEFRA GĦAL KURA

L-ONOR.

JOSEPH PSAILA SAVONA staqsa lill-Ministru ta' l-Intern u Żvilupp Soċjali: X'policy jadotta id-Dipartiment tas-Saħħa fir-rigward ta' dawk il-pazjenti li minn jeddhom imorru għal kura barra minn Malta u imbagħad jitolbu ħlas lura ta' xi spejjeż?

F'liema każi jgħin u minn naħa l-oħra kif jilqa' kontra abbużi?

Tali pazjenti jiġu sottomessi għal means test?

ONOR.

LOUIS GALEA: Min imur ghall-kura barra minn Malta min jeddu ma jinghatax ghajnuna.

Kazi verament genwini jigu mistharga mit-Treatment Abroad Advisory Committee u dawk li jkollhom ragun jigu refunded dak l-ammont li d- dipartiment kien ihallas kieku kienu saru l-proceduri normali u kienu jikkwalifikaw li jintbaghtu ghall-kura barra minn Malta.

Xorb Alkoholiku psaj,Xorb Alkoholiku gall,Xorb Alkoholiku XORB ALKOHOLIKU

L-ONOR.

JOSEPH PSAILA SAVONA staqsa lill-Ministru ta' l-Intern u Żvilupp Soċjali: Jista' l-Ministru jagħti informazzjoni forsi b'risposta għal xi mistoqsijiet parlamentari oħrajn, fuq il- prekawzjoni li tittieħed biex tfal taħt l-eta' ma jkunux jistgħu jixtru xorb alkoħoliku?

Fil-fatt billi l-liġi ma tippreskrivi ebda eta', meta hemm il-ħsieb li ta' lanqas isir dan?

ONOR.

LOUIS GALEA: Nirreferi lill-Onor.

Membru għat-tweġiba li tajt għall-mistoqsija parlamentari numru 2402 fis- Seduta Numru 26.

Sptarijiet,San Luqa,Tobba gree,Sptarijiet,San Luqa,Tobba gall,Sptarijiet,San Luqa,Tobba SPTAR SAN LUQA - TOBBA

L-ONOR.

EDWIN GRECH staqsa lill-Ministru ta' l- Intern u Żvilupp Soċjali: Kemm jaħdmu tobba fl-E&A Department, fl-Isptar San Luqa?

X'pożizzjoni jokkupaw?

Kif inhi s-sistema tax-Shift li jintuża?

Kemm ikun hemm tobba għassa f'kull shift matul il-ġurnata u bil-lejl?

Hemm konsulent li huwa responsabbli għal dan id- dipartiment?

ONOR.

LOUIS GALEA: Ninsab informat li fid-Dipartiment ta' l-Emergenza ta' l-Isptar San Luqa hemm jahdmu 24 tabib fil- grad ta' PMO I.

Dawn jahdmu fuq sistema ta' sitt shifts b'erba' tobba f'kull shift.

Mit- 8.00 a .m. sa l-10.p.m., ikun hemm sa tmien tobba ghassa waqt li matul il- lejl, bejn l-10.00 p.m. u t-8.00 a.m. ikun hemm sa erba' tobba.

Ma' dawn hemm ukoll Senior Registrar fl-Ortopedija, Registrar fil- Medicina kif ukoll Senior House Officer fil- Kirurgija.

Mr Charles Sciberras, konsulent ortopediku huwa responsabbli ghal dan id- Dipartiment.

Sptarijiet,San Luqa,Xoghlijiet gree,Sptarijiet,San Luqa,Xoghlijiet gall,Sptarijiet,San Luqa,Xoghlijiet SPTAR SAN LUQA - XOGĦLIJIET

L-ONOR.

EDWIN GRECH staqsa lill-Ministru ta' l- Intern u Żvilupp Soċjali: Jista' l-Ministru jgħid hux qiegħed isir xogħol fil-preżent fil- blokk il-ġdid fl-Isptar San Luqa li hu intenzjonat li jakkomoda l-E&A Department u swali ta' Operazzjonijiet fl- Ortopedija?

Jekk ix-xogħol huwa wieqaf, jista' l-Ministru jgħid għaliex, meta dan ix- xogħol kien inbeda fuq erba' snin ilu?

ONOR.

LOUIS GALEA: Ninsab informat li bhalissa qed isir hafna xoghol fil- blokk imsemmi li jinkludi stallazzjoni ta' sistema ta' 'medicalgases', 'airconditioning', 'electrical' u 'mechanical services', ecc., kif ukoll xoghol iehor fuq zewg 'operating theatres'.

Sptarijiet,San Luqa,Refurbishing gree,Sptarijiet,San Luqa,Refurbishing gall,Sptarijiet,San Luqa,Refurbishing SPTAR SAN LUQA - REFURBISHING

L-ONOR.

EDWIN GRECH staqsa lill-Ministru ta' l- Intern u Żvilupp Soċjali: Riċentement il-Ministru ta lista ta' Membri ta' Kumitat li se jieħu ħsieb ir-refurbishing ta' l-Isptar San Luqa (PQ 8176).

Jista' l-Ministru jgħid jekk dan il-Kumitat kienx diġa' ġie mwaqqaf?

Jekk fl-affermattiv, għaliex kien hemm il-bżonn li jitwaqqaf Kumitat ieħor?

ONOR.

LOUIS GALEA: Nirreferi l-Onor.

Membru għat-tweġibiet mogħtija għall-mistoqsijiet parlamentari nri 7030 u 8176.

Qormi,Provvista ta' ilma spil,Qormi,Provvista ta' ilma falm,Qormi,Provvista ta' ilma QORMI: TRIQ PINTO - ILMA

L-ONOR.

LINO SPITERI staqsa lill-Ministru għall- Ambjent: Jaf il- Ministru li r-residenti ta' Pinto Junction 2, Pinto Street, Ħal Qormi ilhom madwar sitt xhur bla ilma jew bi pressa baxxa ħafna?

Jista' jieħu passi urġenti biex il-qagħda tirranġa?

ONOR.

MICHAEL FALZON: Tweġiba tingħata f'seduta oħra.

Kunsill ta' l-Ewropa,Boroz ta' studju psaj,Kunsill ta' l-Ewropa,Boroz ta' studju demg,Kunsill ta' l-Ewropa,Boroz ta' studju KUNSILL TA' L-EWROPA - BOROZ TA' STUDJU

L-ONOR.

JOSEPH PSAILA SAVONA staqsa lill-Viċi Prim Ministru u Ministru ta' l- Affarijiet Barranin: Nagħmel referenza għar-risposta tal- mistoqsija parlamentari numru 7868.

Jidher li xi fellowships ġew irtirati mill-Kunsill għax ma ġewx approprjati fondi għall- 1993 għal fellowships individwali fil-Kamp tas- Social Welfare, Employment & Vacational Training u dan ukoll meta kienu diġa' ġew magħżula xi kandidati.

Jista' l-Vici Prim Ministru jagħti aktar informazzjoni fuq dan?

Dawn l-istess kandidati jistgħu jiġu mogħtija referenza għal xi fellowships is-sena d- dieħla meta nimmaġina li l- fondi din id-darba jkunu approprjati.

ONOR.

GUIDO DE MARCO: Il- programm ta' fellowships imsemmi mill-Onor.

Interpellant kien wieħed minn dawk li ntlaqtu minħabba kwestjoni ta' finanzi fl-Estimi tal-Kunsill ta' l-Ewropa ta' din is-sena.

Fil-fatt, kien hemm tnaqqis sostanzjali fil-programm inter- governattiv kollu.

Darba ma ġewx approvati l-finanzi meħtieġa, kellu jiġu sospiż il- programm.

Fuq il-proposta li l- kandidati li diġa' kienu ġew magħżula għal dawn il- fellowships jiġu mogħtija preferenza għas-sena d-dieħla, ninforma lill- Onor. Membru li l-proceduri ta' għażla huma kkontrollati minn Strasbourg.Dip ta' l-Artijiet,Trasferiment ta' art bonm,Dip ta' l-Artijiet,Trasferiment ta' art falm,Dip ta' l-Artijiet,Trasferiment ta' art ZEBBUG - TRASFERIMENT TA' ART

L-ONOR.

MICHAEL BONNICI staqsa lill-Ministru għall- Ambjent: Il- parti ta' Triq li ttieħdet minn proprjetarju ta' dar bl-isem "Lelluxa" li tiġi biswit Siġġiewi Road, f'Ħaż Żebbug kellha l-approvazzjoni tad- Dipartiment ta' l-Artijiet sabiex tagħmel u tieħu parti ta' l-istess triq għal rinovament li sar?

Jekk fl-affermattiv, meta ħarġet l-offerta?

Kemm kienet l-aktar waħda vantaġġjuża?

ONOR.

MICHAEL FALZON: Id- Dipartiment ta' l-Artijiet m'approva ebda trasferiment ta' art fis-sit msemmi.

Lanqas ma rrizulta li hemm xi talba ghal dan l-iskop.

Fil-fatt passi legali bdew jittiehdu kontra l-persuna li okkupat parti mit-triq imsemmija.

Counter Trade manc,Counter Trade bong,Counter Trade COUNTER TRADE

L-ONOR.

CHARLES MANGION staqsa lill-Ministru għas- Servizzi Ekonomiċi: Jista' l- Ministru jgħid x'inhuma l- funzjonijiet tal-Counter trade illum?

Il-funzjonijiet tagħha ġew assunti parzjalment jew totalment minn xi kumpannija privata?

Jekk iva, liema hija din il-kumpannija?

X'inhuma l-kriterji li fuqhom counter trade tgħin lil ditti/kumpanniji Maltin?

ONOR.

GEORGE BONELLO DU PUIS: Nissuġġerixxi lill-Onor.

Interpellant jagħmel il- mistoqsija lill-Ministru ta' l- Affarijiet Barranin.

Telemalta,Offerta Nru. SU Tel 1592 mizj,Telemalta,Offerta Nru. SU Tel 1592 zamf,Telemalta,Offerta Nru. SU Tel 1592 TELEMALTA - OFFERTA NRU.

SU TEL 1592

L-ONOR.

JOE MIZZI staqsa lill-Ministru għat-Trasport u Komunikazzjoni: Jista' l- Ministru jgħid min kien is- supplier li ħa t- tender No. SU TEL 1592 li ħarġet Telemalta u kemm ġiet tiswa t-tender?

ONOR.

FRANCIS ZAMMIT DIMECH: It-tender numru SUP/TEL/15/92 li kienet harget il-Korporazzjoni Telemalta ghall-provvista u twahhil ta' "Coded Stickers" fuq il-karrozzi tal-Korporazzjoni nghatat lil Dormax Press ta" Triq l-Industrija, Qormi ghas-somma ta' Lm1005, li kienet l-orhos offerta.

Kalkara,Provvista ta' l-ilma mizj,Kalkara,Provvista ta' l-ilma falm,Kalkara,Provvista ta' l-ilma KALKARA - PROVVISTA TA' L-ILMA

L-ONOR.

JOE MIZZI staqsa lill-Ministru għall-Ambjent: Iktar minn sena ilu fi Triq il- Konvoj ta' Santa Marija, il- Kalkara, għaddew main ta' l- ilma ġdid.

Jista' l-Ministru jieħu l- passi meħtieġa biex mill-aktar fis possibbli jitqabbdu l- pajpijiet ta' l-ilma, biex ir- residenti ta' dawk l-akkwati jkun jista' jkollhom l-ilma, għaliex il-pajpijiet li hemm bħalissa ma jistax jgħaddi l- ilma għaliex huma żgħar?

ONOR.

MICHAEL FALZON: Jien infurmat li l-kanen bhalissa uzati minn residenti ta' Triq il-Konvoy ta' Santa Marija, l- Kalkara, huma ta' natura temporanja.

Xi xhur ilu tqieghdu l-kanen permanenti f'din it-triq izda minhabba problemi li nqalghu wara, ma kienx possibbli li dawn jinghaqdu mal-bqija tas- sistema tad-distribuzzjoni.

Il-problemi huma marbuta mal- fatti li fuq naha wahda ghad hemm hafna blat x'jitqatta' qabel ma tigi ffurmata t-triq filwaqt li fuq in-naha l-ohra, l- art hija privata.

Ministeru ta' l-Intern,Applikazzjoni għal hajjata spil,Ministeru ta' l-Intern,Applikazzjoni għal hajjata gall,Ministeru ta' l-Intern,Applikazzjoni għal hajjata MINISTERU TA' L-INTERN - APPLIKAZZJONI GĦAL ĦAJJATA

L-ONOR.

LINO SPITERI staqsa lill-Ministru ta' l- Intern u Żvilupp Soċjali: Jista' l-Ministru jgħid meta ħarġet l-aħħar sejħa interna għal applikazzjonijiet għal Tailor Grade D?

Kemm kienu applikaw?

Saru xi trade tests?

Meta?

Kemm se jiġu maħtura minn dawk li applikaw?

Meta?

ONOR.

LOUIS GALEA: Ninsab informat li l-ahhar sejha interna ghall- applikazzjonijiet ghall-'Tailor', Grupp 'D', saret fit-12 ta' Frar 1992 permezz ta' O.P.M. Circular Nru 13/92.

Kien hemm 34 applikazzjoni.

Il-proċess ta' l-ghazla ghadu mhux iffinalizzat u ghalhekk m'inix f'pozizzjoni li nirrispondi ghall-ahhar erba' partijiet tal-mistoqsija.

Marsa,Ix-Xatt,Karozza mitluqa spil,Marsa,Ix-Xatt,Karozza mitluqa gall,Marsa,Ix-Xatt,Karozza mitluqa MARSA: IX-XATT - KAROZZA MITLUQA

L-ONOR.

LINO SPITERI staqsa lill-Ministru ta' l- Intern u Żvilupp Soċjali: Jista' l-Ministru jara li karozza (chassis) li ntelqet abbandunata f'Jetties Wharf, Marsa tiġi mneħħija?

ONOR.

LOUIS GALEA: Qed jittieħdu passi biex din il- karozza titneħħa.

Santa Venera,Bini ta' showroom debj,Santa Venera,Bini ta' showroom falm,Santa Venera,Bini ta' showroom SANTA VENERA - BINI TA' SHOWROOM

L-ONOR.

JOE DEBONO GRECH staqsa lill-Ministru għall- Ambjent: Jista' l-Ministru jikkonferma li fid-dawra bejn Triq l-Indjana ma' Triq l- Imdina f'Santa Venera kien hemm triq pubblika u asfaltata għal aktar minn tmien snin tal- wiesgħa ta' tletin pied li ġiet imkissra minn xi ħadd li jrid jibni showroom biex dan kabbar l-art li kellu u qed itella' bla ma għandu permess, saħansitra l-art fejn kisser?

Hekk ġiegħel lill-Gvern jesproprja biċċa art oħra mingħand terzi persuni, biex issa t-triq il-ġdida ġiet kollha miftuħa fuq art li forsi din setgħet saret mill-gnien in kwestjoni?

ONOR.

MICHAEL FALZON: Il- linja tad-dawra msemmija tbiddlet bil-mod li semma' l- Onor. Interpellant disgha snin ilu, fi Frar 1984 meta kienet giet approvata mill-Ministru ta' dak iz-zmien.

Il-bini li kien qed jinbena bil-permess segwa l-linja kif kienet saret dak iz-zmien.

Jirrizulta li sadanittant il- permess skada izda ma sar ebda xoghol wara din l-iskadenza.

L-esproprjazzjoni ta' l-art quddiem dik id-dawra kienet necessarja biex ikun jista' jsir il-gnien pubbliku li qed isir flok ir-'roundabout' forma ta' salib tal-Kavallieri li kien sar fuq art privata minn haddiema tal- Gvern - x'aktarx tad-Dipartiment ta' l- Agrikoltura - qabel Mejju 1987.

Inzid nghid li s-sid ta' l- art li giet esproprjata kien xtara l-istess art hafna wara li kienet saret il-bidla fil- linja.

Naxxar,Tindif pubbliku farm,Naxxar,Tindif pubbliku falm,Naxxar,Tindif pubbliku NAXXAR - TINDIF PUBBLIKU

L-ONOR.

MICHAEL FARRUGIA staqsa lill-Ministru għall- Ambjent: Fl- area tas- Sgħajtar, in-Naxxar hemm diversi munzelli taż-żibel u terrapien.

Meta hemm il-ħsieb li ssir tindifa kif imiss lil din l- area?

ONOR.

MICHAEL FALZON: Kif dejjem isir fejn ikun hemm bzonn, it-Taqsima ta' l-Indafa Pubblika taghmel l-intervent mehtieg biex jitnaddaf zibel u skart.

Dan izda jista' jsir bl- efficjenza mixtieqa meta t- triqat u xoghol iehor ta' 'landscaping' ikun lest.

Fuq kollox il-materjal imsemmi ntefa' hemm minn nies li ngħataw plots tal- HOS issussidjati mill-Gvern.

Gholi tal-hajja farm,Gholi tal-hajja dalj,Gholi tal-hajja GĦOLI TAL-ĦAJJA

L-ONOR.

MICHAEL FARRUGIA staqsa lill-Ministru tal- Finanzi: Issa li għaddew tlett xhur mill-Budget 1993, jista' l-Ministru jgħid liema kienu dawk l-oġġetti li għolew minn dak inhar sal-lum u b'kemm il-perċentaġġ dawn l-istess oġġetti għolew?

ONOR.

JOHN DALLI: Il- prezzijiet ta' oġġetti essenzjali jiġu ppubblikati fil-Gazzetta tal-Gvern.

L-Onor.

Interpellant għalhekk huwa ġentilment mitlub jikkonsulta din il- gazzetta.

Sptarijiet,San Luqa,Photocopier farm,Sptarijiet,San Luqa,Photocopier gall,Sptarijiet,San Luqa,Photocopier SPTAR SAN LUQA - PHOTOCOPIER

L-ONOR.

MICHAEL FARRUGIA staqsa lill-Ministru ta' l- Intern u Żvilupp Soċjali: Peress li l-photocopier li tintuża għat-tenders tal- General Stores ta' l-isptar San Luqa ilha bil-ħsara, fejn qed isiru l- photocopies tat-tenders li joħorġu minn dan id- dipartiment?

Kemm intnefqu flus s'issa biex jintuża servizz f'post ieħor minħabba din il-ħsara?

ONOR.

LOUIS GALEA: Peress illi l-'General Stores' ma johrog l-ebda 'tenders', nassumi li l-Onor.

Interpellant qieghed jalludi ghall-'Medical Stores'.

Fil-'Medical Stores' hija li s-'stencilling machine' li ilha bil-hsara ghal dawn l-ahhar xahrejn u mhux il-'photocopier'.

Biex xorta wahda jsiru t- 'tenders' u minhabba l-urgenza tax-xoghol li jirrigwarda t- 'tenders', sar uzu mis-servizz tad-'duplicating machine' tal- 'Progress Press' biex jiddawru dawn l-'istencils'.

Sal-lum intnefqu Lm89 biex isir biss dak ix- xoghol essenzjali.

Msida,Dawl fit-toroq farm,Msida,Dawl fit-toroq falm,Msida,Dawl fit-toroq MSIDA - DAWL FIT-TOROQ

L-ONOR.

MICHAEL FARRUGIA staqsa lill-Ministru għall- Ambjent: Għaliex dik il-parti tal-bridge ta' l-Imsida u t- toroq ta' madwar għadhom fi dlam ċappa minkejja diversi inċidenti wħud minnhom fatali?

ONOR.

MICHAEL FALZON: Nirreferi l-Onor.

Interpellant għar-risposta tiegħi għall- mistoqsija parlamentari numru 8104.

Kummissjoni Elettorali farm,Kummissjoni Elettorali fene,Kummissjoni Elettorali KUMMISSJONI ELETTORALI

L-ONOR.

MICHAEL FARRUGIA staqsa lill-Prim Ministru: Kemm suppost hemm membri fil- Kummissjoni Elettorali?

Kemm hemm fil-fatt illum?

Min huma?

Meta hemm il-ħsieb li dak li ġie mwiegħed qabel l-elezzjoni ta' l-1992 jiġi mplimentat?

ONOR.

EDDIE FENECH ADAMI: Skond artikolu 60 (2) tal- Kostituzzjoni "il- Kummissjoni Elettorali tkun magħmula minn Chairman, ..., u dak in-numru ta' membri li ma jkunx anqas minn erbgħa li jista' jkun preskritt b'xi liġi li għal dak iż-żmien tkun isseħħ f'Malta".

Artikolu 7 (2) ta' l-Att XXI (Att ta' l-1991 dwar l- Elezzjonijiet Ġenerali) jgħid:

"Il-Kumissjoni għandha tkun magħmula mill-Kummissjonarju Elettorali Principali bħala Chairman u tmien membri li jkunu Kummissjonarji Elettorali".

Illum hemm Chairman u ħames membri.

Dawn huma:

Is-Sur CR Callus - Chairman

Is-Sur M Callus - Membru

Is-Sur J Caruana - Membru

Prof J Lauri - Membru

Is-Sur S Sant'Angelo- Membru

Prof E Scicluna - Membru

Il-proposti li kienu saru qabel l-aħħar elezzjoni jistgħu jiġu mplimentati biss b'Att tal-Parlament li jemenda l- Kostituzzjoni ta' Malta.

Levy fuq safar farm,Levy fuq safar dalj,Levy fuq safar LEVY FUQ SAFAR

L-ONOR.

MICHAEL FARRUGIA staqsa lill-Ministru tal- Finanzi: Bl-Att ta' 1993 dwar it-Taxxa fuq l-Infiq (Att Nru. XXII ta' 1993) dwar regolamenti ta' l-1993 li jemendaw ir- regolamenti dwar taxxa fuq l-infiq (servizzi ta' l-ivjaġġar) kull min isiefer mingħajr eċċezzjoni għandu jħallas taxxa fuq il-biljett.

Jikkonsidra l-Ministru li min isiefer fuq marad jew jakkumpanja marid għandu jiġi meħlus minn din it-taxxa?

ONOR.

JOHN DALLI: Kif inhi l-liġi fil-preżent, it-taxxa trid titħallas fuq kull biljett ta' l-ajru jew tal-baħar mibjugħ għal vjaġġi li jibdew minn Malta.

Sptarijiet,Infermiera buhl,Sptarijiet,Infermiera gall,Sptarijiet,Infermiera SPTARIJIET - INFERMIERA

L-ONOR.

LOUIS BUHAGIAR staqsa lill-Ministru ta' l- Intern u Żvilupp Soċjali: Peress li grupp 99 ta' l- Istudenti/Infermiera ilhom li lestew l-eżamijiet finali tagħhom minn Diċembru u r- riżultati għadhom ma ħarġux, u peress li hawn bżonn kbir ta' infermiera, jista' l-Ministru jara li dawn ir-riżultati joħorġu malajr għall-ġid tas- servizz?

ONOR.

LOUIS GALEA: Ninsab informat li diġa' ttieħdu l- passi necessarji sabiex ir- riżultati ta' l-eżami irriferut għalih joħroġ f'qasir żmien.

Valletta,Bieb il-Belt buhc,Valletta,Bieb il-Belt falm,Valletta,Bieb il-Belt VALLETTA - BIEB IL-BELT

L-ONOR.

CHARLES BUHAGIAR staqsa lill-Ministru għall- Ambjent: B'referenza għar- risposta ta' mistoqsija parlamentari numru 8002, jista' l- Ministru jgħid kemm kienet l- ispiża totali għat-twaqqigħ u l-bini tal-Bieb ta' Puturjal?

ONOR.

MICHAEL FALZON: It- tweġiba hija fin-negattiv għax kif spjegajt fit-tweġiba għall- mistoqsija parlamentari numru 8002, jien informat li fil- financial reports m'hemmx id- dettalji mitluba.

Ministeru ghall-Ambjent,Mobile telephones buhc,Ministeru ghall-Ambjent,Mobile telephones falm,Ministeru ghall-Ambjent,Mobile telephones MINISTERU GĦALL-AMBJENT - MOBILE TELEPHONES

L-ONOR.

CHARLES BUHAGIAR staqsa lill-Ministru għall- Ambjent: Jista' l-Ministru jirrispondi l-mistoqsija parlamentari numru 8420?

ONOR.

MICHAEL FALZON: Fil- Ministeru ghall-Ambjent u d- Dipartimenti li jaqghu tahtu hemm sbatax (17) Cellular Telephone.

Dawn huma mqassmin hekk:

1 - Ministru ghall-Ambjent

2 - Segretarji Parlamentari

1 - Direttur Generali (Xoghlijiet)

1 - Direttur ta' l-Ippjanar

1 - Chairman ta' l-Awtorita' ta' l-Ippjanar

1 - Ufficjal Tekniku III, Dipartiment tad-Drenagg

2 - Jintuzaw mill-Personnel ta' l-Air Pollution Central Co-Ordinating Unit fuq ix-xoghol taghhom indipendentement mill-grad.

1 - Chairman ta' l-Enemalta

1 - Deputy Chairman Enemalta

1 - Head of Electricity Enemalta

1 - Manager Distribution Enemalta 1 - Assistant Head Electricity (D.P.S.)

1 - Project Manager Delimara Power Station

1 - Chief Executive, Korporazzjoni ghas-Servizzi ta' l-Ilma

1 - Ufficjal Professjonali II, Korporazzjoni ghas- Servizzi ta' l-Ilma.